চোখের ইশারায় যে বই লিখেছিলেন জিন-ডমিনিক-বাউবি\n১৯৯৬ সাল, জানুয়ারির শেষ কিংবা ফেব্রুয়ারির শুরু। উত্তর ফ্রান্সের ক্যালে শহরের কাছে বার্কের সমুদ্রতীরে মৃদুমন্দ বাতাস বইছে। সে বাতাসে জানালার সফেদ পর্দাগুলো অল্প অল্প কাঁপছে, কখনো আবার ছন্দে ছন্দে দুলছে। বেশ কয়েকবার চেষ্টার পর অবশেষে চোখ মেলে চাইলেন জিন-ডমিনিক-বাউবি। এর আগে দু-তিনবার চেতনা এলেও প্রায় অচেতনের মতোই আবার ঘুমিয়ে পড়েছেন তিনি, নইলে এতক্ষণে হয়তো জেনে যেতেন যে তিনি আছেন সাগরের কোল-ঘেঁষে দাঁড়িয়ে থাকা ন্যাভাল হাসপাতালের ১১৯ নম্বর রুমে।\nচারদিকে চোখ ঘুরিয়ে তার মনে হলো, বেশ কিছু ‘সাদা অ্যাপ্রোন’ তাকে ঘিরে দাঁড়িয়ে আছে, কী যেন বলতে চাইছে তারা। কিন্তু মাথাটা এমন ভারি লাগছে কেন? অবসন্ন শরীরটা কিছুতেই নাড়াতে পারছেন না তিনি। অনেককিছুই বলে চলেছেন, কিন্তু কেউ তার কথায় বিন্দুমাত্র কর্ণপাত করছে না কেন?\nসর্বদা হাস্যোজ্জ্বল, সুদর্শন, উচ্চাভিলাষী, প্রাণোচ্ছল জিন-ডমিনিক-বাউবি ছিলেন একাধারে সাংবাদিক, লেখক এবং সম্পাদক। পেশাজীবনের শুরুতে কাজ করেছিলেন 'কম্ব্যাট' আর 'লা কুয়োশিডিয়েন দে প্যারিস' নামক দু'টি পত্রিকায়। এরপর ২৮ বছর বয়সে 'লা মাশিন দে প্যারিস' পত্রিকার প্রধান সম্পাদক নিযুক্ত হন। পরবর্তী সময়ে কাজ করেন 'প্যারিস ম্যাচ' পত্রিকায় এবং শেষ অবধি তিনি ছিলেন ফ্রান্সের বিখ্যাত ফ্যাশন ম্যাগাজিন 'এলি'র প্রধান সম্পাদক।\nজিন-ডিমিনিক-বাউবি; Image Source: Alchetron.com\n১৯৯৫ সালের ৮ ডিসেম্বর, শুক্রবার। পুরো সপ্তাহ খাটাখাটুনির পর বাউবি ছুটে গিয়েছিলেন প্যারিস থেকে পঁচিশ মাইল দূরে প্রাক্তন প্রেমিকা সিলভির বাড়িতে, ছেলে থিওফিলের কাছে। পরিকল্পনা ছিল, ছেলের সাথে দিনটি কাটাবেন থিয়েটার দেখে আর কোনো পরিচিত রেস্তোরাঁয় বসে ওয়েস্টার খেয়ে। সেই জুলাই মাসের পর থেকে থিওফিলের সাথে প্রাণ খুলে সময় কাটানোই তো হয়ে ওঠেনি বাউবির। কারণ, দশ বছর এক ছাদের নিচে থাকার পরেও বাকি জীবনটা একসাথে কাটানোর জন্য নিজেদের প্রতিজ্ঞাবদ্ধ করতে পারেননি তারা। মাঝখানে ছেলে থিওফিল আর মেয়ে সেলেস্টের জন্ম হয়। পরে বাউবি প্রণয়ের সম্পর্কে জড়িয়ে পড়েন সাংবাদিক এবং এলি ম্যাগাজিনের অন্যতম সমালোচক ফ্লোরেন্সের সঙ্গে, সিলভিও বেছে নেন অন্য একজনকে।\nসেদিন থিওফিলকে সাথে নিয়ে নতুন কেনা বিএমডব্লিউ-তে চড়ে সবেমাত্র বেরিয়েছেন বাউবি। কিছু দূর যেতেই মনে হলো কেমন যেন অস্থির লাগছে, প্রচণ্ড ঘামছেন, সেইসাথে পাশ দিয়ে অতিক্রম করা গাড়িগুলোকে একটির বদলে দু'টি করে দেখছেন। পেছনের সিটে বসে থাকা বাউবি অচেতন হয়ে যাওয়ার আগমুহূর্তে ছেলেকে শুধু বলেছিলেন সিলভির বোন ডায়ান, যিনি পেশায় একজন নার্স, তাকে ডেকে আনতে। ব্যস, এরপর আর কিছু মনে নেই তার।\nভোজনবিলাসী আর ভ্রমণপিপাসু বাউবি কখনো কল্পনাতেও হয়তো ভাবেননি, মাত্র ৪৩ বছর বয়সে থমকে যাবে তার জীবন, যেভাবে গভীর সমুদ্রে ধীরে ধীরে ডুবে যেতে থাকে ‘ডাইভিং বেল’। ১১৯ নম্বর রুমে সেদিন প্রথম জানতে পারলেন, তিনি আক্রান্ত হয়েছেন লকড-ইন-সিন্ড্রোমে, যেখানে মন আটকা পড়ে পক্ষাঘাতগ্রস্ত দেহের ভেতরে।\n"নিজেকে মনে হচ্ছিল মৃত্যুদণ্ডপ্রাপ্ত আসামির মতো। এক পলকেই জীবনের মর্মান্তিক সত্যটি আমি বুঝতে পারলাম, যা ছিল আমার কাছে পারমাণবিক বিস্ফোরণের চাইতেও ভয়ঙ্কর, গিলোটিন ব্লেডের চেয়েও শতগুণ ধারালো।"\nবাউবি শুধুমাত্র এক চোখের পলক ফেলতে পারতেন, মাথা ঘোরাতে পারতেন এদিক থেকে ওদিক আর ছিল শ্বাসযন্ত্রের কিঞ্চিৎ ওঠানামা। এছাড়া তার পুরো দেহ ছিল নিথর, নিস্তব্ধ। বাকশক্তিও হারিয়েছিলেন পুরোপুরিভাবে। শব্দ করতে পারতেন বটে, তবে তা ছিল শুধুমাত্র শ্বাসযন্ত্রের ঘড়ঘড় আওয়াজ। কর্নিয়ায় সংক্রমণ প্রতিরোধ করার জন্য তার ডান চোখের পাতাটিও সেলাই করে বন্ধ করে দেওয়া হয়। লকড-ইন সিন্ড্রোমে মূলত মস্তিষ্ক এবং মেরুদণ্ডের মাঝে যোগাযোগ স্থাপনকারী যে ‘ব্রেইন-স্টেম’, তা ক্ষতিগ্রস্ত হয়।\nফলে, মস্তিষ্কের নির্দেশ পেশির কাছে পৌঁছাতে এত সময় নেয়, যতটা সময় লাগে মাথার খুলি থেকে এক ইঞ্চি পরিমাণ চুল গজাতে। আর আক্রান্ত ব্যক্তি হয়ে পড়েন নিজের দেহেই কারাবাসী। বিরল এ রোগে আক্রান্ত হওয়ার সম্ভাবনা এতই কম যে, ন্যাভাল হাসপাতালে বাউবি তার মতো আর মাত্র একজনের দেখা পেয়েছিলেন।\nন্যাভাল হাসপাতালের ১১৯ নম্বর কক্ষে জিন-ডমিনিক-বাউবি; Image Source: Aruma\nস্ট্রোকের তিন সপ্তাহ পর কোমা থেকে সেরে উঠে এক ঝটকায় এ দুর্দশা মেনে নিতে কে পারে? এমন জীবন কি বাউবি চেয়েছিলেন? এমন জীবন কি কেউ কখনো চায়? তবুও কল্পনাশক্তির ডানায় চড়ে প্রজাপতির মতো নিজেকে শেষবারের মতো মেলে ধরেছিলেন তিনি। চোখের ইশারায় বইয়ের পাতায় তুলে এনেছেন শেষ দিনগুলোর কথা, অতীতের গ্লানি কিংবা সুখস্মৃতি। আনুমানিক প্রায় দুই লক্ষ চোখের পলকে রচিত হয়েছে চমকপ্রদ এক আত্মজীবনী- 'দ্য ডাইভিং বেল অ্যান্ড দ্য বাটারফ্লাই'।\nনতুন ক্রমে পুরোনো অক্ষর\nহাসপাতালে বাউবিকে দেখাশোনার জন্য যে ক'জন ডাক্তার ছিলেন, তাদের মধ্যে স্পিচ থেরাপিস্ট স্যান্ড্রিনকে বাউবি তার বইতে বলেছেন ‘গার্ডিয়ান এঞ্জেল’ বা রক্ষাকর্তা। তিনিই বাউবিকে পরিচয় করিতে দেন অক্ষরের ইএসএ (ESA) সংস্করণের সঙ্গে, শিখিয়ে দেন চোখের ইশারায় অন্যের সাথে মনের ভাব প্রকাশের অভিনব এক পদ্ধতি। বাউবিকে কিছু জিজ্ঞাসা করা হলে তার যদি ‘হ্যাঁ’ হয়, তবে তিনি একবার চোখের পলক ফেলতেন। আর উত্তর যদি ‘না’ হয়, তবে তা করতেন দু'বার।\nচলচ্চিত্রের একটি দৃশ্যে স্পিচ থেরাপিস্ট হাতে ধরে রেখেছেন ESA ক্রমের অক্ষরগুলো; Image Source: threethousandversts.blogspot.com\nউপরের অক্ষরগুলো একটু মনোযোগ দিয়ে দেখুন, ফরাসি ভাষায় নিত্যদিনের ব্যবহৃত শব্দগুলোতে যে ধ্বনিগুলো সবার প্রথমে আসে এবং সবচেয়ে বেশিবার উচ্চারিত হয়, সেভাবেই পর্যায়ক্রমে অক্ষরগুলোকে সাজানো হয়েছে। যিনি বাউবির সঙ্গে কথা বলতে চাইতেন, তিনি শুরু থেকে অক্ষরগুলোকে পর্যায়ক্রমে বলে যেতেন আর লক্ষ রাখতেন বাউবির চোখের দিকে। বাউবি চোখের পলক ফেলামাত্র সে অক্ষরে থেমে যেতেন, লিখে ফেলতেন খাতায়। আবার একই ক্রমের পুনরাবৃত্তি করে যেতেন, যতক্ষণ না বাউবি কী বলতে চাইছেন- তা পরিষ্কার হয়।\nবুঝতেই পারছেন, কাজটি ছিল অনেক বেশি ধৈর্য আর সময়সাপেক্ষ। তাই কাছের কিছু মানুষ আর হাসপাতালের দু'জন ডাক্তার ছাড়া আর সকলে অল্পতেই হাল ছেড়ে দিতেন। রসিকতা ভরে বাউবি তার বইতে বলেছেন,\n“আমি একবার আমার চশমা (lunettes) চাইছিলাম, প্রত্যুত্তরে আমাকে বলা হয়েছিলো চাঁদে (lune) গিয়ে আমি কী করতে চাই?”\nতবে আরেকজন এ পদ্ধতিতে ছিলেন সিদ্ধহস্ত, বইয়ের উৎসর্গ অংশে থিওফিল আর সেলেস্টের নামের পর যার প্রতি বিশেষ কৃতজ্ঞতা জানিয়েছিলেন বাউবি। তিনি আর কেউ নন, ক্লড ম্যান্ডিবিল। যিনি দু'মাস ধরে প্রতিদিন অসীম ধৈর্যে বাউবির চোখের ইশারায় অক্ষরের পর অক্ষর লিখেছেন, শব্দের পর শব্দ গেঁথেছেন, যেখানে বাউবির মনের কথাগুলো উচ্চৈঃস্বরে আমরা আজও শুনতে পাই।\nজীবনে প্রথমবারের মতো হুইলচেয়ারে বসে কেমন লেগেছিল বাউবির, যখন নিষ্ঠুরভাবে ভেঙে গিয়েছিল তার সব স্বপ্ন? কত দেখার বাকি ছিল, উপন্যাস লিখতে চেয়েছিলেন কিংবা নাটক, বন্ধুদের সাথে ঘুরে বেড়ানোর কত পরিকল্পনা! আর ওইযে নিজের হাতে তৈরি করা সেই বিশেষ পানীয়, যা বাজারে আনতে চেয়েছিলেন? ভাগ্য যেন তার দিকে তাকিয়ে নির্মম উল্লাসে হাসছে।\nহলঘরের আয়নায় হুইলচেয়ারে বসা নিজেকে প্রথমবারের মতো দেখে আঁতকে উঠেছিলেন বাউবি।\n"আমি এমন একজনকে দেখেছিলাম, যার মুখ ছিল বাঁকানো, নাক ছিল থ্যাবড়ানো, মুখে ছিল রাজ্যের ভয়। এক চোখ সেলাই করা, আরেক চোখ যেন এখনই ঠিকরে বেরিয়ে আসবে। ঘোলাটে সেই চোখের দিকে আমি ততক্ষণ তাকিয়ে ছিলাম, যতক্ষণ না পর্যন্ত আমি বুঝেছি- প্রতিচ্ছবিটি আমার নিজের।"\nবাউবিকে নিয়ম করে বিভিন্ন ডাক্তার দেখতে আসতেন, তাকে নিয়ে যাওয়া হতো পুনর্বাসন কক্ষে, কখনো আবার হাসপাতালের মাঝে থাকা বিশাল হলঘরে। এর মধ্যে সবচেয়ে বেশি পছন্দের জায়গাটির নাম দিয়েছিলেন ‘সিনেসিটা’। এখান থেকে দেখতে পেতেন সাগরতীরে দাঁড়িয়ে থাকা আকাশছোঁয়া সেই ‘লাইটহাউজ’। পুরো দৃশ্যটি সিনেমার মতোই, যে সিনেমার পরিচালক তিনি নিজে। সূর্য পশ্চিমাকাশে ঢলে পড়া মাত্রই লাইটহাউজে আলো জ্বলে উঠত, আর একইসাথে বেঁচে থাকার আশাও যেন ছড়িয়ে পড়ত দিগন্ত থেকে দিগন্তে।\nস্ট্রোকের সপ্তাহেই বাবার সাথে দেখা করেছিলেন বাউবি, সিনেমার একটি দৃশ্যে তা-ই ফুটে উঠেছে; Image Source: Chicag Reader\nদুর্ঘটনার সপ্তাহেই বৃদ্ধ বাবাকে দেখতে গিয়েছিলেন বাউবি, গল্প করতে করতে বাবার দাড়ি কামিয়ে দিয়েছিলেন। আজ যখন তাকে একটি শিশুর মতো স্নান করিয়ে দেওয়া হচ্ছে, তখন যেন সেই ছবিটিই বারবার চোখের সামনে ভেসে উঠছে। ৯২ বছর বয়সী বৃদ্ধ বাবা তার অ্যাপার্টমেন্ট ছেড়ে বেরোতে পারতেন না, তবুও ছেলেকে পাঠাতেন পুরোনো দিনের ছবি, যা দেখে বাউবি হারিয়ে যেতেন পেছনের সোনালি কোনো দিনে। দুঃখভরে বাউবি বলেছেন,\n"আমরা দু’জনেই কি নিজেদের জায়গা থেকে লকড-ইন-সিন্ড্রোমে আক্রান্ত নই?"\nপ্রতিটি পাতায় যেন বলতে চেয়েছেন, ছোট্ট এ জীবনে আমরা ঠিক কতখানি তুচ্ছ, চোখের পলকেই যে জীবন বদলে যেতে পারে? আবার এই আমরাই আমাদের কল্পনার মতোই বিশাল। প্রতি পরতে পরতে তিনি চোখে আঙুল দিয়ে দেখিয়েছেন, সুখের সংজ্ঞা আসলে কী।\nখাবার-দাবারের বেলায় বেশ খুঁতখুঁতে ছিলেন, সবচেয়ে বেশি পছন্দ করতেন সসেজ দিয়ে তৈরী নতুন নতুন রেসিপি। যার রান্নাঘরে থাকত সবচেয়ে মিহিগুঁড়ো মশলা, বাজারের সবচেয়ে তাজা শাকসবজি, সরাসরি পানি থেকে ধরে আনা মাছ- আজ তাকেই শরীরে ক্যালরির চাহিদা পূরণ করতে হচ্ছে নলের মধ্য দিয়ে পাকযন্ত্রে প্রবেশ করানো হলুদ রঙের তরলে। এখন আপাতত মুখ দিয়ে ক্রমাগত গড়িয়ে পড়া লালারস মুখের ভেতরে দিয়ে গলায় আটকে রাখতে পারলেই তিনি মোটামুটি সুখী। সদা কর্মব্যস্ত বাউবি এখন জীবনের বহমানতা খুঁজে পান প্রতি সকালে রাতের পোশাক বদলে নেওয়ার মাঝে। আত্মার শান্তি খুঁজে পান, যখন মনে করেন- ঘুমানোর আগে মেয়ে সেলেস্ট তার জন্য প্রার্থনা করছে। নির্মল আনন্দ খুঁজে পান, প্রিয় মানুষ বা কোনো বন্ধু তাকে দেখতে এলে।\nকখনো স্মরণ করেছেন প্রথম প্রেমিকা জোসেফাইনের কথা, কখনো বলেছেন সবচেয়ে কাছের বন্ধু ভিনসেন্টের কথা, মনে করেছেন নিজের ছেলেবেলার গল্প কিংবা প্যারিসের যে ভবনে তিনি কাজ করতেন, সেখানকার দৃশ্যপট। সবকিছু আগের মতোই আছে, তিনিই শুধু হারিয়ে গেছেন। জীবনে ভালো থাকার ছোট ছোট মুহূর্তগুলো আমরা কত সহজে ভুলে যাই, কত মূহূর্তকে ইচ্ছে করে ছেড়ে দিই। কখনো কী ভেবে দেখেছি, দিনশেষে সেই মুহূর্তগুলোই হয়তো আমাদের বেঁচে থাকার একমাত্র সম্বল!\nতবুও বারবার এই পঙ্গুত্ব আর বন্দিদশা থেকে মুক্তি খুঁজেছিলেন বাউবি।\nকেমন হতো, যদি আমি একটি ব্যাঙ হয়ে যেতাম?\nআমি সবকিছু অনুভব করতে চাই, ভালোবাসতে চাই, জীবনটাকে উপভোগ করতে চাই, ঠিক তেমনভাবে, যেভাবে এখন আমি নিঃশ্বাস নিতে চাই।\nগায়ের চাদরখানি ছুঁড়ে দিয়ে, বিছানা থেকে লাফিয়ে উঠে, চারদিকে ঘুরে ঘুরে শুধু বলতাম, এটি শুধুই একটি স্বপ্ন!\nবইটির ফরাসি সংস্করণ প্রকাশিত হবার দু'দিন পরেই নিউমোনিয়ায় আক্রান্ত হয়ে জিন-বাউবি পরলোকগমন করেন।\nসিনেমা বনাম বাস্তবতা\n১৯৯৭ সালে বাউবির জীবনের শেষ দিনগুলো নিয়ে একটি স্বল্পদৈর্ঘ্যের ডকুমেন্টারি মুক্তি পেয়েছিল। ২০০৭ সালে রোনাল্ড হারউডের চিত্রনাট্যে আর জুলিয়ান স্ন্যাবলের পরিচালনায় 'দ্য ডাইভিং বেল অ্যান্ড দ্য বাটারফ্লাই' চলচ্চিত্র হিসেবে মুক্তি পায়। এতে জিন-ডমিনিখ-বাউবির চরিত্রে অভিনয় করেন জনপ্রিয় ফরাসি অভিনেতা ম্যাথিউ অ্যামালরিক। সিনেমাটি কান চলচ্চিত্র উৎসবে সেরা পরিচালক বিভাগে, গোল্ডেন গ্লোব অ্যাওয়ার্ডে সেরা পরিচালক এবং সেরা বিদেশি ভাষার ফিল্ম বিভাগে পুরস্কৃত হয়। একইসাথে অস্কারের চারটি বিভাগের জন্যও মনোনয়ন পায় বাউবির এই জীবনকাহিনী।\nসাধারণত বইয়ের গল্প থেকে চলচ্চিত্র তৈরির ক্ষেত্রে আকর্ষণ ধরে রাখার জন্য কিছু কিছু অংশ হয়তো একটু ভিন্নভাবে উপস্থাপন করা হয়। কিন্তু এই সিনেমায় বাউবির জীবনের বেশ অনেকখানি প্রধান অংশই পরিবর্তিত রূপে দেখানো হয়েছে। আর এতে অনেক সমালোচক কিংবা যারা বইটি পড়েছেন, বাউবির কাছের অনেক বন্ধুবান্ধব, এমনকি ফ্লোরেন্স নিজেও অসন্তোষ প্রকাশ করেছিলেন।\nদুই সন্তানের সাথে বাউবি; Image Source: Press Reader\nতার মৃত্যুর পর তার সন্তানেরাই হবেন তার উত্তরাধিকারী, এটাই স্বাভাবিক, আর সে সুবাদে প্রাক্তন প্রেমিকা এবং সন্তানদের মা সিলভি’র সাথেই পরিচালক সিনেমার কাহিনীর ব্যাপারে যোগাযোগ করেছিলেন। বাস্তব জীবনে বাউবি ছিলেন দুই সন্তানের জনক, কিন্তু সিনেমায় তার তিনটি সন্তান দেখানো হয়। শিশুশিল্পী হিসেবে পরিচালকের নাকি তিনজনকেই পছন্দ হয়েছিল। তাই কাকে রেখে কাকে বাদ দেবেন, তা তিনি বুঝতে পারছিলেন না। আর তাই সিলভির সম্মতিতেই তিনজনকে পর্দায় দেখানোর সিদ্ধান্ত হয়।\nশুরুর দিকের একটি দৃশ্যে দেখা যায়, বাউবি স্পিচ থেরাপিস্টকে বলছেন, তিনি মৃত্যু চান। কিন্তু ফ্লোরেন্স, যার সাথে শেষ তিন বছর প্রেমের সম্পর্কে আবদ্ধ ছিলেন বাউবি, তিনি এর তীব্র প্রতিবাদ জানিয়ে বলেন, “বাউবি কখনোই নিজের মুখে নিজের মৃত্যু কামনা করেননি, শুধুমাত্র সিনেমার আবেগ ধরে রাখার স্বার্থে এমন একটি দৃশ্য দেখানো কখনোই সমীচীন নয়।” বাউবির স্ট্রোক করার দৃশ্যে সিনেমায় দেখানো হয়, গাড়িটি তিনি নিজেই চালাচ্ছিলেন। কিন্তু বাস্তবে সেদিন গাড়িতে একজন ড্রাইভার ছিলেন, বাউবি আর থিওফিল পেছনের সিটেই বসেছিলেন।\nফ্লোরেন্স বেন সাদৌন, বাউবির জীবনের শেষ প্রেমিকা (নভেম্বর ২০১৮); Image Credit Denis Rouvre\nপুরো সিনেমা জুড়ে দেখনো হয়েছে, জীবনের অন্তিম মুহূর্তগুলোতে সিলভি তাকে সাহস জুগিয়েছেন, আর প্রেমিকা ফ্লোরেন্সকে স্বার্থপর এবং ভীতু এক চরিত্রে উপস্থাপন করা হয়, যিনি একবারের জন্যও তাকে দেখতে আসেননি। এমন একটি দৃশ্য ছিল, যেখানে ফ্লোরেন্স বাউবিকে ফোনে বলছেন,\n“তোমাকে এভাবে দেখার জন্য আমি মোটেও প্রস্তুত নই। আমার স্মৃতিতে আমি তোমাকে পুরোনো বাউবির মতোই রাখতে চাই।”\nদ্য গার্ডিয়ান পত্রিকাকে দেওয়া এক সাক্ষাৎকারে ফ্লোরেন্স বলেছেন,\n“ব্যাপারটি মোটেই এমন ছিল না। বাউবির সাথে এমন ফোনালাপ আমার কখনোই হয়নি। উপরন্তু আমি তাকে আগে যেভাবে ভালোবেসেছি, তার জীবনের শেষ দিন পর্যন্ত একইভাবে আমি তার পাশে ছিলাম।”\nবইয়ের অনেকগুলো অংশে বাউবি ফ্লোরেন্সের কথা উল্লেখ করেছেন। একটি অংশে এ-ও ছিল যে, ফ্লোরেন্স আর তার বন্ধুরা মিলে তাকে হাসপাতালে সঙ্গ দিচ্ছেন। বইটিতে সিলভির কথা বাউবি কেবল একটিমাত্র অংশে লিখেছিলেন, যেখানে বাবা দিবসের দিন সিলভি তার সন্তানদের নিয়ে তাকে দেখতে আসেন।\nঅনেক সমালোচকই তাই বলছেন, সিনেমার এই পরিবর্তনগুলো বাউবির চরিত্রকে কিছুটা ভিন্নভাবে উপস্থাপন করে। আর এতে করে প্রকৃত বাউবি হয়তো মলিন হয়ে থাকলেন পর্দার বাউবির আড়ালে।\nশেষ করা যাক, বইটির একেবারে সমাপ্তির কথাগুলো দিয়ে,\n"এই বিশাল মহাজগতের কোথাও এমন কোনো চাবি কি আছে, যা আমার ‘ডাইভিং বেল’কে ভাঙতে পারবে? আছে এমন কোনো রেললাইন, যার কোনো শেষবিন্দু নেই? এমন কোনো মুদ্রা কি আছে, যার বিনিময়ে আমি আমার স্বাধীনতা ফিরে পাব?"\nThis article is in Bangla language. This isareview of the memoir 'The Diving Bell and The Butterfly' written by Jean-Dominique-Bauby, who suffered from the locked-in-syndrome afterastroke. Only with the blink of one of his eye, he depicted the whole book. Laterafilm was released in 2007 based on the script of this memoir.\nFeatured Image Source: Emileereads.com


আপাতত টুইটার কিনছেন না এলন মাস্ক। এই বিষয়ে নিজেই জানিয়েছেন তিনি। ইতিমধ্যে টুইটারের দুই শীর্ষ আধিকারিককে ছাঁটাই করা হয়েছে। - Bengali Oneindia\n12 min ago এ যে মহাকাশে রঙিন ল্যান্ডস্কেপ, মোহময়ী উজ্জ্বল নক্ষত্রের ছবি তুলল নাসা\n19 min ago বিজেপি নাকি আপ, কোন দলে যোগ দেবেন তা এখনও ঠিক করেননি হার্দিক প্যাটেল\n21 min ago IPL 2022: রিঙ্কু আউট কি স্টইনিসের নো বলে? জোরালো বিতর্কের মধ্যেই কেকেআরকে খোঁচা দিন্দার\n27 min ago বিস্তীর্ণ এলাকায় ফের তাপপ্রবাহের সতর্কতা! অধিকাংশ রাজ্যে ঝোড়ো হাওয়ার সঙ্গে ভারী বৃষ্টির পূর্বাভাস\n| Updated: Fri, May 13, 2022, 16:39 [IST]\nআপাতত টুইটার কিনছেন না এলন মাস্ক। এই বিষয়ে নিজেই জানিয়েছেন তিনি। ইতিমধ্যে টুইটারের দুই শীর্ষ আধিকারিককে ছাঁটাই করা হয়েছে। যা নিয়ে নতুন করে আশঙ্কার কালো মেঘ তৈরি হয়েছে। আর এর মধ্যেই হঠাত করেই টেসলা কর্তার টুইট! যেখানে তিনি জানিয়েছেন, ডিল আপাতত ভাবে স্থগিত রাখা হচ্ছে।\nআর রহস্যময় টুইট ঘিরেই নতুন করে সমালোচনা বিশ্বজুড়ে। কেউ বলছেন মাস্ক কি মজা করছেন কেউ আবার বলছেন কেন সিদ্ধান্ত থেকে সরে আসছেন তিনি?\nকেন সরে আসলেন টেসলা কর্তা\nতবে স্পষ্ট ভাবে কিছু মাস্ক এখনও জানাননি। তবে স্প্যাম এবং জাল অ্যাকাউন্টের জন্য এই ব্যবস্থা বলে সোশ্যাল মিডিয়াতে জানিয়েছেন মাস্ক। তিনি টুইটারে লেখেন, বাস্তবে সত্যিই কি টুইটারে স্পেম এবং ফেক অ্যাকাউন্টের সংখ্যা পাঁচ শতাংশের থেকে কম? এই বিষয়টি এখনও স্পষ্ট নয়। আর এই গণনার সম্পূর্ণ তথ্যও সামনে আসেনি। আর সেদিকে তাকিয়েই এহেন সিদ্ধান্তকে আপাতত হোল্ডে রাখা হল বলে সোশ্যাল মিডিয়াতে জানিয়েছেন টেসলা কর্তা। প্রথম দিন থেকেই যদিও ফেক অ্যাকাউন্ট সহ বেশ কয়েকটি বিষয়ে সুর চড়িয়েছিলেন তিনি। আর এরপরেই এহেন টুইট যথেষ্ট তাৎপর্যপূর্ণ বলে মনে করা হচ্ছে।\nমাস্কের অর্ধেকেরও বেশি টুইটার ফলোয়ার ভুয়ো\nবলে রাখা প্রয়োজন, বিলিয়নেয়ার ইলন মাস্কের অর্ধেকেরও বেশি টুইটার ফলোয়ার ভুয়ো। এমনই চাঞ্চল্যকর দাবি করে একটি অনলাইন অডিটিং টুল। টেসলা কর্ণধার ইলন মাস্ক 44 বিলিয়ন ডলারে মাইক্রো-ব্লগিং ওয়েবসাইট কেনার জন্য একটি চুক্তি করার মাত্র কয়েকদিন পরেই এই চাঞ্চল্যকর খবর প্রকাশিত হয়। অনলাইন টুল স্পার্কটোরোর অডিটের ফলাফলে দেখা যায় এই তথ্য। ইলন মাস্কের অনুগামীদের ৫৩.৩ শতাংশ ভুয়ো বলে দাবি করে ওই টুল। তার মানে ইলম মাস্কের টুইটার ফলোয়ারদের মধ্যে স্প্যাম অ্যাকাউন্ট, বট বা আর সক্রিয় নয়, এমন সংখ্যাই বেশি। সক্রিয় টুইটারের সংখ্যা ৫০ শতাংশেরও নীচে। আর এরপরেই এই বিষয়টি সামনে রেখেই কি টুইটার কেনার সিদ্ধান্ত থেকে সরে আসলেই টেসলা কর্তা।\nটুইটারের তরফে জানানো হয়েছে, প্রায় 22.9 কোটি ইউজার টুইটার প্লার্টফর্ম ব্যবহার করে থাকে। আর এই রিপোর্ট মোতাবেক, premarket trading-এ সোশ্যাল মিডিয়া সংস্থার শেয়ার 17% পড়ে গিয়েছে। বলে রাখা প্রয়োজন, এই সপ্তাহে টেসলা এবং টুইটারের শেয়ারে ভালো রকম পতন হয়েছে। এলন মাস্ক এবং টুইটারের মধ্যে চলা একটা ডামাডোলের কারনেই এই শেয়ারের পতন বলে মনে করা হচ্ছে। অন্যদিকে টেসলার অবস্থাও গত দুমাসে কিছুটা খারাপ হয়েছে। বলে রাখা প্রয়োজন, প্রায় ৪ হাজার ৪০০ কোটি ডলারের চুক্তি টুইটারের সঙ্গে হয়েছিল টেসলা কর্তার।\nটুইটার অ্যাকাউন্ট নেই, বিতর্কিত টুইট অস্বীকার করলেন জেএনইউ-এর উপাচার্য\ntweet social site social media social networking elon musk টুইটার টুইট সোশ্যাল সাইট সোশ্যাল মিডিয়া এলন মাস্ক\nElon Musk is not buying twitter for now


জিরো টলারেন্সের পরও মাদক ভয়াবহ কেন?\nহোয়াইট হাউজ ছাড়ব, তবে সামনে অনেক কিছু দেখবেন: ট্রাম্প করোনার তাণ্ডবে বিশ্বে আক্রান্ত ছাড়াল ৬ কোটি ১৩ লাখ পাতকুয়ায় ২০ টাকায় এক ঘণ্টা সেচ কুয়েতে এমপি পাপুলের মামলার রায় ২৮ জানুয়ারি তুরস্কে ব্যর্থ অভ্যুত্থানে জড়িত ৩৩৭ জনের যাবজ্জীবন\n২৯ সেপ্টেম্বর, ২০২০, ১১:০৩ অপরাহ্ণ সম্পাদকীয় প্রিন্ট\nমাদকের পক্ষে কেউ নেই, তারপরও সর্বত্র কেন মাদকের ছড়াছড়ি? গতকালের সোনালী সংবাদে শীর্ষ খবর ‘লাশের পেটে দেড় হাজার ইয়াবা’। আরেক খবরের শিরোনাম, ‘হেরোইনসহ গোদাগাড়ীর কৃষকলীগ নেতা গ্রেপ্তার’।\nএকই দিন সহযোগী একটি দৈনিকে রাজশাহীতে স্থানীয় সরকার প্রতিনিধিদের সভায় মাদকের বিরুদ্ধে সকলকে এগিয়ে আসার আহবান জানানো হয়েছে। এমন আহবান অবশ্য ক্ষমতাসীন মহল, রাজনীতিক সুশীল- পেশাজীবী প্রতিনিধিদের মুখে অহরহ শোনা যায়। এতে মাদক বিস্তারে কি প্রভাব পড়ে সেটা কেউ বলতে পারে না।\nমাদকের বিরুদ্ধে সরকারের জিরো টলারেন্স বাস্তবে কতটা কার্যকর হয়েছে সেটাও ভেবে দেখার বিষয়। সীমান্ত পথে মাদক আসার ঘটনা বলার অপেক্ষা রাখে না। কক্সবাজারের টেকনাফ থেকে দেড় হাজার ইয়াবা নিয়ে পাবনা এসে ধরা পড়েছে এক মাদক বিক্রেতা। পেটে করে আনা মাদকের কারণেই গ্রেপ্তার হবার পর হাসপাতালে তার মৃত্যু হয়। আর সীমান্ত উপজেলা গোদাগাড়ীর কৃষকলীগ নেতা সিরাজগঞ্জের হাটিকুমরুল বাজারের জনৈকা নারীসহ নগরীর শিরোইল এলাকায় ধরা পড়েছেন হেরোইন নিয়ে। মাদক কেনাবেচার নেটওয়ার্ক যে দেশজুড়ে কতোটা বিস্তৃত তা নিয়ে নতুন করে কিছু কি বলার অপেক্ষা রাখে ?\nমাদকের ভয়াল থাবা থেকে সমাজকে রক্ষা করার জন্য সকলকে এগিয়ে আসার আহবান বাস্তবে কাজে আসে না সমন্বিত পরিকল্পনা ও কার্যকর পদক্ষেপের অভাবে। স্থানীয় সরকার প্রতিনিধি, রাজনৈতিক-সামাজিক ও পেশাজীবী নেতৃত্বে যদি প্রশাসনের সহযোগিতায় মাদকের বিরুদ্ধে ঐক্যবদ্ধ প্রতিরোধ গড়ে ওঠে তবে পরিস্থিতি পাল্টে যেতে সময় লাগে না। বাস্তবে এমন উদ্যোগের যে অভাব রয়েছে সেটা বোঝা যায় জিরো টলারেন্স ঘোষণার পরও মাদকের ভয়াবহতা থেকে। তাই জাতীয় পর্যায় থেকেই কার্যকর মাদক বিরোধী অভিযান শুরু করা জরুরি। নইলে মুখে যাই বলা হোক, বাস্তবে মাদকের রাজত্বেই বসবাস করতে হবে।\nগরু পাচারের হোতা এনামুলের সঙ্গে রাজশাহীর মুকুলের নাম\nইউপি নির্বাচনে জনপ্রিয়তায় এগিয়ে যুবলীগ নেতা নেছার আলী\n২৭ নভেম্বর, ২০২০, ১০:৫০ পূর্বাহ্ণ\n২৭ নভেম্বর, ২০২০, ১০:৪৬ পূর্বাহ্ণ\n২৭ নভেম্বর, ২০২০, ১০:৪২ পূর্বাহ্ণ


Possessive Adjective and its uses in the sentences\nPossessive adjective বা অধিকারে থাকাসূচক বিশেষণ ভাল করে বুঝতে হলে Possessive Pronoun সম্মন্ধে জেনে নিতে হবে, অন্যথায়, বিষয় দুটি একে অপরের সাথে সাংঘর্ষিক বলে মনে হতে পারে। আমরা জানি যে, Pronoun ব্যবহৃত হয় Noun-এর জন্য বা Noun-এর পরিবর্তে। আর Adjective ব্যবহৃত হয় কোন না কোনভাবে Noun-কে বর্নণা করার জন্য। এই adjective-ও কোন Noun-এর আগে বসে উক্ত Noun-এর অধিকারের বিষয়টি বর্নণা করে।\nPossessive adjective বলতে কি বুঝায়?\nএকটি উদাহরণের মাধ্যমে এই adjective-কে বুঝার চেষ্টা করি। কেউ তোমার অনুমতি না নিয়ে যদি তোমার কলম ও পেন্সিলগুলো নিয়ে যায়, তখন তুমি কেমন অনুভব করবে বা কি বলবে? সেই সময়ে তুমি অবশ্যই বলতে চাইবে যে, ঐ কলম ও পেন্সিলগুলো তোমার। ওগুলো নেয়ার জন্য অনুমতি দরকার। আমার যে কোন জিনিষ আমার অনুমতি ব্যতীত কেউ নিতে পারবে না। এ অবস্থায় এই ব্যক্তিকে প্রথম কথাটি বলতে পার, ’সেগুলি আমার কলম এবং পেন্সিল। দয়া করে তাদের ফিরিয়ে দাও।’ কারণ তোমার কাছ থেকে যে জিনিসপত্র নেওয়া হয়েছিল, তার মালিকানা তোমার। অর্থাৎ সেগুলোর মালিক তুমি। এমনি ধরণের মালিকানা বুঝানোর জন্যই মূলত: এই adjective ব্যবহৃত হয়। এই যে আমার জিনিষ বা আমার অন্য যে কোন কিছু, তার জিনিষ বা তার অন্য যে কোন কিছু ইত্যাদি বুঝানোর জন্য Noun-এর আগে যে শব্দ ব্যবহৃত হয়, সেটিই Possessive adjective. তাহলে তোমাদের কাছ থেকে কেউ যদি Possessive adjective কি, তা জানতে চায় তাহলে বলতে হবে: Noun-এর পূর্বে বসে যে শব্দ উক্ত Noun-এর মালিক (Possessor বা Owner) হওয়া বুঝিয়ে উক্ত Noun-কে modify করে, সেই শব্দটিই Possessive adjective.\nPossessive pronoun-এর সাথে Possessive adjective-এর পার্থক্য:\nPossessive Pronoun শব্দগুলি কোন Noun-এর জন্য বা Noun-কে বুঝানোর জন্য বা Noun-এর পরিবর্তে ব্যবহৃত হয়। পক্ষান্তরে Possessive adjective শব্দগুলি কোন Noun-এর পরিবর্তে বসে না।\nPossessive Pronoun শব্দগুলি Ownership প্রকাশ করে না, Possessive adjective শব্দগুলি Ownership প্রকাশ করে।\nPossessive Pronoun শব্দগুলি Noun-এর পূর্বে বসে না, Possessive adjective শব্দগুলি সকল সময় Noun-এর পূর্বে বসে।\nকোন Noun শব্দকে apostrophe + ‘s’ ব্যবহার করে Possessive adjective হিসাবে ব্যবহার করা যায়, কিন্তু Possessive Pronoun-এর ক্ষেত্রে এমনভাবে ব্যবহার করা যায় না। যেমন: Rahim’s book. This is Rahim’s book.\nPossessive Pronoun শব্দগুলির পর Gerund ব্যবহৃত হয় না, কিন্তু Possessive adjective শব্দগুলির পর Gerund ব্যবহৃত হতে পারে।\nনিচে Review হিসাবে Personal pronoun (subject হিসাবে এবং object হিসাবে), Possessive adjective, Possessive pronoun এবং Reflexive pronoun-এর রুপ বা form দেখানো হলো:\n(used asasubject)\n(used as an object)\nno possessive form/pronoun\nএখন লক্ষ্য করো বাক্যের বিভিন্ন স্থানে কিভাবে এই ব্যবহৃত হয়:\nWhere is your house? – তোমার বাসা কোথায়?\nMy favorite color is red – আমার প্রিয় রং লাল।\nThis is his house – এটা জয় তার বাড়ী।\nHe is my brother – সে আমার ভাই।\nMy book is on the table – আমার বইটি টেবিলের উপর।\nIts color is red – এটার রং লাল।\nMy car is very old – আমার গাড়ী খুব পুরাতন।\nMy pen is black – আমার কলমটি কাল।\nOur students are intelligent – আমাদের ছাত্ররা খুুব বুদ্ধিমান।\nMy computer is not working properly – আমার কম্পিউটার ঠিকমত কাজ করছে না।\nMy mother isadoctor – আমার মা একজন ডাক্তার।\nHis name is Rahim – তার নাম রহিম।\nTheir car is in their garage – তাদের গাড়ী তাদের গ্যারেজে।\nIts color is beautiful – এটার রং সুন্দর।\nThat must be Rahim’s drawing – সেটা অবশ্যই রহিমের অঙ্কন।\nPossessive adjective-এর পর Gerund-এর ব্যবহার:\nসকল Possessive adjective-এর পর Gerund ব্যবহৃত হতে পারে। অন্য কোন adjective-এর এই বৈশিষ্ট নাই। এটি এই adjective-এর বিশেষ বৈশিষ্ট, তাই এই ব্যবহার পৃথক করে দেখানো হলো। নিচের উদাহরণগুলি লক্ষ্য করো:\nI saw his going there. – আমি তার যাওয়া দেখলাম।\nI heard her crying. – আমি তার কান্নার শব্দ শুনেছি।\nI do not like your staying here. – আমি তোমার এখানে থাকা পছন্দ করি না।\nYour taking the prize wasanice surprise. – তোমার পুরষ্কার নেওয়া একটি সুন্দর surprise ছিল।\nI appreciate your understanding the matter. – বিষয়টি বুঝার জন্য তোমাকে আমি তোমাকে প্রশংসা করি।\nI feel bad at his missing the opportunity. – তার সুযোগটি মিস করাতে আমার খারাপ লাগছে।\nI love listening to his singing. – আমি তার গান গাওয়া শুনতে পছন্দ করি।\nTags: Adjjectiv, Possessive adjective\nNext PostWhat is an Adjective? Different Types of Adjectives with Examples


সবকিছুই তাঁর একান্ত অনুগত — আল-বাক্বারাহ ১১৬ – কুরআনের কথা\nইহুদিরা দাবি করতো: নবি উযাইর عليه السلام ছিলেন আল্লাহর تعالى সন্তান। খ্রিস্টানরা দাবি করতো: নবি ঈসা عليه السلام ছিলেন আল্লাহর تعالى সন্তান। আর আরব মুশরিকরা দাবি করতো: ফেরেশতারা হচ্ছেন আল্লাহর تعالى মেয়ে সন্তানরা। মানুষের উর্বর মস্তিষ্ক থেকে বের হওয়া আজেবাজে ধারণার কোনো অভাব ছিল না। একইভাবে আমরা যদি অন্যান্য প্রাচীন ধর্মগুলো দেখি, তাহলে সেখানে আমরা আরও ভয়ঙ্কর সব দাবি দেখতে পারব, কিন্তু ধারণাগুলোর উৎস একই — নানা ধরনের পাতি-ঈশ্বরের ধারণা। এর উত্তরে আল্লাহ تعالى বলছেন—\nسُبْحَانَهُ সুবহানাহু! তিনি এসব থেকে পবিত্র! بَل কখনই না!\nসুবহানা অর্থ হচ্ছে: এসব থেকে মুক্ত, এসবের ঊর্ধ্বে। আমরা আমাদের উর্বর মস্তিষ্ক থেকে যে সব আজেবাজে ধারণা বের করি আল্লাহর تعالى সম্পর্কে, তিনি এসব থেকে মুক্ত, এসবের ঊর্ধ্বে। আল্লাহর تعالى সঠিক সংজ্ঞা, তাঁর সম্পর্কে সঠিক ধারণা একমাত্র তিনিই দিতে পারেন। একারণেই যখনি আমরা আল্লাহর تعالى সম্পর্কে আজেবাজে কিছু শুনি, সাথে সাথে আমরা বলি — সুবহান আল্লাহ! আল্লাহ تعالى এসবের ঊর্ধ্বে! তিনি এসব থেকে পবিত্র!\nআল্লাহর تعالى কাছাকাছি কাউকে নিয়ে যাওয়ার চেষ্টা শুধু অমুসলিমরাই করেনি, একই সাথে কিছু মুসলিমরাও করেছে। কিছু মুসলিম গোত্র তাদের নেতাকে আল্লাহ تعالى বানিয়ে ফেলেছে। কিছু পির আজকাল নিজেদেরকে আল্লাহ تعالى বলে দাবি করে। তাদের লক্ষ লক্ষ মুরিদ। এমনকি আজকাল আমরা অনেক বস্তুকেও আল্লাহর تعالى ক্ষমতা দিয়ে দেই। যেমন, কেউ যখন তাবিজ গ্রহণ করে বা কোনো পিরের মুরিদ হয়, তখন সে এভাবে চিন্তা করে—\nআমি যা চাই, তা আমি আল্লাহর تعالى কাছে নিজে নামাজ, রোজা, দু’আ করে চেয়ে পাচ্ছি না। (বা আমি এত কষ্ট করতে পারবো না, বা আমার পাওয়ার যোগ্যতা নেই।)\nযেহেতু আমি পাচ্ছি না, তাই আমি এমন একটা ব্যবস্থা নেব, যার কারণে আল্লাহ تعالى বাধ্য হবেন, বা আরও বেশি আগ্রহী হবেন আমাকে সেটা দিতে।\nআমি এই তাবিজটা ব্যবহার করলাম (বা এই পির ধরলাম)। এখন আল্লাহ تعالى আমার জন্য এমন কিছু করবেন, যা তিনি অন্য কোনোভাবে করবেন না।\nএই ধরনের চিন্তা শিরক আল-আসগার, কারণ আমরা কোনো কিছুকে বা কাউকে ক্ষমতা দিয়ে দিচ্ছি আল্লাহর تعالى কাছ থেকে কিছু আদায় করে নিয়ে আসার জন্য। আমি যা চাই সেটা আল্লাহর تعالى দেওয়া শিক্ষা অনুসরণ করেও যেহেতু পাচ্ছি না, বা আল্লাহর تعالى দেওয়া শিক্ষা যেহেতু আমি অনুসরণ করবো না, তাই আমি এমন কিছু বা কাউকে ব্যবহার করবো, যার কারণে আল্লাহ تعالى আমাকে না দিয়ে পারবেন না। —সুবহান আল্লাহ! আল্লাহ تعالى এসবের ঊর্ধ্বে! এসব থেকে তিনি পবিত্র!\nখ্রিস্টানরা যখন যীশুকে স্রস্টার সন্তান মনে করে, তারা ঠিক একই চিন্তা করে। তারা মনে করে যীশুর কারণে তারা সবাই স্বর্গে চলে যাবে। যীশু তাদের সব পাপ ক্ষমা করে দেবেন। তাই যীশুকে খুশি করতে পারলেই হলো। ঈশ্বর তাদেরকে না দেখলে কী হবে, যীশু আছেন না?\nআমরা যখনি আল্লাহ تعالى ছাড়া অন্য কারো বা কিছুর কাছে চাইতে যাই, তখন আমাদের নিজেদেরকে এই প্রশ্নগুলো করা উচিত—\nআল্লাহ تعالى কি আমার চাওয়া শুনছেন না?\nঅবশ্যই শুনছেন, কারণ তিনি السميع আস-সামি’ই: সর্ব শ্রোতা। সৃষ্টিজগতে এমন কোনো শব্দ বা চিন্তা নেই, যা তিনি শোনেন না।\nআমার নিজেকে প্রশ্ন করতে হবে: তাহলে কেন আল্লাহ تعالى আমার চাওয়া শুনছেন না? আমি আল্লাহর تعالى আদেশ-নিষেধ শুনে জীবন পার করে তারপরে তাঁর কাছে চাচ্ছি কি? আমার ব্যাঙ্কের সব টাকা হালাল?\nআল্লাহ تعالى কি আমার অবস্থা দেখতে পাচ্ছেন না?\nঅবশ্যই পাচ্ছেন, কারণ তিনি البصير আল-বাসির: সবকিছু খুব ভালভাবে দেখেন। কে কবে কী করেছে, কীভাবে কোনো ঘটনা ঘটলো, ঘটনার সূত্রপাত কোথায় —এই সবকিছু তিনি দেখেন।\nআমার নিজেকে প্রশ্ন করতে হবে: আমার নিজের দোষগুলো কোথায় ভালো করে চিন্তা করে দেখেছি? আমার অবস্থার পেছনে আমার যোগ্যতার অভাব দায়ী কিনা তা দেখেছি?\nআল্লাহ تعالى কি আমার কষ্ট অনুভব করেন না?\nঅবশ্যই করেন, তিনি الرؤوف আর-রাউ’ফ: তার সমবেদনার কোনো তুলনা হয় না। তাঁর থেকে ভালভাবে মানুষের কষ্ট আর কেউ বোঝে না।\nআমার নিজেকে প্রশ্ন করতে হবে: আমার কষ্টের কারণ আমি নিজে নই তো? আমি কী কু’রআন, হাদিস অনুসরণ করে আমার জীবন যাপন করি?\nআল্লাহ تعالى কি আমাকে দিতে পারেন না?\nঅবশ্যই, তিনি الوهاب আল-ওয়াহহাব: বার বার দেন, না চাইতেই দেন। আমি একদিন সকাল থেকে রাত পর্যন্ত আমার জীবনে যত কিছু আছে, যেটা আমার পাশের রাস্তায় ঘুমাতে যাওয়া গরিব মানুষদের নেই, তা গুণে দেখি? ১) কম্পিউটার, ২) ইন্টারনেট, ৩) মোবাইল ফোন, ৪) মাথার উপরে সিমেন্টের ছাদ, ৫) শোয়ার বিছানা, ৬) গায়ে দেওয়ার কম্বল, ৭) কলে পরিষ্কার পানি, ৮) চুলায় গ্যাস, ৯) আলমারি ভর্তি কাপড়, ১১) ক্যাবল টিভি, ১২) ফ্রিজে খাবার…\nআল্লাহ القادر আল-ক্বাদির: যে কোনো কিছু ঘটাতে সক্ষম। সব ক্ষমতা তাঁর। অন্য কিছুর কোনো ক্ষমতা নেই, যদি না আল্লাহ তাকে ক্ষমতা না দেন।\nতিনি الصمد আস-সামাদ: তাঁর উপর সবকিছু নির্ভর করে, তিনি কোনো কিছুর উপর নির্ভর করেন না।\nতিনি الواجد আল-ওয়াজিদ: চরম ধনী। সমস্ত সম্পত্তি তাঁর। তাঁর কোনো কিছুর অভাব নেই।\nআল্লাহ تعالى কি আমার বাবা-মা, সন্তান, দেবর-ননদ, অফিসের বস, সমাজের, দেশের অবস্থার পরিবর্তন করতে পারেন না?\nঅবশ্যই, তিনি মালিকুল মুল্ক: সব রাজার রাজা, সব নেতার উপরে, সব মন্ত্রীর উপরে।\nআমি কি আমার অবস্থার পরিবর্তন করার জন্য সব চেষ্টার পর তাঁর কাছে চেয়েছি? আমার চাওয়াগুলো কি ১০০% হালাল?\nতিনি العزيز আল-আজিজ: সব ক্ষমতা এবং কর্তৃত্ব তাঁর। আমি কি শুধুই তাঁর কাছে চাইছি, কোনো ধরনের শিরক ছাড়া?\nতিনি الجبار আল-জাব্বার: তিনি যে কোনো কিছুকে, যে কোনো শক্তিকে বাধ্য করতে পারেন। আমি যা চাই, তাতে অন্য কারো ক্ষতি হবে না তো?\nতিনি الولي আল-ওয়ালিয়ই: সর্বোচ্চ প্রশাসক। মহাবিশ্বের সবকিছু তিনি নিয়ন্ত্রণ করেন।\nতিনি المؤخر আল-মুআক্ষির: তিনি কোনো ঘটনাকে দেরি করান, কোনো কিছুকে ধীর করে দেন, যখন তিনি তার প্রয়োজন মনে করেন।\nআমার অবস্থার পরিবর্তন হতে দেরি হওয়ার মানে, নিশ্চয়ই আল্লাহর تعالى কোনো উদ্দেশ্য রয়েছে। একারণেই তিনি দেরি করছেন। আমার হয়তো এখনো কিছু একটা উপলব্ধি করা বাকি আছে, যার জন্য আমার অবস্থার পরিবর্তন হচ্ছে না। কী সেটা?\nআল্লাহ تعالى কি আমার ভালো চান না?\nঅবশ্যই চান। তিনি البر আল-বারর: সকল ভালোর উৎস। ভালো যা কিছুই ঘটে, তার উৎস তিনি, তিনিই তা ঘটান।\nআমি যা চাই, সেটা আমার এবং আমার পরিবারের জন্য, সমাজের, দেশের জন্য সত্যিই ভালো? আমি যা চাই, সেটার মধ্যে কোনো খারাপ কিছু লুকিয়ে নেই তো?\nতিনি الرحيم আর-রাহিম: নিরন্তর করুণাময়। তিনি অল্প করুণাময় বা মাঝে মাঝে করুণাময় নন, এমন না। তাঁর করুণার দরজা সবসময় খোলা।\nআমি কি তাঁর করুণা পাওয়ার যোগ্য? আমি কি জীবনে এত ভালো কাজ করেছি যে, আমি সবসময় তাঁর করুণা পাওয়ার যোগ্য? তিনি কি এর মধ্যেই আমাকে যথেষ্ট করুণা করেননি? তিন বেলা খাবার, পড়ার কাপড়, মাথার উপরে ছাদ, পরিবার, টিভি, কম্পিউটার, মোবাইল ফোন, ইলেক্ট্রিসিটি, পানি, গ্যাস, … — আমার কী আরও চাই? কবে আমার চাওয়া শেষ হবে?\nতিনি المقدم আল-মুক্বাদ্দিম: তিনিই কোনো কিছুকে তাড়াতাড়ি ঘটান, যখন তিনি তার প্রয়োজন মনে করেন। আমার ব্যাপারটা কি সত্যিই এত গুরুত্বপূর্ণ?\nআল্লাহ تعالى কি আমার সাথে করা অন্যায়ের প্রতিশোধ নেবেন না?\nঅবশ্যই নেবেন। তিনি المنتقم আল-মুনতাক্বিম: প্রতিশোধ গ্রহণকারী। তিনি যদি অন্যায়ের প্রতিশোধ নেওয়ার প্রয়োজন মনে করেন, তাহলে তাঁর চেয়ে ভয়ঙ্কর প্রতিশোধ আর কেউ নিতে পারবে না।\nতবে আমি যে প্রতিশোধের কথা ভাবছি, সেটা কি ন্যায় বিচার হবে?\nতিনি المقسط আল-মুক্বসিত্ব: পরম ন্যায় বিচারক। তিনি কোনো অন্যায়ের বিচার না করে ছেড়ে দেবেন না। তিনি কারো উপরে বিন্দুমাত্র অন্যায় করবেন না।\nআল্লাহ تعالى কি আমাকে পছন্দ করেন না?\nকেন নয়? তিনি الصبور আস-সাবুর — পরম ধৈর্যশীল। তার ধৈর্যের কাছে কারো তুলনা হয় না। পৃথিবীতে কেউ আমাকে সহ্য করতে না পারলেও, আল্লাহ تعالى করবেন।\nতিনি العفو আল-আফু’উ — কোনো ক্ষোভ ধরে না রেখে ক্ষমাকারী। তিনি যখন ক্ষমা করেন, তিনি কোনো ‘কিন্তু’ ধরে রাখেন না।\nতিনি التواب আত-তাওয়াব: বার বার তাওবাহ গ্রহণ করেন। আমি আগের জীবনে যত খারাপ কাজ, জঘন্য অন্যায় করে থাকি না কেন, এবার: ১) অন্তর থেকে ক্ষমা চেয়ে, ২) নিজেকে সংশোধন করে, ৩) নিষ্ঠার সাথে অন্যায়ের প্রায়শ্চিত্ত করতে থাকি। আল্লাহ تعالى এই ধরনের সঠিক পদ্ধতিতে করা তাওবাহ গ্রহণ করে, যে কোনো পাপ ক্ষমা করে দেবেন বলে কু’রআনে বহুবার কথা দিয়েছেন।\nযদি তাবিজের বা পির সাহেবের কোনো ক্ষমতা থাকে?\nএরপরও অনেকে ভাবতেন পারেন, “বলা তো যায় না, যদি তাবিজের কোনো ক্ষমতা থাকে? আমার পাড়ার ইমাম, মাওলানা সাহেব তো নিশ্চয়ই ভুল জানে না। তাছাড়া কত মানুষের মুখে শুনি তাবিজ পড়ার পর অসুখ ভালো হয়ে যায়, বিপদ কেটে যায়। পিরের পানি পড়া নিয়ে পরীক্ষায় ভালো ফল করে, চাকরি পেয়ে যায়; গিরায় ব্যাথা, গলার কাটা, কোমরে চুলকানি ভালো হয়ে যায়। এসবের ক্ষমতা থাকতেও তো পারে?”\n১৯৭৯ সালে ডাক্তাররা একবার ১০৭ জন মানুষের উপর গবেষণা করে দেখেন যে, তাদের দাঁত তোলার আগে তাদেরকে যদি ব্যাথা কমানোর ওষুধ (এনালজেসিক) দেওয়া হচ্ছে বলে, শুধুই চিনির টেবলেট বা লবণ পানির ইনজেকশন দেওয়া হয়, তাহলে প্রায় ৩৫% মানুষের দাঁতের ব্যাথা কমে যায়, এবং দাঁত তোলার সময় তারা ব্যাথা কম পায়, ঠিক যেরকম ঘটে যাদেরকে সত্যিকারের ব্যাথার ওষুধ দেওয়া হয়।\n১৯৮১ সালে ৭৪ জন রোগীর উপর গবেষণায় দেখা গেছে: ৪ মিগ্রা এবং ৬ মিগ্রা মরফিন দেওয়ায় যথাক্রমে ৩৬% এবং ৫০% রোগীর ব্যাথা কমে যায়। কিন্তু অবাক করার ব্যাপার হলো মরফিন দেওয়া হচ্ছে বলে যাদেরকে শুধুই লবণ পানি দেওয়া হয়েছে, তাদের মধ্যেও ৩৯% এর ব্যাথা কমে যায় ঠিক একই হারে, যে হারে মরফিন দিলে কমে। মরফিনের মত একটা শক্তিশালী ব্যাথা নাশক ওষুধের কাজ শুধু লবণ পানি দিয়ে করে ফেলা যায়।\n২০১৩ গবেষণায় বের হয়েছে যে, মানুষের মস্তিষ্ক নিজে থেকেই মরফিনের থেকেও শক্তিশালী ব্যাথানাশক তৈরি করতে পারে, যদি মানুষকে ওষুধ দেওয়া হয়েছে বলে বোঝানো হয়, বিশেষ ভাবে সাইকোলজিক্যাল সাজেশন দেওয়া হয়, চমৎকার পরিবেশ তৈরি করা হয়, মেডিটেশন করানো হয়।\n২০০৮ সালে গবেষণায় দেখা গেছে, ডিপ্রেশনের ওষুধ দেওয়া হচ্ছে বলে শুধু চিনির ওষুধ খাইয়ে ৭৯% ডিপ্রেশনে ভোগা রোগীর ডিপ্রেশন ১২ সপ্তাহ পর্যন্ত ভালো রাখা গেছে। ২০০০ সালের আরেকটি গবেষণায় দেখা গেছে ডিপ্রেশনে ভোগা রোগীদের ৩০% আত্মহত্যা কমানো গেছে ওষুধের নাম করে শুধুই চিনির ট্যাবলেট খাইয়ে। চিকিৎসা দেওয়া হচ্ছে এই ধারণাটা যখন মানুষের মধ্যে দেওয়া হয়, তখন সে নিজে থেকেই ভালো হয়ে যেতে শুরু করে।\n২০০২ সালে ওয়াশিংটন পোস্ট প্রকাশ করে যে, প্রোজ্যাক, যা বিশ্বের সবচেয়ে জনপ্রিয় এবং সবচেয়ে বেশি বিক্রি হওয়া ডিপ্রেশনের ওষুধ, যা প্রতিবছর বিলিয়ন ডলার আয় করে, পাঁচ বার ক্লিনিকাল ট্রায়ালের মধ্যে তিন বার চিনির ট্যাবলেটের কাছে হেরে গেছে। যার অর্থ: যখন একই সংখ্যক রোগীকে প্রোজ্যাক এবং প্রোজ্যাকের নাম করে না জানিয়ে চিনির ট্যাবলেট দেওয়া হয়, চিনির ট্যাবলেটে রোগীর অসুখ ভালো হয়ে যাওয়ার হার বেশি এরপরেও প্রোজ্যাকের বিক্রি বৈধ করা হয়েছে এবং কোটি কোটি মানুষ ডাল-ভাতের মত নিয়মিত প্রোজ্যাক বা একই ধরনের এন্টিডিপ্রেসেন্ট ওষুধ খেয়ে যাচ্ছে।\n২০০২ সালে হাঁটুর আর্থারাইটিস-এ ভোগা ১৮০ জন রোগীর উপর গবেষণা করে দেখা গেছে, যাদেরকে ঠিকমত হাঁটুর সার্জারি করে সঠিক চিকিৎসা দেওয়া হয়েছে এবং যাদেরকে চিকিৎসার নামে শুধুই একটু কাটাকাটি করে, অপারেশন করে দেওয়া হয়েছে বলে জানানো হয়েছে, তাদের মধ্যে সুস্থ হয়ে যাওয়ার হার সমান\nমিঃ রাইট একজন ক্যান্সার রুগী, যিনি আর কয়েকদিন বাঁচবেন বলে ডাক্তাররা ঘোষণা দিয়েছে। একদিন তিনি শুনলেন যে, Krebiozen নামে এক ওষুধ বিজ্ঞানীরা আবিষ্কার করেছেন, যা ক্যান্সারের নিরাময়। তিনি অনেক অনুরোধ করলেন ডাক্তারদেরকে সেটা তাকে দেওয়ার জন্য। তার ডাক্তার ডঃ ফিলিপ যেদিন তাকে সেই ইনজেকশন দিলেন, তার কয়েকদিন পর মিঃ রাইট সুস্থ হয়ে হেঁটে বেড়াতে লাগলেন। তার টিউমারগুলো যেন রাতারাতি গলে গেল!\nদুই মাস পর মিঃ রাইট জানতে পারলেন Krebiozen আসলে ভুয়া। তার কয়েকদিন পর তার টিউমার আবার ফিরে এলো এবং তিনি ভীষণ অসুস্থ হয়ে গেলেন। তার ডাক্তার তাকে বললেন, “ওই সব কথায় কান দেবেন না।” তারপর তিনি তাকে বললেন যে, তিনি এক বিশেষ ভাবে তৈরি দ্বিগুণ কার্যকর ইনজেকশন দিচ্ছেন, যা Krebiozen এরই অত্যন্ত শক্তিশালী রূপ। মিঃ রাইট অত্যন্ত আগ্রহের সাথে তা গ্রহণ করলেন। তার টিউমার আবার রাতারাতি উবে গেল।\nতিনি দুই মাস সম্পূর্ণ সুস্থ ছিলেন। কিন্তু তারপর একদিন তিনি খবরের কাগজে পড়লেন যে, যথেষ্ট গবেষণা করে নিশ্চিত হওয়া গেছে Krebiozen ক্যান্সারে কোনো কাজে লাগে না। তার দুই দিন পর তিনি মারা গেলেন\nএভাবে আসল ওষুধের বদলে সাধারণ চিনির ট্যাবলেট, সাধারণ লবণ পানির ইনজেকশন, সাজানো সার্জারি ব্যবহার করে রোগীকে চিকিৎসা দেওয়া হয়েছে —এমন নাটক করে অসুখ ভালো হয়ে যাওয়াকে ‘প্লাসিবো এফেক্ট’ বলে। প্লাসিবো এফেক্টের সুফলে ADHD, পরিপাকতন্ত্রের নানা ধরনের অসুখ, হাইপারটেনশন, মাসিকের সমস্যা, ডিপ্রেশন, সোরিয়াটিক আর্থারাইটিস, মাইগ্রেন, রিফ্লাক্স, ডিসপেপসিয়া, পা কামড়ানো, অস্থিরতা সমস্যা, এজমা, গ্যাস্ট্রিক সমস্যা, মাথা ব্যাথা, আতঙ্ক, বাইপোলার মেনিয়া, দীর্ঘদিনের কাশি, হার্পিস ইত্যাদি নানা ধরনের অসুখ উল্লেখযোগ্য হারে সারিয়ে ফেলা গেছে। এই ঘটনা কীভাবে ঘটে, সেটা বিজ্ঞানীদের কাছে আজো এক বিরাট বিস্ময়।\nআশাকরি এখন বুঝতে পারছেন: কেন ঝাড়ফুঁক, পানি পড়া, তাবিজ ইত্যাদি মাঝে মধ্যে কাজ করে?\nএরপরেও যদি কারো মানতে অসুবিধা হয়, তাহলে আল্লাহ تعالى নিজে বলেছেন—\nকখনই না! সবগুলো আকাশ এবং পৃথিবীতে যা কিছু আছে সব তাঁর। সবকিছুই তাঁর একান্ত অনুগত।\nএই আয়াতে আল্লাহ تعالى বলেছেন: কুল্লুন كُلٌّ — যা কিছু থাকা সম্ভব তার সব কিছু, ক্বানিতুন قَانِتُون — একান্ত অনুগত। ক্বানিতুন এসেছে ক্বুনুত থেকে, যার অর্থ অনুগত। ক্বুনুত এবং ক্বানিত-এর মধ্যে পার্থক্য হলো, ধরুন আপনার দুজন দাস আছে। তাদেরকে বললেন আপনার জন্য পানি নিয়ে আসতে। একজন হাঁই তুলতে তুলতে উঠে, ধীরে সুস্থে গা চুলকাতে চুলকাতে গিয়ে পানি নিয়ে আসলো, আর আরেকজন সাথে সাথে লাফ দিয়ে উঠে, “জ্বি হুজুর! এখুনি দিচ্ছি হুজুর!” বলে দৌড়িয়ে গিয়ে পানি নিয়ে এসে বলল, “আর কিছু করতে পারি আপনার জন্য হুজুর?” —এই হচ্ছে ক্বানিত। মহাবিশ্বের সবকিছু আল্লাহর تعالى প্রতি ক্বানিত। সবকিছু শুধু তাঁর কথা শুনছেই না, তারা নিষ্ঠার সাথে তাঁর নির্দেশ মানার জন্য সবসময় প্রস্তুতও।\nএখন সুধীবৃন্দরা প্রশ্ন করেন, “কই আমি তো ক্বানিত নই? আমি তো আল্লাহর تعالى সব আদেশ মানি না?”\nআল্লাহ تعالى যেন তাদেরকে উদ্দেশ্য করেই এই আয়াতে বলছেন, সবকিছু তাঁর প্রতি একান্ত অনুগত। তোমাদের থেকে আরও ভয়ঙ্কর শক্তিশালী সত্তা আছে, যারা আল্লাহর تعالى প্রতি একান্ত অনুগত। তোমাদের সমস্যাটা কোথায়? তোমরা কার সাথে অবাধ্যতা করছ একবার ভেবে দেখেছ?\n Blakeslee, S., 1998. Placebos Prove So Powerful Even Experts Are Surprised; New Studies Explore the Brain’s Triumph Over Reality. Science. Available at: http://www.nytimes.com/1998/10/13/science/placebos-prove-so-powerful-even-experts-are-surprised-new-studies-explore-brain.html [Accessed November 10, 2014].\nPosted on November 13, 2014 November 18, 2014 Author ওমর আল জাবিরCategories আল-বাক্বারাহTags অনুগত, আল্লাহ, উযাইর, গুণ, নাম, যীশু, সন্তান\nPrevious Previous post: তোমরা যেদিকেই মুখ ফেরাও, সেদিকেই আল্লাহকে পাবে — আল-বাক্বারাহ ১১৫\nNext Next post: তিনি সেটাকে বলেন ‘হও’, আর তা হয়ে যায় — আল-বাক্বারাহ ১১৭\nOne thought on “সবকিছুই তাঁর একান্ত অনুগত — আল-বাক্বারাহ ১১৬”\nমাশাল্লাহ্ খুবই চমৎকার 😘


উরচুঙ্গার জীবন নিরাপদ হোক | blog.bdnews24.com - pioneer blog for citizen journalism in bangladesh\nবৃহস্পতিবার ০৫ মে ২০১৬, ১২:৩৫ অপরাহ্ন\nউরচুঙ্গা আর সিঁধেল চোরের মধ্যে অমিল কোথায় সে নিয়ে আলোচনা আপাতত প্রাসঙ্গিক না হলেও উরচুঙ্গাদের জন্য উদ্বিগ্নতাকে ফেলনা মনে করা উচিত হবে না। রেস্টুরেন্টের রান্নাঘরে উরচুঙ্গার এই করুণ পরিণতি দেখে মনটা কার না খারাপ হবে? চায়নিজরা সাপ, ব্যাঙ, কাঁকড়া, কুকুর খায় তা সবারই জানা, কিন্তু উরচুঙ্গাগুলোকেও যে এরা ধরে ধরে ফ্রাই করে সাবাড় করে দিচ্ছে –এটা জেনে মেনে নেয়া যায় না। চায়নিজ উরচুঙ্গারা সত্যিই বড্ড বিপদে।\nঅবশ্য চায়নিজরা কী খাবে না খাবে তা নিয়ে আমাদের মাথা ব্যথা হওয়ার কথা নয়, যেহেতু এটা যার যার রুচি এবং সংস্কৃতির ব্যাপার। সে তো ঠিক আছে; এবং মাথা ব্যথাও হচ্ছে না। কিন্তু বুকটা যে ব্যথা করছে। এই ব্যথা অনেকেরই; কেউ কেউ এ্যসিডিটি ভেবে টেবলেট খেয়ে উপশমের চেষ্টা জারি রেখেছেন। জীবের কষ্ট দেখলে বিবেকানন্দের জন্য মন খারাপ হয়। ভেতরটা দুমড়ে-মুচড়ে যেতে চায় কষ্টে। শুতে গেলে মশারি টানাতে ইচ্ছে করে না। মশাদের জন্য মায়া। জঙ্গলেরগুলো যেমন তেমন, ঘরের মশাগুলোকে নিরাপদে রাখার সামান্য দায়িত্বে অবহেলা করে অমানুষ হতে ইাচ্ছে করে না। রাস্তায় হাঁটতে গেলে পিঁপড়েদের কথা পড়ে– কোথাও পিষে মেরে দিলাম না তো! খাঁচার ভেতর ডিম দেখলে মুরগির যন্ত্রণার কথা মনে করে রুচি নষ্ট হয়। মুরগির ড্রামস্টিকে দাঁত বসানোর সময় এই পক্ষীর করুণ বন্দি জীবনের কথা ভেবে খারাপ লাগে। বাজারে কৈ কিংবা পাঙ্গাস মাছগুলোকে ছটফট করতে দেখে নিঃশ্বাস আটকে আসে। সব মানুষের বেঁচে থাকার অধিকার না থাকলেও অন্য জীবের বেলায় তা থাকা উচিৎ। আর এ্যনিমেল রাইট তো শুধু টাইগার, ভালুক কিংবা কিউই’র জন্য নয়। উরচুঙ্গা তো আর জড় জগতের কেউ নয়। চৈনিক উরচুঙ্গা আর আমাদের দেশী উরচুঙ্গার জাত ভিন্ন হতে পারে, তাই বলে তাদের নিরাপত্তার আশঙ্কা অমূলক নয়। উরচুঙ্গা হলো কৃষিবান্ধব পোকা। এদেরকে মারতে নেই। এরা মাঠের কাঁচা-পাকা ধানের পাতায় পাতায় লাফিয়ে বেড়ায় আর মাজরা পোকা,পাতা মোড়ানো পোকা, লেদা পোকার ডিম ও বাচ্চা শিকার করে খায়। ঘাসপাতাও খেয়ে থাকে। এরা ক্ষিপ্র গতির, এবং সদা চঞ্চল প্রকৃতির হয়ে থাকে। তাই খালি হাতে এদেরকে ধরা মুশকিল। শুধু তা-ই নয়, এভাবে ধরতে যাওয়া বিপদজনকও হয়ে ওঠতে পারে কারণ এদের মুখের সামনের দিকটা কাঁচির মতো তীক্ষ্ণ এবং ধারালো। ধরতে গেলে হাতের আঙুলে কষে কামড় দিয়ে বসতে পারে। চায়নিজরা উরচুঙ্গা ধরতে যান্ত্রিক উপায় অবলম্বন করে নিশ্চয়ই। আমাদের দেশে অতি মাত্রায় কীটনাশকের ব্যবহার উরচুঙ্গার জীবনকে বিপন্ন করে তুলেছে। প্লিজ, ডোন্ট কিইল উরচুঙ্গা। লেট দ্যাম লিইভ। সকল পোকার জন্য সম্ভব না হলেও উরচুঙ্গার মতো উপকারি কীট-পতঙ্গের জীবনের নিরাপত্তা এবং স্বাধীন বিচরণ নিশ্চিত করা আমাদের সবার দায়িত্ব।\nতবে এখানে একটা যৌক্তিক এবং করুণ ব্যাপার আছে। উরচুঙ্গার স্বাধীনতা রক্ষা করা মানেই আরও কয়েকটি নিরীহ পোকার বাঁচার অধিকার খর্ব হয়ে যাচ্ছে। মাজরা পোকা, লেদা পোকার কী হবে? কিন্তু মানুষের ধানের উৎপাদনে যে পোকা সর্বনাশ ডেকে আনে তাদেরকে দমন করা মানুষের দায়িত্ব। এই দায়িত্ব পালনে যদি কোনো ইনসেক্ট এগিয়ে আসে তাকে সুরক্ষা দেওয়ার দায়িত্বটাও মানুষের উপরই বর্তায়। এতে করে পোকার অধিকার রক্ষার প্রয়াসে যে শুদ্ধতা আছে সেটির হেরফের হয় না মোটেও। সবার উপরে মানুষ সত্য, তাহার উপরে নাই।\nউরচুঙ্গার অধিকারের প্রশ্ন যখন ওঠছেই তখন ঝিঁঝিঁ’র অধিকারের প্রসঙ্গ স্বাভাবিক ভাবেই এসে যায় কারণ ঝিঁঝিঁ পোকারা উরচুঙ্গারই জ্ঞাতিগোষ্ঠি। কিন্তু ঝিঁঝিঁ কিংবা ঝিঝিঁর ডাক নিয়ে নতুন কোনো কথা হবে না। কথা হবে উরচুঙ্গার অর্থনৈতিক গুরুত্ব নিয়ে। কথা হবে দেশকে উন্নত করার ইনোভেটিভ পরিকল্পনা নিয়ে। দেশের ভবিষ্যৎ উজ্জ্বল করতে জোনাকির বংশবিস্তার বেগবান করার চেষ্টা না করে উরচুঙ্গার স্বাধীন বাঁচার নিশ্চয়তা বিধান করা যে অনেক বেশি সমীচীন– এটা শুধু পাগলের জানা থাকলে চলবে না। বিচক্ষণ জনগণ এবং সরকারের বিশ্বাসে ও কথায়-কাজে প্রমাণ করতে হবে। সরকার উদ্যোগি হলে মেইনস্ট্রিম মিডিয়াও তখন উরচুঙ্গা স্বাভাবিক জীবনের নিশ্চয়তা বিধানে কার্যকর ভূমিকা রাখার সুযোগ পাবে। আর সে সময় বয়ে যাচ্ছে।\nতেলের দাম কমলে বাসভাড়া না কমালেও মানুষের কী যেতো আসতো? তেলের দাম পাঁচ টাকা যখন বেড়েছিলো তখন প্রতি কিলোমিটারে পনেরো পয়সা বেড়েছিলো বাসভাড়া। এখন তেলের দাম তিন টাকা কমেছে বলে প্রতি কিলোমিটারে ভাড়া কমেছে তিন পয়সা (খবরের লিংক)। তো কী হয়েছে? এক পয়সাও যদি না কমতো, তাতেই বা কী এমন ক্ষতিটা হতো যে তিন পয়সা কমিয়ে তা রোধ করা গেল না? এ ধরণের খবর নিউজ পেপারের ব্যাক পেইজে গুরুত্ব পায় অথচ উরচুঙ্গা নিয়ে কোনো কথা নেই। ওদিকে বসতঘরে ১২৭ সাপ শিরোনামের খবরটি ছাপা হয়েছে ভেতরের পাতায়। এতোগুলো সাপকে হত্যা করা হলো এতোগুলো প্রত্যক্ষদর্শী সাক্ষীর সামনে, অথচ একটা মামলা পর্যন্ত হলো না থানায়? কী এক অদ্ভুত ট্রেন্ড! দিন-রাত পুলিশের চৌদ্দগোষ্ঠী উদ্ধারে ব্যস্ত মানুষগুলোর নিজেদের দায়িত্বে হুঁশ নেই। এখানেই উরচুঙ্গা রক্ষায় সরকারের এগিয়ে আসার গুরুত্বটি স্পষ্ট হয়ে ওঠে। মানুষের সাথে সাথে নিউজ মিডিয়াও সৎ সাহস নিয়ে এগোনোর সাহস হারিয়ে ফেলছে। সুড়সুড় করে পেছন পেছেন যেতে মিডিয়ার আরাম হয়।\nপোকাদের জীবন অবিমিশ্র পূণ্যময় নয়। পোকাদেরও স্বভাবের দোষ আছে। দোষে-গুণেই পোকা। উরচুঙ্গা চঞ্চল পোকা। একটু দুষ্টু তো হবেই। খিদে পেলে এরা ধানের পাতা ঝাঁঝরা করে দেয়। ক্ষেতের বর্ডার ভেদ করে গোপনে অন্য ক্ষেতে যাওয়ার সহজ রাস্তা বানিয়ে ফেলে কয়েকটা। ক্ষেতে পানি দিলে তখন এসব রাস্তা দিয়ে সেই পানি ক্ষেতান্তরিত হয়। আসলে উরচুঙ্গারা নিজেদের নিরাপত্তার কথা চিন্তা করেই এটা করে থাকে। অতি আদ্রতা এদের পছন্দ নয়। তাছাড়া এরা সাঁতারেও কাঁচা। কখন কী হয়ে যায়, বলা যায় না। সুতরাং এইটুকু ক্ষতি মেনে নেওয়া যায়। ফসলের তথা মানুষের বৃহত্তর কল্যাণে নিয়োজিত দরদীর কিঞ্চিৎ বদ অভ্যাসকে এতো অফেন্সিভ ভাবা মানুষের শোভা পায় না।\nচারদিকে অনেক কিছুই দ্রুত বদলে যাচ্ছে। বদলে যাচ্ছে চাহিদার স্বরূপ আর ধান্ধার স্টাইল। অস্ট্রেলিয়ানদের ইনোভেটিভ আইডিয়াটা কিন্তু অসাধারণ। ক্যানের ভেতর অক্সিজেন ভরে বিক্রি করার বুদ্ধিটা দারুণ! এই উদ্যোগের অর্থনৈতিক সাফল্যের ব্যাপারে কোনো সন্দেহ নেই। বোতলজাত পানি যখন প্রথম বিক্রির জন্য বাজারে এলো, তখনও লোকে ভ্রু কুঁচকিয়েছিলো। কিন্তু এখন পানির বোতল ছাড়া জীবন অচল। চাইনিজরা অলরেডি এই ক্যান আমদানি করে ব্যবহার করা শুরু করেছে। ঘরে বসে পার্কের বিশুদ্ধ বাতাস এখন শুয়ে শুয়ে ক্ষেতের তামাক খাওয়ার মতো সহজ। কদিন পর দেখা যাবে, চাইনিজরা এই ক্যান আমাদের কাছে বিক্রি করা শুরু করে দিয়েছে। ওদের কৃত্রিম ডিমের ব্যবসা ফ্লপ করেছে। এটা ওরা ভালোই জানে। আর ব্যবসার কথা যদি বলতে হয় তবে এরা অস্ট্রেলিয়ানদের চেয়ে কমপক্ষে দশ কাঠি সরেস। আসল কথাটি হলো, ইনোভেটিভ হতে হবে। আর চাইনিজরা কিছু না পারলেও আমরা পারবো না এমন তো নয়।\nবৃহস্পতিবার ০৫মে২০১৬, অপরাহ্ন ০১:১২\nপ্রাণের জন্য এমন দরদ আর কোথায় পাব?\nব্যক্তিগতভাবে আমি সর্বপ্রাণবাদী। প্রতিটি প্রাণের জন্যই আমার সমান কষ্ট। ভালো উরচুঙ্গারা বেঁচে থাকুক।\nঅসাধারণ পোস্ট। কাজী শহীদ শওকত ভাই আমার অভিবাদন গ্রহণ করুন।\nবৃহস্পতিবার ০৫মে২০১৬, অপরাহ্ন ০১:৩৫\nদোষে-গুণেই উরচুঙ্গা। ওরা সবাই ভালো থাকুক। দেশের উন্নয়নে ওদের অবদান চিরকারল স্মরণীয়।\nআপনাকে অনেক ধন্যবাদ, ফারদিন ফেরদৌস ভাই।\nবৃহস্পতিবার ০৫মে২০১৬, অপরাহ্ন ০২:৩৮\nসম্মানিত দাদা আমিও তো জানতামনা এই উরুচুঙ্গার জীবনী৷ জানলাম শিখলাম ও বুঝলাম৷অসলে আমি এমনিতেই পোকা-মাকড়কে ভীষণ ভয় পাই,তাই এগুলোর সামনেও যাইনা কোন দিন৷না গেলেও এবার দাদার কাছ থেকে জানা হলো৷ধন্যবাদ দাদা ভালো থাকবেন৷\nবৃহস্পতিবার ০৫মে২০১৬, অপরাহ্ন ১০:২৯\nআপনার জন্য অনেক অনেক শুভেচ্ছা, আশীর্বাদ। ভালো থাকবেন, দাদা।\nবৃহস্পতিবার ০৫মে২০১৬, অপরাহ্ন ০৪:২৮\nনতুন একটা নাম শিখলাম – উরচুঙ্গা। উরচুঙ্গাকে ধন্যবাদ। তার উসিলায় একটা খাসা লেখা পড়া গেল।\nবৃহস্পতিবার ০৫মে২০১৬, অপরাহ্ন ১০:১০\nআপনার এই কথা অনুপ্রেরণা হয়ে থাকলো। অনেক অনেক ধন্যবাদ, অপু ভাই।\nবৃহস্পতিবার ০৫মে২০১৬, অপরাহ্ন ০৮:২০\nদারুণ এই পোস্ট আপনার লিখার বিষয়বস্তুর versatility এর একটা দারুণ সাক্ষ্য হয়ে থাকবে।\nবৃহস্পতিবার ০৫মে২০১৬, অপরাহ্ন ১০:১৮\nজাহেদ ভাই, আপনাকে ধন্যবাদ। আর খুশির খবরটা হলো, আবারও আপনি এলেন। আপনি ডুব দিলে ডর লাগে। এই মাস দুয়েক আপনার অনুপস্থিতিতে বেশ কয়েকবার নানান আশঙ্কার কথা মাথায় এসেছে। ফিরে এসে তা দূর করে দিলেন। আল্লাহ্ আপনাকে সুস্থ্য রাখুন, নিরাপদে রাখুন। অনেক শুভ কামনা।\nশুক্রবার ০৬মে২০১৬, পূর্বাহ্ন ১২:৩৭\nকাজী ভাই, আমি মনে করেছিলাম ” উরচুঙ্গা” শব্দটি কেবল বরিশাল অঞ্চলে প্রচলিত। এখন দেখছি আপনিও জানেন। শুধু জানেন না, মিডিয়ায় সচিত্র প্রতিবেদন পোস্ট করেছেন। অনবদ্য পোস্টটির জন্য অসংখ্য ধন্যবাদ।\nশুক্রবার ০৬মে২০১৬, পূর্বাহ্ন ১২:৫০\nবরিশালেও তাহলে উরচুঙ্গাই বলে একে!


‘বাংলাদেশে এসে ক্ষমতার অপব্যবহার’, মোদির শাস্তি চাইল তৃণমূল !! - Ekusher Bangladesh\nHome>Internation News>‘বাংলাদেশে এসে ক্ষমতার অপব্যবহার’, মোদির শাস্তি চাইল তৃণমূল !!\nঅভিযোগপত্রে তৃণমূল বলেছে, বাংলাদেশের ৫০তম স্বাধীনতা দিবস এবং বঙ্গবন্ধুর জন্মশতবর্ষের অনুষ্ঠানে ভারতীয় প্রধানমন্ত্রীর যোগদান নিয়ে তাদের কোনও আপত্তি নেই। তাদের মূল আপত্তি সফরের বাকি কর্মসূচি নিয়ে।পশ্চিমবঙ্গের একটি অংশের ভোটারদের নিজ দলের প্রতি প্রভাবিত করার উদ্দেশ্য নিয়ে নরেন্দ্র মোদি ওইসব কর্মসূচি রেখেছিলেন বলে অভিযোগ তৃণমূলের।\nমুখ্যমন্ত্রী মমতা বন্দ্যোপাধ্যায়ের নেতৃত্বাধীন দলটি বলছে, ‘নরেন্দ্র মোদি বাংলাদেশ সফরে নির্বাচনি আচরণবিধি লঙ্ঘন করেছেন। তিনি যাতে আগামীতে এ ধরনের অসদাচরণের সাহস না করেন, সেজন্য তার বিরুদ্ধে শাস্তি হওয়া দরকার।পশ্চিমবঙ্গের বিধানসভা নির্বাচনের দ্বিতীয় ধাপের ভোটগ্রহণ বৃহস্পতিবার। এই নির্বাচনে তৃণমূলের মূল প্রতিদ্বন্দ্বী নরেন্দ্র মোদির দল ভারতীয় জনতা পার্টি (বিজেপি)।\nঅভিযোগে তৃণমূল বলেছে, ‘সর্বভারতীয় তৃণমূল কংগ্রেস ভারতের নির্বাচন কমিশনের কাছে দাবি করছে, শুধু তিরস্কার নয়, তার বিরুদ্ধে শাস্তিমূলক পদক্ষেপ নেওয়া হোক, যাতে ভবিষ্যতে তিনি এ ধরনের অসদাচরণ করার সাহস না করেন।প্রসঙ্গত, পশ্চিমবঙ্গের নির্বাচনে অনেক আসনে জয়-পরাজয়ে নিয়ামক হিসেবে কাজ করে মতুয়া সম্প্রদায়। অভিযোগ রয়েছে, সম্প্রদায়টিকে বিজেপির ভোটব্যাঙ্ক বানানোর উদ্দেশ্যে তিনি ওড়াকান্দি এবং যশোরেশ্বরী সফর করেছেন।\nইমোতে পরিচয় - প্রেমিকের বাড়িতে মালয়েশিয়া প্রবাসী্র স্ত্রীর অনশন !!


আর দেখা যাবে না বাইশ গজে! মিতালীর পর আরও এক ভারতীয় মহিলা ক্রিকেটার নিলেন অবসর- Bangla News\nHome/টাইমলাইন/আর দেখা যাবে না বাইশ গজে! মিতালীর পর আরও এক ভারতীয় মহিলা ক্রিকেটার নিলেন অবসর\nআর দেখা যাবে না বাইশ গজে! মিতালীর পর আরও এক ভারতীয় মহিলা ক্রিকেটার নিলেন অবসর\nReetabrata Deb6 days agoLast Updated: June 22, 2022\nবাংলা হান্ট নিউজ ডেস্ক: সমস্ত রকমের ক্রিকেট থেকে অবসর নিলেন প্রাক্তন ভারত অধিনায়ক রুমেলি ধর। ভারতের জার্সিতে ১০০টি আন্তর্জাতিক ম্যাচে মাঠে নামা তারকা অফিসিয়ালি নিজের অবসরের ঘোষণা করে দিয়েছেন। ইতিমধ্যে তাকে শুভেচছা জানাতে শুরু করে দিয়েছে তার ভক্তকুল।\n২০০৩ সালে দেশের জার্সিতে অভিষেক করা রুমেলি মোট ৪টি টেস্ট, ৭৮টি একদিনের ম্যাচ এবং ১৮টি টি-টোয়েন্টি ম্যাচ খেলেছেন। ৩৮ বছর বয়সী রুমেলি কোনওসময়েই জাতীয় দলে নিয়মিত হতে পারেননি। দলে সুযোগ পাওয়া বা না পাওয়া লেগেই ছিল তার গোটা কেরিয়ার জুড়ে।\n২০১২ থেকে ২০১৮ অবধি একসময় টানা জাতীয় দলে সুযোগ পাননি তিনি। অবশেষে ২০১৮ সালে ঝুলন গোস্বামীর চোটের সুবাদে তাকে দলে ডাকা হয়েছিল। অলরাউন্ডার হিসাবে ভারতীয় দলকে ২০০৫ মহিলা একদিনের ক্রিকেট বিশ্বকাপের ফাইনালে উঠতে সাহায্য করা তার ক্রিকেটীয় কেরিয়ারের সবচেয়ে বড় মুহূর্ত।\nনিজের ইনস্টাগ্রামে অবসরের ঘোষণা করতে গিয়ে রুমেলি লিখেছেন, “পশ্চিমবঙ্গের শ্যামনগর থেকে শুরু করে ২৩ বছর ক্রিকেটকে কেরিয়ার হিসাবে নেওয়ার পর আজ আমি অবসর ঘোষণা করছি। চোটের জন্য আমার কেরিয়ার দীর্ঘায়িত হয়নি, কিন্তু আমি হাল ছাড়িনি। আমার পরিবার এবং বিসিসিআইকে আমার পাশে থাকার জন্য ধন্যবাদ। সবকিছুই একদিন শেষ হয়। তবে একই খেলার সাথে যুক্ত থাকবো এবং তরুণ ক্রিকেটারদের উন্নতিতে সাহায্য করবো।\nআইরিশদের বিরুদ্ধে দ্বিতীয় ম্যাচে খেলবেন না এই ভারতীয় ক্রিকেটার, প্রথম একাদশে হবে বড় বদল\nআসাম, বাংলার পর প্রকৃতির রুদ্ররোষে বিহার; এগিয়ে আসছে ভয়ংকর বিপর্যয়, রেড অ্যালার্ট জারি আবহাওয়া দপ্তরের


লকডাউনের ফলে ভারতে অপরাধের মাত্রা কমেছে: সুপ্রিম কোর্টের প্রধান বিচারপতি - TheWall\nঅপরাধের মাত্রা কমলেও তাঁদের কাজ কমেনি বলেই জানিয়েছেন দেশের প্রধান বিচারপতি। তিনি বলেন, “আমরা বিশ্রাম নিচ্ছি না। আমরা বিভিন্ন কেসের কাজ মেটানোর কাজ করছি। আমাদের ক্যালেন্ডার অনুযায়ী ২১০ দিনই কাজ করছি আমরা।”\nদ্য ওয়াল ব্যুরো: করোনা মোকাবিলায় দেশজুড়ে আপাতত ৩ মে পর্যন্ত লকডাউন ঘোষণা করা হয়েছে। লকডাউন আরও বাড়ানো হবে কিনা সে ব্যাপারে পর্যালোচনা করছে কেন্দ্র। কিন্তু এই লকডাউনের ফলে ভারতে অপরাধের মাত্রা কমেছে বলেই জানালেন সুপ্রিম কোর্টের প্রধান বিচারপতি এস এ বোবদে।\nসোমবার এক সংবাদমাধ্যমকে প্রধান বিচারপতি জানান, “লকডাউনের ফলে আদালতের উপর চাপ কমেছে। এই বছর জানুয়ারি মাসে প্রতিদিন সুপ্রিম কোর্টে ২০৫টি করে মামলা দায়ের হয়েছে। অথচ এপ্রিল মাসে এখনও পর্যন্ত মোট ৩০৫টি মামলা দায়ের হয়েছে। এটা লকডাউনের ফলেই হয়েছে। চোররা এখন চুরি করতে যাচ্ছে না। অন্যান্য অপরাধের সংখ্যাও অনেক কমেছে। পুলিশ কেসের সংখ্যাও কমেছে। অপরাধের মাত্রা অনেকটাই কমে গিয়েছে।”\nকেন্দ্রের কিছু কিছু সিদ্ধান্ত নিয়ে দেশের শীর্ষ আদালত কোনও পদক্ষেপ নিচ্ছে না বলে অভিযোগ উঠেছে সুপ্রিম কোর্টের বিরুদ্ধে। এই ব্যাপারে নিজের বক্তব্য রাখেন প্রধান বিচারপতি। তিনি বলেন, “এই বিপদের সময়ে সরকারের তিনটে হাত ঠিকমতো এই একইভাবে কাজ করা উচিত। এই সময়ে আমাদের সবথেকে গুরুত্বপূর্ণ হল ধৈর্য ধরে রাখা। সরকারের এই তিনটে হাতকে নিজের নিজের কর্তব্য পালন করতে হবে।”\nবোবদে আরও বলেন, “এই ধরনের মহামারীর মতো সমস্যা প্রশাসনকে সামলাতে হয়। আমরা প্রশাসনকে কিছু কিছু ক্ষেত্রে পরামর্শ দিতে পারি। কিন্তু সেটা বাস্তবায়িত করা প্রশাসনের দায়িত্ব। কী ভাবে টাকা, লোকবল ও সামগ্রী ব্যবহার করতে হবে সেটা ওদের ঠিক করতে হবে। প্রশাসনও কখনও চাইবে না, দেশের মানুষের জীবনকে বিপদে ফেলতে। যদি সেরকম কোনও ঘটনা হয় তাহলে আইন অবশ্যই সে ব্যাপারে পদক্ষেপ নেবে।”\nআরও পড়ুন ব্রিটেনে করোনায় মৃত ভারতীয়র সংখ্যা ভারতে মোট মৃত্যুর চেয়েও অনেক বেশি! সামনে এল চমকে যাওয়ার মতো তথ্য\nলকডাউনের মধ্যে বিভিন্ন রাজ্যে আটকে পড়া অভিবাসী শ্রমিকদের সমস্যার ব্যাপারে সুপ্রিম কোর্টে যে অভিযোগ দায়ের হয়েছিল সেই ব্যাপারেও নিজের বক্তব্য রাখেন বোবদে। তিনি বলেন, “আমরা আমাদের কাজ করেছি। আমরা প্রশাসনকে জানিয়েছি, এই মুহূর্তে অভিবাসী শ্রমিকদের সাহায্য করার জন্য কী কী পদক্ষেপ নেওয়া উচিত। সেটা নেওয়ার দায়িত্ব প্রশাসনের।”\nchief justicecorona outbreakcoronavirusCOVID-19crime ratedecreaseslockdownsa bobde\nমুম্বইতে ফের করোনা আক্রান্ত পুলিশকর্মীর মৃত্যু, পরপর তিনদিনে এই নিয়ে তৃতীয় জন\nস্যার অসুস্থ লাগছে, বাড়ি যাব? ছাত্রের কান ছিঁড়ে নেওয়ার…


আপনি তৈরি করতে পারেন DIY স্টোরেজ বিন তাক | ফ্যামিলি হ্যান্ডম্যান\nআপনি তৈরি করতে পারেন ডিআইওয়াই স্টোরেজ বিন শেল্ভগুলি\nআপনি যখন জিনিস সংগ্রহ করেন, আপনি সেই জিনিসটি সঞ্চয় করার জন্য স্টোরেজ বিন জমা করেন। এটি ছুটির লাইটের বাক্স, মরসুমী কাপড় বা নস্টালজিক রিপোর্ট কার্ডের সাথে আপনি যে অংশটি ভাগ করতে পারবেন না সেগুলিই হোক না কেন, সেই ডাইনগুলি আপনাকে প্রচুর জায়গা নিতে শুরু করে যাতে আপনি বাধা এবং বিশৃঙ্খলা বোধ করেন। স্টোরেজ বিন তাক দ্বারা আপনার চাপ হ্রাস করুন যা আপনি সহজে এবং স্বল্প খরচে নিজেকে তৈরি করতে পারেন।\nআপনি একটি স্টোরেজ সমাধান তৈরি করার সময়, আমাদের 30 টি সর্বকালের সেরা স্টোরেজ টিপসের তালিকা থেকে আরেকটি পরিকল্পনা শুরু করুন।\nআইডিয়া # 1 – স্টোরেজ টাওয়ার\nআপনি এই সাধারণ পাতলা পাতলা কাঠ স্টোরেজ বিন তাকটি এক দিনেরও কম সময়ে তৈরি করতে পারেন এবং রঙের রঙটি আপনার পছন্দ অনুসারে কাস্টমাইজ করতে পারেন, সম্ভবত এই বছরের ট্রেন্ডিং রঙগুলির মধ্যে একটিতে। এই স্টোরেজ বিন তাক একটি মাডরুম, গ্যারেজ, বা বেসমেন্ট স্টোরেজ অঞ্চলে দুর্দান্ত সংযোজন হবে।\nস্টোরেজ টাওয়ার এবং এই 15 টি সহায়ক টিপসের সাহায্যে আপনার মাডরুমকে সংগঠিত রাখুন।\nপেইন্টিংয়ের আগে এই 14 টি কার্যকর ইঙ্গিতগুলি পড়ুন।\nআইডিয়া #2– গ্যারেজ স্টোরেজ ওয়াল\nগ্যারেজ সহ প্রত্যেকে জানে যে কীভাবে বছরের পর বছর জিনিসগুলি স্তূপিত হয়। এই সাধারণ স্টোরেজ বিন তাকগুলি আপনাকে ডিক্লুটটার এবং ব্যবহারযোগ্য স্কোয়ার ফুটেজ বাড়াতে সহায়তা করবে। মনে রাখবেন: তাক তৈরির আগে আপনার স্টোরেজ বিনগুলি পরিমাপ করুন। আপনি দুর্দান্ত চেহারার তাকের সাথে আটকা পড়তে চান না যার উপর আপনি নিজের বিনগুলি ফিট করতে পারবেন না!\nযদি আপনার গ্যারেজের কোনও পরিবর্তন প্রয়োজন হয় তবে এই 11 টি সস্তার সমাধানের মধ্যে একটি ব্যবহার করে দেখুন।\nআইডিয়া #3– ওভারহেড গ্যারেজ স্টোরেজ শেল্ফ\nউপরের দেয়ালে স্টোরেজ বিন তাক তৈরি করে আপনার গ্যারেজে বেশিরভাগ স্টোরেজ স্পেস তৈরি করুন। এটি নীচে দেয়ালগুলি যাতে অন্য সৃজনশীল স্টোরেজ সমাধানের জন্য ব্যবহার করা যায় সেভাবে উপায়গুলি বাইরে চলে যায়। কেবলমাত্র নিশ্চিত হন যে আপনার তাকগুলি সঠিকভাবে ইনস্টল করা আছে এবং তারা আপনার ভরাট স্টোরেজ বিনের ওজন ধরে রাখতে পারে। আপনাকে এই তাকগুলিতে বিনগুলি উত্তোলন করতে হবে, তাই শেল্ফটি কী ধরে রাখতে পারে এবং কী তুলতে পারে তার মধ্যে তাদের ওজন সীমাবদ্ধ রাখুন।\nএই 11 টি সৃজনশীল গ্যারেজ স্পেস সেভারগুলির মধ্যে একটি হতে পারে আপনি যা খুঁজছেন ঠিক তেমনই।\nআইডিয়া #4– স্লাইডিং তাকগুলি টপার\nএমনকি আপনি যদি এই স্টোরেজ বিন তাকগুলি তৈরি করার সিদ্ধান্ত না নেন তবে একবার দেখে নিতে হবে। এই প্রকল্পটি উচ্চাকাঙ্ক্ষী ডিআইওয়াইয়ারের জন্য যারা একটি সুপার-কুল, কাস্টম গ্যারেজ স্টোরেজ সিস্টেম চান। আপনার সমস্ত গ্যারেজ প্রয়োজনীয় জিনিসগুলি সংরক্ষণ করার জন্য রোলআউট তাক তৈরি করুন এবং আপনার স্টোরেজ বিনগুলি উপরের শেল্ফটিতে পার্ক করুন।\nএই 75 টি টিপস বুদ্ধিমান টিপসের সাহায্যে স্থান সংরক্ষণ করুন এবং আপনার বাড়িটি পরিষ্কার রাখুন।\nসমস্ত হার্ড-স্টোর স্টাফের জন্য, এই 24 টি চালাক সমাধান বিবেচনা করুন।\nআইডিয়া #5– সিলিং এ এটি সঞ্চয় করুন\nআপনার খুব কম ব্যবহৃত আইটেমগুলির জন্য, স্টোরেজ বিন তাকের পরিবর্তে এই স্লাইডিং স্টোরেজ সিস্টেমটি বিবেচনা করুন। এটি সহজ, দ্রুত এবং আপনার কেবল প্রাথমিক সরঞ্জাম এবং উপকরণ প্রয়োজন।\nআপনি দান করতে পারেন না এমন জিনিসগুলির সাথে কী করবেন তা ভাবছেন? ভাবছি না আর।\nএই 15 টি আইটেম দান করার বিষয়ে দু’বার চিন্তা করুন।\nঅভ্যন্তর সিলিং পোশাক পরার জন্য আরও খারাপ দেখাচ্ছে? এই প্রতিভা হ্যাকগুলির সাথে তাদের রূপান্তর করুন।\n« জুলাইয়ের নিজস্ব ডিলের দিনগুলির সাথে অ্যামাজনের প্রাইম ডে টার্গেটের প্রথম দিকে চলছে Head\nচতুর্থ জুলাইয়ের মধ্যে কর্ন কি সত্যিই হাঁটু-উচ্চ হওয়া উচিত? »


মঙ্গলবার, ০৫ ফেব্রুয়ারী, ২০১৯, ১২:০৪:৫৭ 15:27\nশেষ মাঘের এইসব দিনে সোহরাওয়ার্দী উদ্যানকে বেশ হতশ্রী দেখায়। কেননা শীতের শেষে পাতা ঝরে গেলে বিবর্ণ গাছে প্রাণের কোনো চিহ্নই থাকে না আর। কিন্তু প্রকৃতি শূন্যতা পছন্দ করে না। হয়তো এ জন্য সুষমাহীন বিষণ্ন বৃক্ষ দেখে নাগরিকদের যে দীর্ঘশ্বাস, তা দূর করার উপায় মেলে বইমেলার বইয়ের পাতায়। অপ্রতিরোধ্য পুঁজিতন্ত্রে বৃক্ষের পাতা এখনো বিপণনযোগ্য হয়ে ওঠেনি। অন্যদিকে বইয়ের পাতার রঙ, গন্ধ, নির্যাস, শব্দ- সব মিলিয়ে বই বিপণনযোগ্য পণ্য। দুয়ের এই অমিল সত্ত্বেও বৃক্ষের সঙ্গে বইয়ের মিলও কম নয়। বৃক্ষগুলোর মধ্যে যেমন হালকা ছায়ার বৃক্ষ আছে, ঘন ছায়ার বৃক্ষ আছে- বইয়েরও তেমনই।\nআর্নেস্ট হেমিংওয়ের ‘দ্য ওল্ডম্যান অ্যান্ড দ্য সি’ বইটির কথা ধরা যাক। টানা ৮০টি দুর্দিন পার করে একটি মাছও জালে তুলতে না পারা পরাজিত স্যান্টিয়াগো শেষ পর্যন্ত পাঠকের কাছে হয়ে ওঠে জয়ের প্রতীক। এই বইয়ে জয়-পরাজয়ের দ্বিধা-দ্বন্দ্ব জাগানিয়া প্রেরণাদায়ী বাক্যগুলো যে কোনো নিঃসঙ্গ পরাজিত মানুষের পরম সহায়। বই এমনই বিমূর্ত বন্ধু। বইয়ের চরিত্রগুলো পাঠকের অজান্তে কখনো সাহস, কখনো শক্তি কখনো উৎসাহদাতা। দারিদ্র্য, দুর্ভাগ্য ও নিঃসঙ্গতম জীবনে বৃদ্ধ স্যান্টিয়াগোর বন্ধু কেবল উড়ন্ত মাছ, পাখি আর ডলফিন। দুর্দিনে এগুলোই তাকে বিশাল হাঙরের আক্রমণের মুখে টিকে থাকার সাহস জুগিয়েছে।\nস্যান্টিয়াগো নামের কিউবান এই জেলে কখন পাঠকের অবচেতনে বন্ধু হয়ে ওঠে, কখন যে শিখিয়ে দেয় মানুষের মৃত্যু আছে কিন্তু পরাজয় নেই-এর মতো জীবনের মোড় ঘুরিয়ে দেওয়া বাক্য। স্যান্টিয়াগো আমাদের কাছে পরিণত হন অসীম ধৈর্য ও অপরাজেয় মনোবলের প্রতীকে। চিরদিনের জন্য দিশাহারা সংগ্রামী মানুষের প্রতীক। এ বইটি জামগাছের ঘনছায়ার মতো আশ্রয়দানকারী। আবার কোনো কোনো বই চাকুয়াকড়ই গাছের মতো হালকা ছায়াদানকারী। সেসব কোন বই, তা না হয় না-ই বললাম। তবু তো বই এবং এই বইয়ের লেখকও তার বইটির প্রকাশের উপলক্ষ বলে বইমেলাটিকে প্রাণের মেলা ভাবেন। বইমেলা প্রাণের মেলা হয়ে ওঠার পেছনে সিংহভাগ কৃতিত্ব এই নতুন লেখকদের।\nপ্রতিষ্ঠিত ও প্রবীণ লেখকদের বইমেলা নিয়ে খুব বেশি উচ্ছ্বসিত হওয়ার সুযোগ নেই। তাদের প্রাপ্তির ঝুলি ইতোমধ্যেই পূর্ণ হয়ে উপচে পড়েছে। কিন্তু নতুন ও অপ্রতিষ্ঠিত লেখক, যিনি প্রকাশক, পাঠক কিংবা সমালোচক- কারো কাছেই খুব আদরনীয়, সমাদৃত নন। তারপরও তার কাছে বইমেলা প্রাণের মেলাই। ‘প্রাণের মেলা’ শব্দটি নতুন লেখকের মুখেই সবচেয়ে বেশি মানিয়ে যায়। জটিল এই রাজধানীর জটিলতর নাগরিকের প্রাণ ওয়েব পেজে, না আপডেটেড আইপ্যাডে, নাকি হোম স্ক্রিন ট্যাবডঅ্যাপে, নাকি অন্য আর কোনো স্মার্ট ডিভাইসেÑ এ প্রশ্নও এসে যায়। কিন্তু কোনো নতুন লেখকের প্রাণ যে বইয়ের এ মেলাতেই, এতে সন্দেহ নেই।\nসৃজনশীলদের জন্য এই নগরে নিত্য কত আয়োজনই তো থাকে! চলচ্চিত্রকারদের জন্য আছে চলচ্চিত্র উৎসব। নৃত্যশিল্পী, সংগীত শিল্পীদের জন্য কত বিচিত্র সব আয়োজন! সব পেশাজীবীরই মিলিত হওয়ার, নিজেকে প্রকাশ করার মিলন উৎসব আছে। কিন্তু এসব আয়োজনের কোনোটির সঙ্গেই ‘প্রাণ’ শব্দটি যুক্ত হয়নি। তা হলে বইমেলা কী করে প্রাণের মেলা হয়ে উঠল? এর একটি কারণ হতে পারে, পেশা হিসেবে লেখকসত্তা উদযাপনযোগ্য কোনো আনন্দ নয়- না পরিবারে, না পরিচিত পরিসরে। পরিচিত পরিসরে কারো লেখক হয়ে ওঠাটা কাছের মানুষের কাছে একরকম দুশ্চিন্তার বিষয়। কেউ গানের শিল্পী হয়ে উঠলে পরিবার তাকে নিয়ে গর্ব করে। আবৃত্তি কিংবা গ্রুপ থিয়েটারের মতো অলাভজনক পেশাতেও সমাজ কখনো কখনো সম্ভাবনা দেখতে পায়। কিন্তু যে লেখক প্রতিষ্ঠা পাননি সমাজে, তার চেয়ে অবহেলিত পেশাজীবী আর কেউ নেই। বছরের বাকি ১১ মাস অবহেলিত, নিগৃহীত, অবাঞ্ছিত এই নতুন লেখক একমাত্র বইমেলা কেন্দ্র করেই নিজেকে প্রকাশের সুযোগ পান। সমচিন্তার মানুষের সঙ্গে লেখকের সাক্ষাৎ হয়, সম্ভবত এ মেলাই তার জন্য সবচেয়ে স্বস্তিকর এলাকা।\nযে সমাজে সবাই ধন-সম্পদের সাধনায় লিপ্ত, জ্ঞানসাধনা যে সমাজের কাছে কলুর বলদের ঘানিটানা সমতুল্য কাজ- ওই সমাজে লেখক যে বিপন্নসত্তা হবে, এ আর আশ্চর্য কী! এর ওপর তিনি যদি এমিল জোলার মতো ড্রাইফুস মামলার প্রতিবাদী কণ্ঠস্বর হন, দস্তয়ভস্কির মতো নির্বাসিত লেখক হন কিংবা পুশকিনের মতো মেহনতি মানুষের কথা বলতে চান- তা হলে তার দুর্দশা অনুমান করা কঠিন কিছু নয়। কবি ফয়েজ আহমেদ ফয়েজের কবিতা অনুকরণে বলা যায়, ‘জিহ্বা তো দিয়েছি শিকলের প্রতিটি আংটায়..,’। তবে লড়াইয়ের ভাষা সাহিত্যের মধ্যে কণ্ঠস্বর খুঁজে পেলে পাঠক পেতে পারেন একজন সুকান্ত ভট্টাচার্য, সৌমেন চট্টোপাধ্যায় কিংবা আখতারুজ্জামান ইলিয়াস। বাংলা ভাষায় এমন ভাগ্য কদাচিৎ মেলে অবশ্য। বেশি মেলে আইয়ুব খানের রাজত্বকালে তার কৃপাদৃষ্টিলাভের জন্য লেখা ‘ফ্রেন্ড নট মাস্টার’জাতীয় বইয়ের অনুবাদ। একই সঙ্গে বেতার-টিভিতে এ জাতীয় বইয়ের প্রশংসার প্রতিযোগিতা।\nবইমেলা চলাকালীন ‘বইপ্রেমিক’ শব্দটি ঘুরেফিরে আসে বারবার। মাইক্রোফোন হাতে টেলিভিশনের নবীন সঞ্চালক মেলায় যারই দেখা পান, তাকেই বইপ্রেমী হিসেবে পরিচয় করিয়ে দেন। সঞ্চালকের উচ্চারণ অনুযায়ী বইপ্রেমিকের সংখ্যা এতশত হলে মন্দ হতো না। লেখকের দুঃখও ঘুচে যেত। কিন্তু মুশকিল এই যে, ওই বইপ্রেমিকদের প্রেমিক হিসেবে কখনো চ্যালেঞ্জের মুখে পড়তে হয় না। তারা যা পড়েন, তা মহৎ সাহিত্য কিনা- তা বিবেচনা করার পরোয়া করেন বলে মনে হয় না। প্রশ্ন উঠতে পারে, বই-ই তো পড়ছেন, আর দশটা গৃহস্থালির ভোগ্যপণ্য তো আর কিনছেন না? এসব প্রশ্নের উত্তর হলো, ক্ষতি আছে। সব কিছুই শিখতে হয়। পাঠক হওয়ার জন্যও শিখতে হয়। পাঠক হিসেবে উত্তীর্ণ হতে হয়। গড় পাঠক যেসব বই কিনছেন, সেসব বইয়ের কোনো চরিত্র তাদের ঘোরগ্রস্ত করে রাখার ক্ষমতা রাখে কিনা? ঘুরেফিরে এসব চরিত্রের সঙ্গে পাঠকের দেখা হয় কিনা? বইটি তার মানসিক ভিত গড়ে দিল কিনা? এতদূর যদি নাও ভাবি, তা হলে অন্তত এটুকু দাবি তো করা যেতেই পারে- বইটি তাকে ভাবাতে পারছে কিনা?\nসাহিত্যকে শিল্পগুণ দিয়ে বিচার করার পাঠকের সংখ্যা কমছে, ক্রেতার সংখ্যা বাড়ছে। ক্রেতার সংখ্যা বৃদ্ধি পাওয়া মানেই পাঠকের সংখ্যা বৃদ্ধি পাওয়া নয়। তা ছাড়া ‘বইপ্রেমী’ শব্দটির মধ্যে ভিন্নতর ব্যঞ্জনাও রয়েছে। কেবল হাত দিয়ে বই ছুঁয়ে দেখা মানেই বইপ্রেমী নয়, প্রেম দীর্ঘ ও গভীর সাধনার বিষয়। একমাত্র সাধক পাঠকই বইপ্রেমী বিশেষণ পাওয়ার দাবিদার।\nএবার বইমেলার পারিপাট্য, সুবিন্যাস ও স্থাপত্যরীতির বিস্তর প্রশংসা শুনেছি। কিন্তু কেবল কারিগরি সুব্যবস্থাপনাই বইমেলার প্রাণ নয়, বইমেলার প্রাণ বই-ই। এটি পিডিএফ কিংবা ই-বুক নয়, বইমেলার প্রাণ নির্মম পরিহাসের বিষয় হবে যদি ওই প্রাণ যথাযথ মূল্যায়ন না হয়।\nরাজা মিডাসের স্পর্শে সব কিছু স্বর্ণে রূপান্তরের গল্প আমরা জানি। পুঁজিতন্ত্রও রাজা মিডাসের মতো যা কিছু স্পর্শ করে, তা পণ্যে পরিণত হয়- এটি ঠেকানোর কোনো উপায় আপাতত নেই। কিন্তু আপাতত এটুকুই দাবি- যে পণ্যটির উপযোগিতাবাদ সবচেয়ে বেশি, সেটিই যেন পাঠকের হাতে পৌঁছায়। মহৎ বইগুলো যেন পাঠক চিনতে শেখেন।\nপাপুয়া নিউগিনির মানস দ্বীপে অস্ট্রেলিয়ার আটক কেন্দ্রে কয়েক বছর ধরে ইরানি কুর্দি সাংবাদিক ও শরণার্থী বেহরুজ বুচানি বন্দি অবস্থাতেই হোয়াটসঅ্যাপে খুদে বার্তা রচনার মাধ্যমে তৈরি করেছেন ‘নো ফ্রেন্ডস বাট দ্য মাউন্টেনস : রাইটিং ফ্রম মানস প্রিজন’ নামক বই। বইটির জন্য মূল্য বিচেনায় অস্ট্রেলিয়ার সবচেয়ে দামি পুরস্কার ‘ভিক্টোরিয়ান প্রাইজ ফর লিটারেচার’ পেয়েছেন। সাগরপথে জীবনের ঝুঁকি নিয়ে কীভাবে শরণার্থীরা অস্ট্রেলিয়ায় পাড়ি জমান এবং দেশটি কীভাবে কিছুতেই শরণার্থীদের বসবাসের অনুমতি দেয় না, তা নিয়ে লেখা কাহিনি। ‘ভিক্টোরিয়ান প্রাইজ ফর লিটারেচার’ পুরস্কারের অর্থমূল্য ৯০ হাজার মার্কিন ডলার। অচেনা বেহরুজকে অভিনন্দন। ভালো হয়- যদি আমাদের বইমেলাতেও অপরিচিত অখ্যাত অপ্রতিষ্ঠিত কিন্তু ভালো লেখাগুলো মূল্যায়িত হয়।


নারীদের নিজের বাড়ি নেই\nনা’রীদের নিজের বাড়ি নেই\nআজ শিক্ষামন্ত্রী দীপু মনি বলেছেন, আমা’র বাপের বাড়ি আমা’র বাড়ি, আমা’র শ্বশুর বাড়িও আমা’র বাড়ি। আমি যেখানে থাকবো সেটি আমা’র বাড়ি। এ পৃথিবী আমা’র বাড়ি কারণ আমি এ পৃথিবীর সন্তান। আন্তর্জাতিক না’রী দিবস উপলক্ষে আজ বৃহস্পতিবার ১০ মা’র্চ রাজধানীর আগারগাঁওয়ে পল্লী কর্ম সহায়ক ফাউন্ডেশনের (পিকেএসএফ) আয়োজনে আলোচনা সভায় প্রধান অ’তিথির বক্তব্যে তিনি এসব কথা বলেন।\nএ সময় শিক্ষামন্ত্রী দীপু মনি বলেন, না’রীর যে অসহায়ত্ব, একটা দুঃসহ স’ম্প’র্কের মধ্যে অধিকাংশ সময় না’রী আ’ট’কে থাকে কারণ তার যাওয়ার জায়গা নেই। তার সমাজ তাকে শিখিয়েছে যেখানে যে সংসারে সে জন্ম নিয়েছে, সেটা তার বাপের বাড়ি। বিয়ের পর সে যেখানে যাচ্ছে, সেটা তার শ্বশুর বাড়ি। না’রীদের নিজের বাড়ি বলে কোনো কিছু নেই।\nতিনি আরও বলেন, আম’রা বছরে একটি দিন না’রী দিবস পালন করি সেটা অন্য সব দিবস পালন করার মতোই যে, এই বিষয়টা নিয়ে একটা সচেতনতা তৈরি করা। আমি বিশ্বা’স করি প্রত্যেকটি দিন না’রী দিবস। প্রত্যেকটা দিন না’রীর জন্য। কারণ বিশ্বটাই একেবারেই অচল হয়ে যেত মানব সমাজ একবার তৈরি হওয়ার পরে আর দ্বিতীয়বার এগিয়ে যাবার কোনো সুযোগ থাকতো না না’রী না থাকলে। প্রকৃতি সবচেয়ে কঠিন ও জরুরি কাজটি না’রীকে দিয়েছে সন্তান ধারণ বা গর্ভ ধারণ, সন্তান লালন-পালনের।\nএ সময় শিক্ষামন্ত্রী বলেন, না’রী সবচেয়ে বেশি দায়িত্বশীল। রান্না করবে কে? না’রী। শেলাই করবে কে? না’রী। ঘর ধুয়ামোছা করবে কে ? না’রী। কিন্তু যখনই এর সঙ্গে অর্থপ্রাপ্তি যোগ হয়, তখন দর্জি পুরুষ, বাবুর্চি পুরুষ এবং ক্লিনারও পুরুষ। যে কাজ অর্থ ছাড়া করা হয় সেটি না’রীর কাজ। আর অর্থ যোগ হলেই তা পুরুষের। এটি সমাজের তৈরি করা।\nতিনি আরও বলেন, ‘আম’রা চাকরিতে অনেক জায়গায় দেখছি না’রী। ৭২-এর সংবিধানে না’রীর সমানাধিকারের কথা বলা হয়েছে। কিন্তু আজ যারা না’রীর ক্ষমতায়ন নিয়ে কাজ করেন সেখানেও ক্ষমতায়নে না’রীর অবস্থান তৈরি হয়নি। এটি সত্য আমাদের প্রধানমন্ত্রী, সংসদ উপনেতা, স্পিকার, বিরোধীদলীয় নেতা না’রী। অথচ সিদ্ধান্ত গ্রহণের জায়গায় না’রীর অবস্থান এখনও কম। শিক্ষা মন্ত্রণালয় এতো বিশাল মন্ত্রণালয়। আমি মন্ত্রী না’রী। মাঠ পর্যায়ে অনেক শিক্ষক আছেন না’রী। কিন্তু সিদ্ধান্ত গ্রহণের জায়গায় না’রী খুব কম।’


বিশ্বাসকে সম্মান দেখাতে নেই – ইস্টিশন ব্লগ\nAuthor: নীল Published Date: মার্চ ১৮, ২০১৫\n“অন্যের বিশ্বাসকে আঘাত করা খুব খারাপ, প্রত্যেকেরই উচিত অপরের বিশ্বাসকে সম্মান দেখানো”। খুব মজার একটা কথা। সুশীলরা প্রায়ই এই ধরনের বুলি কপচান। শুনলেই হাসি পায়। আবার কিছু বিরক্তিকর ধার্মিক সুশীল চোখে পড়ে যারা এই কথার সাথে একটা এক্সটেনশনও জুড়ে দেন। “ধর্মের দোহায় দিয়ে মানুষ হত্যা যতখানি অপরাধ, বিজ্ঞানের দোহায় দিয়ে মানুষের ধর্মীয় বিশ্বাসকে আঘাত করাও তার চাইতে কম অপরাধ নয়”।\nআপনি যদি এই ধরনের সুশীল হয়ে থাকেন তবে কিছু প্রশ্নের জবাব দিতে আপনি বাধ্য। প্রশ্নগুলো খুব কঠিন নয় কিন্তু খুব গুরুত্বপূর্ণ। প্রশ্নগুলোর উত্তরও আপনার জানা। ছোটবেলাতেই তোতাপাখির মত মুখস্থ করেছেন। তবুও আরও একবার প্রশ্নগুলোর উত্তর আপনাকে দিতে হবে।\nপ্রশ্ন ১: সৌরজগৎ এর কেন্দ্রে কি? পৃথিবী না সূর্য?\nপ্রশ্ন ২:পৃথিবীর আকার কেমন? গোলাকার না সমতল?\nপ্রশ্ন ৩:পৃথিবী কি স্থির না গতিশীল?\nউত্তর গুলো যথাক্রমে পৃথিবী, সমতল এবং স্থির। এই উত্তর মানতে আপত্তি আছে? যদি আপনি বলেন আপত্তি আছে, আসলে উত্তর গুলো হবে সূর্য, গোলাকার এবং গতিশীল তবে কিন্তু আপনি অন্য আরেকজনের বিশ্বাসকে আঘাত করছেন। কারণ কেউ কেউ বিশ্বাস করে সৌরজগৎ এর কেন্দ্র পৃথিবী, সমতল এবং স্থির। আপনি হয়ত বলবেন তাতে কি, বিজ্ঞান খুব শক্ত ভাবেই প্রমাণ করেছে পৃথিবী গোলাকার এবং সৌরজগৎ এর কেন্দ্র সূর্যের চারিদিকে ঘুরছে। কিন্তু একটু পেছনে ফিরে তাকান। ব্রুনো, কোপার্নিকাস, গ্যালিলিও- এই নামগুলো কি পরিচিত মনে হচ্ছে? এদের সম্পর্কে কি কিছু জানেন। আশা করি জানেন। ব্রুনোকে পুড়িয়ে হত্যা করা হয়েছিল, কোপার্নিকাস এবং গ্যালিলিওর উপর চালানো হয়েছিল অমানবিক নির্যাতন। কারণ ছিল শুধুমাত্র ভিন্নমত পোষণ করে সেই সময়ের সমাজের মানুষদের বিশ্বাসে আঘাত দেওয়া। সেই ভিন্নমতটি কি জানেন তো? ভিন্নমতটি ছিল- “পৃথিবী সৌরজগৎ এর একটি গ্রহ মাত্র এবং এটিও অন্য গ্রহগুলোর ন্যায় সুর্যের চারিদিকে ঘুরছে”\nউনারা যদি আপনাদের বিশ্বাস থিউরি অনুযায়ী অন্যের বিশ্বাসে আঘাত না দিতেন তাহলে কি ঘটত একটু বলুন তো?\nপৃথিবীর ঘুর্নণ যদিও বন্ধ হত না কিন্তু সভ্যতার ঘুর্নণ ঠিকই বন্ধ হয়ে যেত।\nআপনারা অনেক পিচ্ছিল পদার্থের তৈরি। এবার হয়ত বলবেন সবই ঠিক আছে কিন্তু গালাগালি করতে হবে কেন? কটাক্ষ করার কি প্রয়োজন?\nআপনি যখন দেখবেন আমার দাদা ৬ বছরের একটা শিশুকে বিয়ে করে নিয়ে আসল, নিজের পুত্রবধূকে বিয়ে করে বসল এবং আমি ও আপনার আশেপাশের সবাইকে সেটা সঠিক কাজ বলে মেনে নিতে দেখলেন তখন আপনি কি করবেন? নাকি আপনি তখনও আমার দাদাকে সম্মান দেখাবেন? আমার দাদার কাজটিকে সম্মান দেখাবেন?\nআপনি যখন দেখবেন একজন রেপিস্টকে সবাই বাহবা দিচ্ছে, সবাই তার গুণ কীর্তন করছে, সে বুক ফুলিয়ে আপনার সামনে ঘুরে বেড়াচ্ছে তখন আপনি কি করবেন? সেই রেপিস্টকে সম্মান দেখাবেন?\n← টেকনিক্স টু বি আ ফেমাস অন মিডিয়া\nবিশ্বকাপে স্বাধীন বাংলাদেশ আর দেশে অসহায় আমরা →\n৩ thoughts on “বিশ্বাসকে সম্মান দেখাতে নেই”\nমার্চ ১৮, ২০১৫ at ৫:৫২ অপরাহ্ণ\nধর্মীয় বিশ্বাস জিনিসটা কচু\nধর্মীয় বিশ্বাস জিনিসটা কচু পাতার পানির মত। কু-বিশ্বাসকে আঘাতের পর আঘাত করতে হয়। না হয় সেটা ডালপালা বিস্তার করবে।\nমার্চ ২১, ২০১৫ at ১০:০৭ পূর্বাহ্ণ\nধর্মানুভুতিতে আঘাত একটা\nধর্মানুভুতিতে আঘাত একটা আপেক্ষিক বিষয়। যিনি ধর্ম পালন করেন তার পক্ষেই সবচেয়ে বেশী ধর্মানুভুতিতে আঘাত দেওয়া সম্ভব। যিনি পালন করেন না, তার পক্ষে এটা সম্ভব নয়।\nএক ধর্মে গান-বাজনা হারাম, অন্য ধর্মে গান বাজনা ছাড়া ধর্মীয় অনুষ্ঠানই হয় না। এক ধর্মে গরুকে দেবতা জ্ঞানে পূজা করা হয়, অন্য ধর্মে সেই গরুকে ধরে-বেঁধে জবাই করে খাওয়া হয়। এক ধর্মে মুর্তি পূজাই একমাত্র আরাধনা, অন্য ধর্মে মুর্তি পূজাকে হারাম করা হয়েছে। সুতরাং ধর্মীয় অনুভুতিতে আঘাতের বিষয়টা খুবই আপেক্ষিক। ধর্ম পালন করা মানেই অন্যের ধর্মানুভুতিতে আঘাত দেওয়া; এটার ব্যতিক্রম করা অসম্ভব ও অবাস্তব। কারণ ধর্মীয় আচার-আচরণগুলি পরস্পর বিরোধী। -মনোদৈহিক (উপন্যাস), লেখক- নাজমুল হাসান, অন্বেষা প্রকাশন।\nপোস্টে কয়েকটি বানান ভুল চোখে পড়ায় শুদ্ধরূপসহ উল্লেখ করে দিলাম। সহজভাবে নেবেন আশাকরি। আমিও এ ব্যাপারে আপনাদের সহযোগিতা পেতে চাই।\nকারন>কারণ (ব্যতিক্রম ছাড়া ঋ, র, ষ, ক্ষ, গ এর পরে ণ বসে)\nমার্চ ২২, ২০১৫ at ২:৪৭ পূর্বাহ্ণ\nধন্যবাদ ভুল ধরিয়ে দেওয়ার\nধন্যবাদ ভুল ধরিয়ে দেওয়ার জন্য


ঈদ কবে, জানা যাবে কাল – আকাশছোঁয়া\nনিউজ ডেস্ক: পবিত্র ঈদুল ফিতর সোমবার না মঙ্গলবার তা জানা যাবে রোববার (১ মে)। এ দিন সন্ধ্যায় জাতীয় মসজিদ বায়তুল মোকাররমে ইসলামিক ফাউন্ডেশনের সভাকক্ষে ঈদুল ফিতরের তারিখ নির্ধারণে সভা করবে জাতীয় চাঁদ দেখা কমিটি।\nসন্ধ্যা ৭টায় হতে যাওয়া সভায় সভাপতিত্ব করবেন জাতীয় চাঁদ দেখা কমিটির সভাপতি ও ধর্ম বিষয়ক প্রতিমন্ত্রী মো. ফরিদুল হক খান।\nসভায় ১৪৪৩ হিজরি সনের শাওয়াল মাসের চাঁদ দেখার সংবাদ পর্যালোচনা করে ঈদুল ফিতর উদযাপনের তারিখ নির্ধারণ করা হবে।\nরোববার বাংলাদেশের আকাশে শাওয়ালের চাঁদ দেখা গেলে পরের দিন সোমবার (২ মে) ঈদুল ফিতর উদযাপিত হবে। আর বাংলাদেশের কোথাও চাঁদ দেখা না গেলে সোমবার রমজান মাসের ৩০ দিন পূর্ণ হবে। সেক্ষেত্রে ঈদ উদযাপিত হবে মঙ্গলবার (৩ মে)।\nপ্রতিরক্ষা মন্ত্রণালয়ের সিনিয়র সচিব কর্তৃক সামরিক বাহিনী কমান্ড ও স্টাফ কলেজ পরিদর্শন\nনভেম্বর ৯, ২০২১ November 11, 2021 এইচ আর\nআকাশছোঁয়া ডেস্ক : প্রতিরক্ষা মন্ত্রণালয়ের সিনিয়র সচিব ড. মোঃ আবু হেনা মোস্তফা কামাল, এনডিসি ৮ নভেম্বর সোমবার মিরপুর সেনানিবাসে অবস্থিত সামরিক বাহিনী কমান্ড ও স্টাফ কলেজ (ডিএসসিএসসি) পরিদর্শন করেন। এ সময় ডিএসসিএসসি এর কমান্ড্যান্ট মেজর জেনারেল মুহাম্মাদ যুবায়ের সালেহীন, এসইউপি, এনডিইউ, পিএসসি এবং প্রতিরক্ষা মন্ত্রণালয়ের ঊর্ধ্বতন কর্মকর্তাবৃন্দ উপস্থিত ছিলেন। খবর আন্তবাহিনী জনসংযোগ পরিদপ্তরের (আইএসপিআর) উক্ত […]\nসিসি ক্যামেরার প্রমাণ আছে চুল কাটার: তদন্ত কমিটি\nসেপ্টেম্বর ৩০, ২০২১ September 30, 2021 আকাশছোঁয়া\nনিউজ ডেস্ক: সিরাজগঞ্জের রবীন্দ্র বিশ্ববিদ্যালয়ে সিসি ক্যামেরার ভিডিও দেখে শিক্ষার্থীদের চুল কেটে দেওয়ার ‘প্রমাণ পাওয়ার’ কথা জানিয়েছে তদন্ত কমিটি। বৃহস্পতিবার তদন্ত কমিটির সভাপতি এবং রবীন্দ্র অধ্যয়ন বিভাগের চেয়ারম্যান লায়লা ফেরদৌস হিমেল বলেন, ঘটনাস্থলের সিসি ক্যামেরার ফুটেজ আমাদের হাতে এসেছে। ফুটেজে কাঁচি হাতে শিক্ষার্থীদের চুল কাটার ঘটনার সত্যতা মিলেছে। আমরা তদন্ত কমিটির সদস্যরা মিলে ইতোমধ্যে একাধিক […]


Software for the future…\nEMS (Education Management System) Software\nIMS (Inventory Management) Software\nএজেড টেকবিডি একটি ব্যতিক্রমী সফটওয়ার কোম্পানী হিসাবে সম্মানিত ক্লায়েন্টদের সেবা প্রদান করে আসছে।আমাদের শক্তিশালী টিমওয়ার্ক আপনাদের চাহিদা মোতাবেক সফটওয়ারকে দ্রুত ডিজাইন ও ডেভলপ করতে সক্ষম।এককথায় আপনার কাঙ্খিত সফটওয়ারকে শেষ অবধি আপনার মতোই করতে আমরা বদ্ধপরিকর। আমাদের ধৈয্যই আমাদের অনুপ্রেরণা।\nEMS slider 1\n২০২১ সালের উচ্চ মাধ্যমিক পরীক্ষার্থীদের ফর্ম-ফিলাপ আমাদের সফটওয়ারে আপলোড করা হয়েছে।\n২০২১-২০২১ সেশনের সম্মান ১ম বর্ষে ভর্তির আবেদন প্রক্রিয়া সফটওয়ারে আপলোড করা হয়েছে। সকল পেমেন্ট বিকাশের মাধ্যমে সম্পন্ন হবে।\nসম্মান ৪র্থ বর্ষের ফর্ম-ফিলাপ প্রক্রিয়া সফটওয়ারে আপলোড করা হয়েছে। সকল পেমেন্ট আপনাদের চাহিদা মতো বিকাশ, নগদ ও ডিবিবিএল নেক্সাস পেমেন্ট দ্বারা সম্পন্ন করা যাবে।\n❶ ডায়নামিক ওয়েবসাইট ডিজাইন ও ডেভলপমেন্ট\n❷ এডুকেশন ম্যানেজমেন্ট সিস্টেম (স্কুল/কলেজ ম্যানেজমেন্ট) সফটওয়ার\n❸ ইনভেন্টরী ম্যানেজমেন্ট বা বিলিং সফটওয়ার (ব্যবসা প্রতিষ্ঠানের জন্য)\n❹ সাইবার সিকিউরিটি সলিউশন\n❺ আইপি টিভি সলিউশন\nWE BRINGS YOU TOP SOFTWARE SOLUTIONS\nআপনার প্রতিষ্ঠানের জন্য প্রস্তুতকৃত সফটওয়ারের মানন্নোয়ন, বা কোন ফিচার সংযোজন, বা সংশোধন,\nঅথবা মৌলিক পরিবর্তন কিংবা যে কোন সমস্যায় আমাদের দক্ষ কারিগরী টিম অতি দ্রুততম সময়ে\nআপনাকে দিচ্ছে সর্বোচ্চ সমাধানের নিশ্চয়তা।\nআপনার প্রতিষ্ঠানের জন্য নির্মিত সফটওয়ারে প্রয়োজনীয় ক্ষেত্রে আপনার চাহিদা মোতবেকে সুনির্দিষ্ট ইস্যুতে বিষয়\nভিত্তিক ডেভলপমেন্টের সুযোগ রয়েছে। সর্বোচ্চ সতর্কতার সাথে ক্লায়েন্টের চাহিদাকে গুরুত্ব প্রদান পূর্বক কাঙ্খিত\nফলাফল অর্জন করাই আমাদের লক্ষ্য। প্রত্যেক ক্লায়েন্টকে এক একজন হ্যাপী ক্লায়েন্ট এ পরিণত করাই আমাদের\nটিমওয়ার্ক এর উদ্দেশ্য।\nআমরা একটি দেশীয় প্রতিষ্ঠান।\n- এ বিষয়ে কোন সন্দেহ নেই।\nদেশীয় প্রতিষ্ঠান হিসাবে আমরা অনেক চ্যালেঞ্জ মোকাবেলা করে সগর্বে উত্তরোত্তর এগিয়ে যাচ্ছি প্রতিনিয়ত। আমাদের\nকঠোর টিম ওয়ার্ক আমাদের প্রতিটি পন্যকে রূপান্তর করেছে আন্তর্জাতিক মানে। আর এখানেই আমাদের সফলতা।\nআমরা দৃঢ়তার সাথে বলতে পারছি, আমাদের সফটওয়ার গুনগত মানে বিশ্বমানের পন্য।\nসফটওয়ার ডিজা্ইন ও ডেভলপ করার ক্ষেত্রে “নিরবিচ্ছিন্ন সহযোগিতা তত্ত্বকে” আমরা অগ্রাধিকার দেই । অর্থাৎ একজন\nক্লায়েন্ট কোন সফটওয়ার বিষয়ে আগ্রহ প্রকাশ করলে তাঁর চাহিদা সঠিকভাবে জেনে আমরা ডেভেলপারদের সাথে বসে\nডিজাইন করি। এরপরে ক্লায়েন্ট, এজেড টেকবিডি ম্যানেজমেন্ট এবং ডেভেলপার সকলের সমন্বিত একটি\nকোলাবোরেশন উক্ত সফটওয়ারের চুড়ান্ত প্রকাশ পর্যন্ত নিরবিচ্ছিন্ন থাকে। যা প্রডাক্ট ডেলিভারী পরবর্তী সার্ভিস হিসাবে\nআমাদের প্রতিটি সফটওয়ার রিসপনসিভ ডিজাইন করা। ফলে ক্লায়েন্ট ডেস্কটপ, ট্যাব বা স্মার্টফোন সকল ডিভাইসে স্বাচ্ছন্দে ব্যবহার করে প্রয়োজনীয় কাজ সম্পন্ন করতে পারছেন অনায়াসে। অফিস, বাসা বা অন্য যে কোন স্থানে উপভোগ করুন নির্ঝঞ্ঝাট সার্ভিস !\nসফটওয়ারের প্রতিটি গুরুত্বপূর্ন ফিচারের রয়েছে নথিভুক্ত করার সুযোগ। সকল ফিচারের রিপোর্ট অপশন থেকে প্রয়োজনীয় ডকুমেন্টস হার্ডকপি বা সফটকপি অথবা অনলাইন কপি সংরক্ষণ করা যায়। প্রয়োজনীয় অংশটুকু বেনিফিশিয়ারিদের সাথে শেয়ারিং করা সম্ভব।\nক্লায়েন্টদের প্রয়োজনের বিবেচনায় আমরা সফটওয়ারকে এমন ভাবে ডিজাইন করেছি যেনো, ক্লায়েন্ট নিজের ইচ্ছে মতো বিভিন্ন ফিচার কাস্টমাইজ পূর্বক ডাটা আপলোড, সংশোধন বা পরিবর্তন এবং নির্দিষ্ট অংশগুলোর ডিজাইন ইচেচ্ছমতো আপলোড বা পরিবর্তন করতে পারে।\nসময়ের সাথে সাথে প্রযুক্তি উন্নত থেকে উন্নততর হচ্ছে। সেই সাথে আমাদের ব্যবহৃত ডিভাইস এবং ডিভাইসে ব্যবহৃত বিভিন্ন সফটওয়ার আপডেট হচ্ছে। এই ধারাবাহিতকায় আমাদের সফটওয়ারকেও টাইম টু টাইম আপডেট করা হয়। ইন্টারনেট সংযোগ থাকলে আপনার সফটওয়ারটিও অটোমেটিক আপডেট হয়ে যাবে।\nUser interface (UI) elements\nআমাদের কাজের বৈশিষ্ট্য হচ্ছে ক্লায়েন্টকে সর্বোচ্চ গুরুত্ব প্রদান করা। সফটওয়ার সম্পর্কিত যে কোন সমস্যায় বা পরিবর্তনের জন্য ক্লায়েন্ট সরাসরি এক্সপার্টদের সাথে কথা বলে সমাধানের সুযোগ পাচ্ছেন। সফটওয়ারের কোন ফিচার ডেভলপ করার ক্ষেত্রে সম্মানিত ক্লায়েন্ট, এজেডটেক বিডি ম্যানেজমেন্ট এবং ডেভেলপার একত্রে বসে শেয়ারিং মিটিংয়ের মাধ্যমে তা নির্ধারন করার সুযোগ আছে।\nহ্যালো স্যার, এজেড টেক বিডি থেকে বলছি। কিভাবে আপনাকে সহায়তা করতে পারি? আমাদের সার্ভিস সাপোর্ট সেন্টারের অভিজ্ঞ ও দক্ষ এক্সিকিউটিভরা সর্বদাই ক্লায়েন্টের সাপোর্টে নিয়োজিত আছে। প্রয়োজন ও পরিকল্পনা অনুযায়ী ক্লাযেন্টকে অনলাইন বা অফলাইন সাপোর্ট প্রদান করা হয়।\nCopyright © 2021 az techbd All rights reserved.


চট্টগ্রাম কেন্দ্রীয় কারাগারের জেলার ও ডেপুটি জেলারকে প্রত্যাহার করা হয়েছে - ইন্দোবাংলা২৪চট্টগ্রাম কেন্দ্রীয় কারাগারের জেলার ও ডেপুটি জেলারকে প্রত্যাহার করা হয়েছে - ইন্দোবাংলা২৪\nঅপরাধ-আদালত, চট্টগ্রাম বিভাগ\nচট্টগ্রাম কেন্দ্রীয় কারাগারের জেলার ও ডেপুটি জেলারকে প্রত্যাহার করা হয়েছে\nচট্টগ্রাম কেন্দ্রীয় কারাগার থেকে এক হাজতি ‘নিখোঁজের’ ঘটনায় জেলার ও ডেপুটি জেলারকে সরিয়ে দেওয়ার পাশাপাশি দুই কারারক্ষীকে সাময়িক বরখাস্ত করা হয়েছে।\nপাশাপাশি এক জনের বিরুদ্ধে বিভাগীয় মামলা করেছে কারা কর্তৃপক্ষ; ঘটনা খতিয়ে দেখতে গঠন করা হয়েছে তিন সদস্যের একটি তদন্ত কমিটি।\nকারা মহাপরিদর্শক ব্রিগেডিয়ার জেনারেল মো. মোমিনুর রহমান মামুন গণমাধ্যমকর্মীদের বলেন, চট্টগ্রাম কেন্দ্রীয় কারাগারের জেলার ও ডেপুটি জেলারকে প্রত্যাহার করা হয়েছে।\nতাদের মধ্যে জেলার রফিকুল ইসলামকে কারা অধিদপ্তরে এবং ডেপুটি জেলার আবু সাদাতকে চট্টগ্রাম বিভাগে সংযুক্ত করা হয়েছে।\nএছাড়া মো. নাজিম উদ্দিন ও মো. ইউনুস নামে দুই কারারক্ষীকে সাময়িক বরখাস্ত করার পাশাপাশি কামাল হায়দার নামে এক কারারক্ষীর বিরুদ্ধে বিভাগীয় মামলা করা হয়েছে।\nতদন্ত কমিটির প্রধান ছগির মিয়া গণমাধ্যমকে বলেন, “তদন্ত কমিটি গঠনের বিষয়ে শুনেছি। অফিসিয়াল অর্ডার হাতে পেলেই আমরা কাজ শুরু করব।”\nচট্টগ্রামে গত ৬ ফেব্রুয়ারি গভীর রাতে এক ব্যক্তিকে বুকে ছুরি চালিয়ে হত্যার মামলায় ডবলমিুরিং থানার মিস্ত্রি পাড়া থেকে রুবেলকে গ্রেপ্তার করে সদরঘাট থানা পুলিশ।


অথঃ গুজব সমাচার\nআপডেট: ২৯ আগস্ট ২০১৮ - ০৫:২৪ | প্রকাশিত: বুধবার ২৯ আগস্ট ২০১৮ | প্রিন্ট সংস্করণ\nসৈয়দ মাসুদ মোস্তফা : ১৭৫০ সালে প্যারিসের রাজপথ থেকে শিশুদের অদৃশ্য হয়ে যাওয়ার একটা প্রবণতা লক্ষ্য করা গিয়েছিল। সে সময় সাধারণ মানুষের মধ্যে গুজব ছড়িয়ে পড়েছিল যে, রাজা লুইস (পঞ্চদশ) কুষ্ঠ রোগে আক্রান্ত হয়েছেন। তাই রাজার রোগ মুক্তির জন্যই শিশুদেরকে অপহরণ করা হচ্ছে। জনশ্রুতি ছিল যে, শিশুদের রক্তে গোসলই হচ্ছে কুষ্ঠরোগ থেকে মুক্তির অদ্বিতীয় উপায়। কিন্তু প্রকৃত ঘটনা ছিল ভিন্ন। রাস্তায় অনাথ শিশুদের পাওয়া গেলে তাদেরকে রাজকীয় ব্যবস্থায় সুরক্ষার ব্যবস্থা করেছিলেন রাজা লুইস (পঞ্চদশ)। রাজার এই মহতি কাজকেও গুজব সৃষ্টির মাধ্যমে বিতর্কিত করা হয়েছিল। তবে রাজার বিরুদ্ধে এমন গুজব ছড়ানোর পরও গুজব সৃষ্টিকারীদের বিরুদ্ধে তিনি কোন ব্যবস্থা গ্রহণ করেননি। কারণ, গুজব সৃষ্টি ঘৃণীত কাজ হলেও তাকে শাস্তিযোগ্য অপরাধ মনে করা হয় না।\nসাম্প্রতিক সময়ে আমাদের দেশে ‘গুজব’ নিয়ে ব্যাপক আলোচনা-সমালোচনা শুরু হয়েছে। এমনকি গুজব সৃষ্টিকে শাস্তিযোগ্য অপরাধ হিসেবে গণ্য করা হচ্ছে। এখন শব্দটির অপব্যবহারও লক্ষ্য করা যাচ্ছে হাল আমলে। অবস্থাদৃষ্টে মনে হচ্ছে দেশটাই এখন গুজবী রাষ্ট্রে পরিণত হয়েছে। বস্তুনিষ্ঠ ঘটনা ও কাজকেও গুজবের ট্যাগ লাগিয়ে একদিকে মানুষকে বিভ্রান্ত করা হচ্ছে; অন্যদিকে নিজেদের নেতিবাচক কাজকে আড়াল করার চেষ্টাও করা হচ্ছে। শেয়ার মার্কেট, বেসিক ব্যাংক, হলমার্ক, ফারমার্স ব্যাংক, ডেসটিনি, বিসমিল্লাহ গ্রুপ, জনতা ব্যাংক এবং রাষ্ট্রীয় ব্যাংকের রিজার্ভ কেলেঙ্কারীকে সরাসরি গুজব হিসেবে আখ্যা দেয়া না হলেও পক্ষ বিশেষের আত্মপক্ষ সমর্থনের ভাষা ও উপস্থাপনা দেখে মনে হয়েছে এগুলোও পরোক্ষ গুজব। সঙ্গত কারণেই এসব কেলেঙ্কারীর কুলকিনারা এখন পর্যন্ত হয়নি। হবে বলে আশ্বস্তও হওয়া যাচ্ছে না।\nইদানীং বাংলাদেশ ব্যাংকে স্বর্ণ কেলেঙ্কারী, খনি থেকে কয়লা ও পাথর নিরুদ্দেশ হওয়ার মত ঘটনাও ঘটেছে। স্বর্ণ কেলেঙ্কারীর বিষয়ে অর্থমন্ত্রী আংশিক স্বীকারোক্তি দিলেও বাংলাদেশ ব্যাংকের গভর্নর তা পুরোপুরি অস্বীকার করায় মনে হয়েছে বাঁশের চেয়ে কঞ্চিই বেশ পরিপুষ্ট। কয়লা ও পাথর চুরির বিষয়ে কর্তৃপক্ষের ভাবসাব ‘ধরি মাছ না ছুঁই পানি’ পর্যায়ের। তদন্ত কমিটি হয়েছে এবং তদন্ত হচ্ছে। হয়তো এক সময় এর সাথেও গুজবের তকমা লাগিয়ে দেয়া হবে। সম্প্রতি রাজধানীতে বাস চাপায় দুই শিক্ষার্থী নিহত হওয়ার প্রতিক্রিয়ায় সরকারের একজন সিনিয়র মন্ত্রী হেসেছেন। তিনি এই ঘটনাকে গুজব মনে করেছিলেন কি না তা স্পষ্ট না হলেও এ বিষয়ে তার প্রতিক্রিয়া কিছু একটা অনুমান করার সুযোগ করে দিয়েছে।\n‘যত দোষ নন্দঘোষ’ বলে একটা প্রবাদ চালু আছে আমাদের সমাজে। ‘..যা কিছু হারায় গিন্নি বলে কেষ্টো বেটাই চোর’ এর মাধ্যমে কবি গুরু সে কথারই প্রতিধ্বনি করেছেন। রাজনৈতিক অঙ্গনেও এর প্রয়োগ এখন বেশ চোখে পড়ার মত। যা-ই ঘটুক বিরোধী দল সরকারকে আর সরকারি দল বিরোধী দলকে দায়ি করার একটা অপসংস্কৃতি চালু আছে আমাদের দেশে। এখন এর সাথে যুক্ত হয়েছে কথিত ‘গুজব’ নামের এক নতুন উপদ্রপ। সর্বসাম্প্রতিক সময়ে এই প্রবণতা এতো বেড়েছে যে, সত্য ঘটনাগুলোও গুজবের সাথে একাকার হয়ে যাচ্ছে। কথিত গুজবের গজব নিয়ন্ত্রণে এখন রাজনৈতিক শক্তি এমনকি রাষ্ট্রীয় শক্তিরও সর্বোচ্চ ব্যবহার করতে হচ্ছে। অবস্থার যেভাবে অবনতি হচ্ছে তাতে আগামীতে ‘গুজব প্রতিরোধ আইন’ প্রণয়ন ও তা দন্ডবিধিতে অন্তর্ভুক্ত করার আবশ্যকতা দেখা দিতে পারে।\nযেকোন নেতিবাচক ঘটনার জন্য প্রতিপক্ষকে দায়ি করার একটা অশুভ প্রবণতা আমাদের দেশে বেশ পুরনো। কিন্তু হালে তা কিছুটা ভিন্নরূপ নিয়েছে বলেই মনে হচ্ছে। এখন আত্মপক্ষ সমর্থনে কোন তথ্য-উপাত্ত বা যুক্তি-নৈতিকতাকে গুরুত্ব দেয়া হচ্ছে না বরং এ ক্ষেত্রে কথিত গুজব নামের অস্ত্রটির সার্থক ব্যবহার করা হচ্ছে। শ্রেণি বিশেষের সকল প্রকার ব্যর্থতাকে গুজবের প্রলেপ দিয়ে ঢেকে দেয়ার চেষ্ট করা হচ্ছে। ফলে সরকারের গুজব বিরোধী প্রচারণায় দেশের মানুষ বিশ^াস রাখতে পারছে না বরং এটিকে সরকারের রাজনৈতিক কৌশল ও প্রতিপক্ষকে ঘায়েল করার হাতিয়ার হিসেবেই মনে করছে। এমনকি কথিত গুজব রটনাকে ‘আমলী অপরাধ’ (Cognizable Offence) হিসাবে গণ্য করার সাথে সাথে সে অনুযায়ী ব্যবস্থা নেয়া শুরু হয়েছে। মুরব্বীরা নসিহত করতেন যে, ‘গুজবে কান দিও না’। কবি কমিনী রায় তো ‘পাছে লোকে কিছু বলে’ কবিতায় সে কথায় তার কাব্যিক দ্যোতনায় উপস্থাপন করছেন।\nবিদগ্ধজনরা আমাদের এ কথাই শিখিয়েছেন যে, গুজব কারো জন্য অনিষ্টকর হয় না। কারণ, এর কোন ছায়া-কায়া থাকে না। কিন্তু হাল আমলে ছায়ার সাথে যুদ্ধ করার প্রবণতা লক্ষ্য করা যাচ্ছে। কিন্তু তাদের কর্মতৎপরতা দেখে সন্দেহ করার অবকাশ থাকছে যে, আসলে তারা গুজব প্রতিরোধ করছেন না বরং কতিপয় অকাট্য সত্যকে ধামাচাপা দেয়ার জন্য নিজেরাই গুজব সৃষ্টি করছেন। এক ক্ষত ঢাকতে আরও নতুন নতুন ক্ষত জন্ম দেয়া হচ্ছে। দেশ এখন অপরাধ ও অপরাধীদের অভয়ারণ্যে পরিণত হলেও রাষ্ট্রযন্ত্র এসবের বিরুদ্ধে কোন কার্যকর ব্যবস্থা গ্রহণ করতে পারছে না।\nগুজবর সৃষ্টির বিরুদ্ধে সরকার ও প্রশাসনকে বেশ করিৎকর্মাই মনে হচ্ছে। কিন্তু ইতিহাসে কখনোই সত্যকে গুজব আর গুজবকে সত্য হিসেবে প্রতিষ্ঠা করা যায়নি। যেমন প্রতিষ্ঠিত করা যায়নি নবাব মুর্শিদকুলী খানের কন্যা আজিমুন্নিসাকে ‘কলিজাখাকি বেগম হিসেবে’। সে সময়ই একটা গুজব প্রচলিত ছিল যে, নবাব তনয়া রোগ মুক্তির জন্য প্রতিদিনই শিশুদের কলিজা ভক্ষণ করতেন। কিন্তু সে গুজব শূন্যে মিলিয়ে গেছে। ইতিহাস তাকে যথাযথ স্থানেই রেখেছে। আর যারা প্রকৃত পক্ষেই জনগণের কলিজা ভক্ষক ইতিহাস তাদেরকে চিহ্নিত করেছে। বর্তমানে যারা এমন কাজ করছেন ইতিহাস তাদেরকেও চিহ্নিত করবে।\nসম্প্রতি রাজধানীতে সড়ক দুর্ঘটনায় ২ শিক্ষার্থী নিহত হওয়ার ঘটনাকে কেন্দ্র করে শিক্ষার্থীদের রাজপথে আন্দোলন, তাদের ওপর সরকারি দলের ছাত্র সংগঠন ও আইনশৃঙ্খলা বাহিনীর হামলা, গণমাধ্যমকর্মীদের রীতিমত উত্তম-মধ্যম, আলোকচিত্রী গ্রেফতার ও রিমান্ডের ঘটনা ঘটেছে। কোন গণতান্ত্রিক ও সভ্য সমাজে এ ধরনের অনাকাক্সিক্ষত ঘটনার গ্রহণযোগ্যতা থাকে না। বিষয়টি নিয়ে যখন দেশীয় ও আন্তর্জাতিক মহলে আলোচনা-সমালোচনা শুরু হয়েছে তখনই গুজব তত্ত্ব আবিষ্কার করা হয়েছে। জাতীয় ও আন্তর্জাতিক গণমাধ্যম এবং সামাজিক যোগাযোগ মাধ্যমে এতদসংক্রান্ত যত সংবাদ প্রচারিত ও প্রকাশিত হয়েছে সবই এখন গুজব হিসেবে আখ্যা পাচ্ছে। ভাবটা এ রকম যে, সরকার, রাষ্ট্রযন্ত্র, গণপ্রশাসন ও আইনশৃঙ্খলা বাহিনী সবই গুজববাজদের কাছে অসহায়। তাই রাষ্ট্রকে গুজবের বিরুদ্ধে একটা সর্বাত্মক যুদ্ধ ঘোষণা করতে হয়েছে।\nসম্প্রতি গুজব নিয়ে যে মাতামাতি শুরু হয়েছে তা রীতিমত আতঙ্কের। গুজব আমলী অপরাধ না হলেও যেভাবে তা প্রতিকারে কামান দাগানো হচ্ছে তাতে জনমনে সন্দেহের সৃষ্টি হয়েছে যে, হয়তো গুজব বলে চালানো সব ঘটনায় গুজব নয় বরং এর মধ্যে বস্তুনিষ্ঠতা আছে। কথিত গুজব ছড়ানোর অভিযোগে অভিনেতা-অভিনেত্রী ও স্কুল শিক্ষিকাসহ বিভিন্ন শ্রেণির এবং পেশার মানুষ গ্রেফতার হয়েছেন। গ্রেফতার হয়েছে আন্দোলনরত শিক্ষার্থীরাও। একই বিষয়ে গ্রেফতার করা হয়েছে আলোকচিত্রী ড. শহীদুল আলমকে। মি. আলম আল জাজিরার সাথে সাক্ষাৎকারে সরকারের সমালোচনা করে বক্তব্য দিয়েছিলেন। তাই তাকে বাসা থেকে চেংদোলা দিয়ে তুলে নিয়ে এসেছে আইনশৃঙ্খলা বাহিনী। তিনি আন্দোলনরত শিক্ষার্থী ও গণমাধ্যম কর্মীদের ওপর ছাত্রলীগ ও শৃঙ্খলাবাহিনীর যুগপৎ হামলার চিত্রধারণ করে তা ফেস বুকে পোস্ট করেছিলেন। তাই সরকার তার বিরুদ্ধে গুজব সৃষ্টির অভিযোগ এনেছে।\nআল জাজিরায় সরকারের সমালোচনা করায় এটর্নী জেনারেল তার বিরুদ্ধে রাষ্ট্রোহের অভিযোগ তুলেছেন। মূলত রাষ্ট্রপক্ষ সরকারের সমালোচনা ও রাষ্ট্রদ্রোহিতাকে একাকার করে ফেলেছে। আমাদের দন্ডবিধিতে রাষ্ট্রদ্রোহিতার অপরাধকে যেভাবে সংজ্ঞায়িত করা হয়েছে মি. শহীদুলের বক্তব্যের সাথে তার দূরতম কোন সম্পর্ক নেই। এ বিষয়ে আইনী বিষয়টি খুবই স্পষ্ট। আইনী ব্যাখ্যায় বলা হয়েছে, ‘সরকারের সুস্থ সমালোচনা গণতন্ত্রের মূল ভিত্তি। মুক্ত এবং সৎ সমালোচনার মাধ্যমে জনগণ সরকার গঠন করিতে পারেন বা বিলোপ করিতে পারেন। ইহা ঠিক নহে যে, সরকারের পরিবর্তন চাহিবার অধিকার নাগরিকের নাই। প্রত্যেকেরই স্বাধীন মত থাকা উচিত এবং তাহা প্রকাশের অধিকার রাষ্ট্রীয় আইন রক্ষা করে’। [পিএলডি ১৯৫৮ পেশ, ১৫]\nসম্প্রতি নিরাপদ সড়ক আন্দোলনের ৯ দফা সরকার মেনে নেয়ার ঘোষণা দিয়েছিল। নৌ মন্ত্রীর পদত্যাগ শিক্ষার্থীদের দাবি হলেও তিনি এখনও বহাল তবিয়তে রয়েছেন। সড়ক দুর্ঘটনায় দায়িদের সাজা বাড়ানোর দাবি থাকলেও তা রীতিমত কমানো হয়েছে। তাই দেশের মানুষ সরকার কর্তৃক শিক্ষার্থীদের দাবি মেনে নেয়ার ঘোষণাকেই গুজব হিসেবেই দেখছেন। যেমন কোটা আন্দোলনের দাবি মেনে নেয়ার বিষয়টি গুজব হিসেবেই প্রমাণিত হয়েছে। সম্প্রতি সড়ক পরিবহণ বিষয়ে সরকার যে আইনের খসড়া প্রণয়ন করেছে তাতে ও সরকারের পূর্ব ঘোষণার প্রতিফলন ঘটেনি। আর বিষয়টি যে মারাত্মক শুভঙ্করের ফাঁকি তা খুবই পরিষ্কার।\nপ্রস্তাবিত আইনে সড়ক দুর্ঘটনার জন্য মাত্র ৫ বছরের শাস্তির বিধান রাখা হয়েছে। অথচ আন্দোলনরত শিক্ষার্থীদের দাবি ছিল মৃত্যুদন্ড। এরশাদের সময় প্রথমে সড়ক দুর্ঘটনার সর্বোচ্চ শাস্তি ছিল যাবজ্জীবন কারাদন্ড। তারপর তা কমিয়ে করা হয় সাত বছর। এরপর আরো কমিয়ে করা হয় তিন বছর। কিন্তু হাইকোর্ট সম্প্রতি এক পর্যবেক্ষণে সাত বছর করার নির্দেশনা দিয়েছিল। কিন্তু সরকার হাইকোর্টের পর্যবেক্ষণ অনুসরণ না করে নতুন আইনে সর্বোচ্চ শাস্তি করা হয়েছে পাঁচ বছর। সরকার পাবলিক সার্ভিসে কোটা সংস্কারের ক্ষেত্রে দেশের উচ্চ আদালতের রায়কে প্রতিবন্ধক হিসেবে আখ্যা দিলেও রহস্যজনকভাবে সড়ক পরিবহণ আইনে মহামান্য হাইকোর্ট বিভাগের রায় আমলে নেয়নি।\nকোন চালক ইচ্ছাকৃতভাবে কাউকে হত্যা করলে ৩০২ ধারায় বিচারের মাধ্যমে প্রাণদন্ডের বিধান রাখা হয়েছে। এর মধ্যেও আইনজ্ঞরা গোঁজামিল দেখতে পাচ্ছেন। কারণ, ৩০২ ধারা নতুন কোন ধারা নয় বরং যেকোন ধরনের হত্যাকান্ড এই ধারায় বিচার্য। নতুন আইনে ড্রাইভারদের জন্য অষ্টম শ্রেণি ও তাদের সহকারীদের জন্য পঞ্চম শ্রেণির শিক্ষাগত যোগ্যতার বিধান রাখা হয়েছে। কিন্তু এটা কোন শিক্ষাগত যোগ্যতার মানদন্ড নয়। কারণ, এসএসসির নীচে যেকোন ধরনের শিক্ষা সনদ সহজেই সংগ্রহ করা সম্ভব। তাই প্রস্তাবিত নতুন আইনে ‘গরু-ছাগল চিনলেই লাইসেন্স পাওয়ার যোগ্য’ নৌমন্ত্রীর এমন বক্তব্যের প্রতিফলন ঘটেছে নতুন আইনে।\nখুব অল্প সময়ের ব্যবধানে দেশে কয়েকটি সিটি কর্পোরেশনের নির্বাচন হয়ে গেল। কিন্তু নির্বাচনগুলোতে থোরাই জনমতের প্রতিফলন ঘটেছে বলে মনে করা হয়। কেন্দ্র দখল থেকে শুরু করে বিশেষ প্রার্থীর পক্ষে সিল মারা ও প্রতিপক্ষ প্রার্থীদের এজেন্টদের বের করে দেয়ার অভিযোগ রয়েছে সরকারদলীয় প্রার্থীদের বিরুদ্ধে। ক্ষেত্র বিশেষে আইনশৃঙ্খলা বাহিনী ও নির্বাচনী কর্মকর্তাদের বিশেষ প্রার্থীর পক্ষে আনুকূল্য দেয়ার অভিযোগটাও স্পষ্ট। বিষয়টি নিয়ে দেশীয় ও আন্তর্জাতিক মহল সোচ্চার হলেও সরকার পক্ষ এসবকে গুজব আখ্যা দিয়েছে। কিন্তু অভিযোগ যে গুজব ছিল না তা প্রধান নির্বাচন কমিশনারের আত্মস্বীকৃতি থেকে খুবই স্পষ্ট। সম্প্রতি তিনি বলেছেন, জাতীয় নির্বাচনও যে ত্রুটিমুক্ত হবে এমন নিশ্চিয়তা দেয়া যে ত্রুটিমুক্ত করতে পারেননি।\nসরকার এখন গুজব বিরোধী অভিযান চালিয়েছে। কারণ, তারা গুজবকেই এখন প্রধান জাতীয় সমস্যা হিসেবে চিত্রিত করেছে। সরকার নাকি শিক্ষার্থীদের আন্দোলনে অনুপ্রবেশ করে যারা গুজব ছড়িয়েছে তাদেরকে চিহ্নিত করে ফেলেছে। তাদের বিরুদ্ধে নাকি এখন ব্যবস্থা গ্রহণ করা হবে। কিন্তু সে ঘটনার নিউজ কাভার করতে গিয়ে সেসব গণমাধ্যমকর্মী হেনস্তা ও হামলার শিকার হয়েছেন সেসব হামলাকারীদের সনাক্ত করার ব্যাপারে কোন কার্যকর ভূমিকা পালন করতে দেখা যাচ্ছে না। এখন গুজবকেই সব সর্বনাশের মূল বলে মনে করা হচ্ছে। বাস্তবতা কি তা-ই?


২৯ চৈত্র ১৪২৭, সোমবার ১২ এপ্রিল ২০২১, ৬:২৫ পূর্বাহ্ণ\n০২ এপ্রিল ২০২১ শুক্রবার, ১২:৪৫ পিএম\nদেশের অন্যতম জনপ্রিয় ইলেকট্রনিক্স ব্র্যান্ড মার্সেল সারা দেশে শুরু করেছে ‘ডিজিটাল ক্যাম্পেইন সিজন ১০’। বিক্রয়োত্তর সেবা অনলাইন অটোমেশনের আওতায় আনতে মার্সেলের এ উদ্যোগ। ক্যাম্পেইনের আওতায় মার্সেল ফ্রিজ, টিভি, এসি এবং ওয়াশিং মেশিন ক্রেতাদের জন্য আরেকটি এসি অথবা টিভি কিংবা ফ্যান ফ্রি পাওয়ার সুযোগ রয়েছে। থাকছে লাখ লাখ টাকার নিশ্চিত ক্যাশ ভাউচার অথবা ক্যাশব্যাক কিংবা ছাড়। ১ এপ্রিল থেকে সারা দেশে কার্যকর করা হয়েছে এসব সুবিধা।\nবৃহস্পতিবার রাজধানীর মার্সেল করপোরেট অফিসে আয়োজিত ভিন্ন ভিন্ন ডিক্লারেশন প্রোগ্রামে ওই পণ্যগুলোতে ‘ডিজিটাল ক্যাম্পেইন সিজন ১০’ চালুর ঘোষণা দেয়া হয়। সে সময় উপস্থিত ছিলেন প্রতিষ্ঠানটির ডেপুটি ম্যানেজিং ডিরেক্টর নজরুল ইসলাম সরকার, ইভা রিজওয়ানা নিলু, এমদাদুল হক সরকার ও মো. হুমায়ূন কবীর, মার্সেলের বিপণন বিভাগের প্রধান ড. মো. সাখাওয়াত হোসেন, এসির সিইও তানভীর রহমান, ফ্রিজের সিইও আনিসুর রহমান মল্লিক, টিভির সিইও মোস্তফা নাহিদ হোসেন এবং নির্বাহী পরিচালক আরিফুল আম্বিয়া প্রমুখ।\nঅনুষ্ঠানে জানানো হয়, কাস্টমার ডাটাবেজ তৈরির মাধ্যমে আরো দ্রুত বিক্রয়োত্তর সেবা দিতে সারা দেশে ডিজিটাল ক্যাম্পেইন চালাচ্ছে মার্সেল। এ পদ্ধতিতে ক্রেতার নাম, মোবাইল নম্বর এবং বিক্রি করা পণ্যের মডেল ও বারকোডসহ বিস্তারিত তথ্য মার্সেলের সার্ভারে সংরক্ষণ করা হচ্ছে। ফলে, ওয়ারেন্টি কার্ড হারিয়ে গেলেও দেশের যেকোনো মার্সেল সার্ভিস সেন্টার থেকে দ্রুত সেবা পারছেন গ্রাহক। অন্যদিকে সার্ভিস সেন্টারের প্রতিনিধিরাও গ্রাহকের ফিডব্যাক জানতে পারছেন। এ কার্যক্রমে ক্রেতাদের স্বতঃস্ফূর্ত অংশগ্রহণ উদ্বুদ্ধ করতে ক্যাম্পেইনের প্রতিটি সিজনেই আকর্ষণীয় উপহারসহ লাখ লাখ টাকার নিশ্চিত ক্যাশ ভাউচার দেয়া হচ্ছে। ইতোমধ্যেই নয়টি সফল সিজন পেরিয়ে দশম সিজন শুরু করলো মার্সেল।\nজানা গেছে, দেশের যে কোনো মার্সেল শোরুম থেকে ফ্রিজ কিংবা ওয়াশিং মেশিন কিনে ডিজিটাল রেজিস্ট্রেশন করলেই ক্রেতারা পেতে পারেন একটি ফ্যান কিংবা এসি সম্পূর্ণ ফ্রি। রয়েছে লাখ লাখ টাকার নিশ্চিত ক্যাশ ভাউচার। মার্সেল এসি ক্রেতাদের জন্য থাকছে আরেকটি এসি ১০০ শতাংশ ফ্রি কিংবা নিশ্চিত ক্যাশব্যাক। আর মার্সেল টিভি কিনে ডিজিটাল রেজিস্ট্রেশন করলেই ক্রেতারা পেতে পারেন আরেকটি টিভি ১০০ শতাংশ ফ্রি। রয়েছে নিশ্চিত ছাড়।\nদ্রুত ও সর্বোত্তম বিক্রয়োত্তর সেবা দিতে সারা দেশে আইএসও সনদপ্রাপ্ত সার্ভিস ম্যানেজমেন্টের আওতায় ৭৬টি সার্ভিস সেন্টার রয়েছে মার্সেলের। যার প্রেক্ষিতে দ্রুততম সময়ের মধ্যে গ্রাহকসেবা দিতে সক্ষম হচ্ছে দেশীয় প্রতিষ্ঠানটি।


1. 2ȋ+aj̑+k̑ এবং 2ȋ+j̑+k̑ ভেক্টরদ্বয় পরস্পর লম্ব হবে যদিa= কত হয়।\n2. যদি A = 2-332 হয় তবে A2 = ?\n3. k এর যে মানের জন্য সমীকরণ (k-1) x2 + 4(k-2) x+2k =0এর মুলদ্বয় সমান হবে-\n4. 1 থেকে 99 পর্যন্ত সংখ্যাগুলি থেকে দৈব চয়ন পদ্বতিতে একটি সংখ্যা নেয়া হলো । সংখ্যাটি বর্গ হওয়ার সম্ভাবনা-\n5. sin75° + sin15°sin75° - sin15° = ?\n6. যদি f(x) = x1+x হয়, তাহলে f23 + f32 = ?\n7. x>0 এর সাপেক্ষেaভিত্তিক log1x এর অন্তরক্ষ-\n8. যদি y = x1+x1-4 হয়, তাহলে 3(y2-1)dydx =?\n9. একটি গাড়ি স্থিতাবস্থা থেকে সমত্বরণে চলা শুরু করে5সেকেন্ডে 75 m/s গতিতে প্রাপ্ত হল গাড়িটির ত্বরণ কত?\n10. একই বিন্দুতে পরিবর্তনশীল কোণে প্রযুক্তি দুটি বলের লব্ধির বৃহত্তম মান 17N; বল দুটি লম্ব ভাবে ক্রিয়াশীল হলে লব্ধির মান হয় 13N; বল দুটির লব্ধির ক্ষুদ্রতম মান-\n11. sin2104 + sin2204 + ......... + sin2804 + sin22904 = ?\n12. limx→03+x-3-xx এর মান কত?\n13. tan-1 1+tan-1 12 +tan-1 13 এর মান কত?\n14. Cosθ + 3sinθ =2 সমীকরণের সাধারণ সমীকরণ-\n0 = 2nπ -π3\n0 = 2nπ +π6\n0 = 2nπ +π3\n0 = 2nπ -π4\n15. 12 টি বই এর মধ্যে5টি বই কত প্রকারে বাছাই করা যায় যাতে নির্দিষ্ট দুটি বই সর্বদা বাদ থাকে।\n16. ∫1% sinx cosxds = কত?\n17. একটি সরলরেখার অক্ষদ্বয়ের মধ্যবর্তী অংশ (2, 3) বিন্দুতে সমদ্বিখণ্ডিত হয় । সরল রেখাটির সমীকরণ-\n2x+3y-12 = 0\n3x+2y-12 = 0\n2x+3y-6 = 0\n2x+2y-6 = 0\n18. -7<-1 কে পরম মানের সাহায্যে লিখলে দাঁড়ায়-\n19. দিমিক সংখ্যা 101111 কে দশমিক সংখ্যায় প্রকাশ করলে দাঁড়ায়-\n20. 6x2-5x+1 =0সমীকরণ এর মূলদ্বয় α, β হলে 1α,1β মূল বিশিষ্ট সমীকরণটি হবে-\n3x2-2x+5 = 0\nx2-6x+5 = 0\n5x2+2x-6 = 0


সময় জার্নাল প্রতিবেদক : রাজধানীর এভারকেয়ার হাসপাতালের করোনারী কেয়ার ইউনিটে (সিসিইউ) চিকিৎসাধীন খালেদা জিয়াকে একমাস পর কেবিনে স্থানান্তর করা হয়েছে।\nবৃহস্পতিবার বিকেলে সোয়া ৫টায় বেগম জিয়াকে কেবিন আনা হয় বলে গণমাধ্যমকে জানিয়েছেন তার ব্যক্তিগত চিকিৎসক ডা. এজেডএম জাহিদ হোসেন।\nমেডিকেল টিমের আরেকজন চিকিৎসক জানান, গত এক সপ্তাহে খালেদা জিয়ার শারীরিক অবস্থা পর্যবেক্ষণ করে মেডিকেল বোর্ড তাকে কেবিনে নেয়ার সিদ্ধান্ত নিয়েছে। কেবিনে তার চিকিৎসা চলবে। এখানে তিনি চিকিৎসকদের পর্যবেক্ষণে থাকবেন। তার শারীরিক অবস্থা দেখে পরবর্তিতে সিদ্ধান্ত নেয়া হবে, কবে এবং কখন তাকে গুলশানের বাসা ফিরোজায় নেয়া যাবে।\nগত ২৭ এপ্রিল থেকে এভারকেয়ার হাসপাতালে ভর্তি রয়েছেন বিএনপি চেয়ারপারসন খালেদা জিয়া। গত ৩ মে হঠাৎ শ্বাসকষ্ট অনুভব করলে চিকিৎসকরা তাকে সিসিইউতে স্থানান্তর করে। করোনা জটিলতায় খালেদা জিয়ার পুরনো রোগ আর্থারাইটিস, ডায়াবেটিকের পাশাপাশি হৃদযন্ত্র ও কিডনি জটিলতায় ভুগছেন। এভারকেয়ার হাসপাতালের হৃদযন্ত্র বিশেষজ্ঞ ডা. শাহাবুদ্দিন তালুকদারের নেতৃত্বে ১০ সদস্যের একটি মেডিকেল বোর্ডের তত্ত্বাবধায়নে তার চিকিৎসা চলছে।


বাংলাদেশ কৃষিপ্রধান দেশ। এ দেশের প্রধান ফসলগুলোর মধ্যে পেঁয়াজ অন্যতম। আমাদের দেশে পেঁয়াজের গুরুত্ব অপরিসীম। কারণ হিসেবে প্রথমেই আসে বাঙালির ভোজনপ্রিয়তা- যা আমাদের কারোর-ই অজানা নয়। আর এই ভোজনরসিক বাঙালির নিত্যদিনের খাদ্য তালিকায় পেঁয়াজ অগ্রণী ভূমিকা পালন করে থাকে। এছাড়াও পেঁয়াজে আমিষ, ভিটামিন, ক্যালসিয়াম লৌহ, ম্যাগনেসিয়াম, ফসফরাস, পটাশিয়াম ইত্যাদি পুষ্টি উপাদান রয়েছে এবং সেই সঙ্গে রোগ প্রতিরোধী ঔষধিগুণের কারণে বিশ্বজুড়ে এর ব্যাপক চাহিদা রয়েছে। কিন্তু বাংলাদেশ কৃষিনির্ভর দেশ হওয়া সত্ত্বেও প্রতি বছরের একটা বিশেষ সময়ে পেঁয়াজ নামক মশলাটির তীব্র সংকট দেখা যায়। যার দরুণ আমাদের দারস্থ হতে হয় পার্শ্ববর্তী দেশগুলোর কাছে। এক্ষেত্রে আমাদের রাষ্ট্রপ্রধানরা বিশেষভাবে ভারতের ওপর নির্ভর করে থাকেন। তাই প্রতি বছর একটা হ্যান্ডসাম পরিমাণ পেঁয়াজ ভারত থেকে আমদানি করা হয়। কিন্তু মাঝে মাঝেই আমাদের এই পরম বন্ধু রাষ্ট্রটি বিভিন্ন কারণ দেখিয়ে পেঁয়াজ রপ্তানি করতে অস্বীকৃতি জানায়। ফলাফল স্বরূপ দেশে পেঁয়াজের দাম আকাশচুম্বী হয়ে পড়ে। যার কারণে জনজীবনে নেমে আসে চরম দুর্ভোগ। এই কিছুদিন আগেও আমরা এর সত্যতা দেখেছি। হঠাৎ করে ৭০/৮০ টাকার পেঁয়াজ ২৫০ টাকা পর্যন্ত কেজি দরে কিনতে হয়েছে। এমনকি গত বছর এই সেপ্টেম্বর মাসেও ভারত যখন পেঁয়াজ রপ্তানি বন্ধ করে দিয়েছিল তখন পেঁয়াজের দাম কেজিপ্রতি ৩০০ টাকা পর্যন্ত হয়েছিল। কিন্তু প্রশ্ন হচ্ছে এই যে, তীব্র সংকটের পেছনের কারণ কি? এই সংকট আসলেই যুক্তিযুক্ত নাকি বেশিরভাগই কৃত্রিম? বিশেষজ্ঞদের মতে, দেশীয় পেঁয়াজ দিয়ে এ দেশের সিংহভাগ চাহিদা পূরণ সম্ভব হলেও পেঁয়াজ ব্যবসায়ীরা আমদানিকৃত পেঁয়াজ বিক্রিতে স্বাচ্ছন্দ্য বোধ করেন। কারণ অধিকাংশ পেপারলেস ব্যবসায়ী হওয়ার সুবাদে আমদানিকৃত পেঁয়াজ দিয়ে সহজেই ক্রেতাকে বোকা বানানো যায়। যেহেতু আইনি কাগজপত্র দেখানোর বাধ্যবাধকতা থাকে না তাই সহজেই ক্রেতাদের বোকা বানিয়ে দফায় দফায় দাম বাড়ানো যায়। আর এই কারসাজির পেছনে আছেন বৈধ আমদানির ছাড়পত্র, এলসি খোলার ছাড়পত্রবিহীন আমদানিকারকের কমিশন এজেন্ট, আড়তদার পরিচয়ের কিছু অসাধু ব্যবসায়ী। তাইতো দেশীয় পেঁয়াজের জোগান থাকলেও সেটা পাওয়া দুষ্কর। কারণ কমিশন এজেন্ট, আড়তদাররা দেশীয় পেঁয়াজ বিক্রিতে আগ্রহী না; কেননা, দেশীয় পেঁয়াজ বিক্রি করতে গেলে ভ্রম্যমাণ আদালত বা ভোক্তা অধিদপ্তরের প্রতিনিধি বিক্রেতার ক্রয় রশিদ দেখতে চাইবে। আর তখনি তাদের জালিয়াতি ফাঁস হয়ে পড়বে। যার কারণে ব্যবসায়ীরা বরাবরই দেশীয় পেঁয়াজ বিক্রিতে অনিহা দেখান। সুতরাং এটা সহজেই বোধগম্য যে প্রতি বছর পেঁয়াজের যে সংকট তার সিংহভাগই কৃত্রিম। বাংলাদেশ কৃষি অধিদপ্তরের তথ্যমতে, দেশে পেঁয়াজের চাহিদা ৩০ লাখ টনের মতো। সেখানে ২০২০ সালে দেশে উৎপাদনের পরিমাণ ২৫ লাখ ৫৭ হাজার টন। কিন্তু বিভিন্ন প্রতিবন্ধকতার কারণে মূল উৎপাদন থেকে গড়ে ২২-২৫ শতাংশ নষ্ট হওয়ার দরুন অবশিষ্টাংশ ছিল ১৯ লাখ ১৭ হাজার টন। কিন্তু প্রশ্ন উঠেই আসে, যেহেতু বাংলাদেশ কৃষিপ্রধান দেশ সেহেতু পেঁয়াজের উপাদনই বা এত কম কেন? এই যে মোট উৎপাদনের ২২-২৫ শতাংশ নষ্ট হচ্ছে তার কারণগুলো বিশ্লেষণ করলে কিছু বিষয় সামনে আসে যেমন; নায্যমূল্যের অভাব, সংরক্ষণ ব্যবস্থার সংকট, ভালো বীজের অপ্রতুলতা ইত্যাদি। যখন দেশে কৃষকের পেঁয়াজ ঘরে উঠে, ঠিক তখনি আমদানিকৃত পেঁয়াজে দেশে বাজার ছয়লাব হয়ে যায়। যার ফলে কৃষক নায্যমূল্য থেকে বঞ্চিত হয় এবং তারা বেশ বড়োসড়ো লোকসানের সম্মুখীন হয়।\nউলেস্নখ্য, গত বছর এপ্রিলেও পেঁয়াজের মণ ছিল ৪০০ টাকা অথচ কৃষকের উৎপাদন খরচ ছিল ৬০০ টাকা। এমনকি এ বছরও একই ঘটনার পুনরাবৃত্তি হতে দেখা গেছে। যার ফলে অনেক কৃষক ইচ্ছেপূর্বক অনেক পেঁয়াজ নষ্ট করে ফেলেছে। সুতরাং দেশীয় পেঁয়াজ মৌসুমে আমদানি বন্ধ রাখলে কৃষক লাভবান হবেন এবং তারা অধিক উৎপাদনে আগ্রহী হবেন। এছাড়াও আমাদের দেশে সর্বত্র পেঁয়াজ সংরক্ষণ ব্যবস্থার বেহালদশা পরিলক্ষিত হয়। যার ফলে প্রতি বছর উৎপাদিত পেঁয়াজের একটা বড় অংশ নষ্ট হয়ে যাচ্ছে। সুতরাং এখন সময় এসেছে দেশীয় পদ্ধতির পরিবর্তে আধুনিক কোল্ড স্টোরেজ পদ্ধতির ব্যবস্থা করার। কারণ পেঁয়াজের জন্য ১২-২০ ডিগ্রি সেন্টিগ্রেড তাপমাত্রা দরকার এবং আদ্রতা থাকা প্রয়োজন ৩৫-৪০ এর মধ্যে। সুতরাং এ পদ্ধতি ব্যবহার নিশ্চিত করতে পারলে আমাদের আমদানিনির্ভরতা কমবে এবং কৃষকদের মানসম্মত বীজের জোগান দিতে পারলে উৎপাদনের হার অনেকাংশে বৃদ্ধি পাবে বলে মনে করছি। এছাড়াও বিশেষজ্ঞদের মতে, আমাদের কৃষকরা যদি সব ধরনের সহায়তা পায় তাহলে সমস্ত প্রতিকূলতা অতিক্রম করে দেশে চাহিদা মতো পেঁয়াজ উৎপাদন করা সম্ভব।\nসুতরাং এমতাবস্থায় সরকারের উচিত মনিটরিংয়ের মাধ্যমে সিন্ডিকেট নিয়ন্ত্রণ করা, অসাধু ব্যবসায়ীদের চিহ্নিত করে শাস্তির আওতায় আনা এবং সর্বোপরি কৃষকদের স্বার্থের প্রতি পূর্ণ দৃষ্টি দেওয়া। কারণ একজন কৃষক যখনই তার পরিশ্রম তথা উৎপাদিত পণ্যের যথাযথ মূল্যায়ন পাবে তখনি আরো বেশি উৎপাদনে আগ্রহী হবে। আর একমাত্র তখনই এই সংকট দূর করা সম্ভব হবে এবং আমদানিনির্ভরতা কমিয়ে দেশকে সমৃদ্ধশালী করা সম্ভব হবে। তাই আমাদের সব সময় একটা কথা মনে রাখতে হবে, 'কৃষক বাঁচলেই বাঁচবে দেশ আর আমরা পাব একটা স্বয়ংসম্পূর্ণ বাংলাদেশ।'


করোনায় পাঁচ মাস পর এসে নিজের ঘর চিনতে পারছেন না নায়িকা পপি! করোনায় পাঁচ মাস পর এসে নিজের ঘর চিনতে পারছেন না নায়িকা পপি! – রাজবাড়ী মেইল\nআলোচিত খবর, জাতীয়, বিনোদন\nকরোনায় পাঁচ মাস পর এসে নিজের ঘর চিনতে পারছেন না নায়িকা পপি!\nরাজবাড়ীমেইল বিনোদন ডেস্কঃ পাঁচ মাস পর ঢাকায় ফিরে নিজের ঘরটাকে চিনতে পারছেন না নায়িকা পপি। গতকাল সোমবার দুপুরে গণমাধ্যমকে এমনটাই জানিয়েছেন তিন বার জাতীয় চলচ্চিত্র পুরস্কারপ্রাপ্ত এই নায়িকা। করোনার প্রকোপ শুরু হওয়ার আগে পরিবারের সবাইকে নিয়ে খুলনার বাড়িতে যান তিনি। ঢাকায় ফেরার আগে করোনার প্রকোপ বাড়লে আর ফেরা সম্ভব হয়নি। এর মধ্যে করোনায় আক্রান্তও হন তিনি। চিকিৎসা শেষে পুরোপুরি সুস্থ হয়ে গত রোববার রাতে ঢাকায় ফিরেছেন পপি।\nজনপ্রিয় নায়িকা পপি বলেন, ‘করোনামুক্ত হওয়ার পরও ফিরব কি ফিরব না, সেই দোটানায় ছিলাম। অনেকের সংক্রমিত হওয়ার খবরও পাচ্ছিলাম। তারপরও প্রয়োজনীয় কাজ থাকায় ঢাকায় ফিরতে হয়েছে। প্রায় পাঁচ মাস পর ঢাকায় ফিরে দেখলাম, পুরো বাসায় ধুলাবালি। ঘর গোছানোর কাজ করছি। করোনার মধ্যে নতুন কয়েকটি ছবিতে অভিনয়ের প্রস্তাব এসেছিল। কিন্তু এই মুহূর্তে শুটিংয়ে ফেরার কোনো চিন্তাভাবনা নেই। আপাতত সুস্থ থাকাটা বেশি জরুরি।’


রণবীরের মাকে নিয়ে যা বললেন দীপিকা – আওয়ার নিউজ\nরণবীরের মাকে নিয়ে যা বললেন দীপিকা\nর আগে যা কিছু বলার, তার বেশির ভাগটাই বেরিয়েছে নীতু কাপূরের মুখ দিয়ে! তিনি অনেকটাই বলেছেন ছেলের প্রাক্তন প্রেমিকা দীপিকা পাড়ুকোনের সম্পর্কে! মিডিয়ায় ছড়িয়ে পড়া সেই সব মন্তব্যে দীপিকাকে নিয়ে খুব একটা ভাল কিছু বলতে শোনা যায়নি নীতুর তরফে!\nদীপিকা কিন্তু চুপ করেই থেকেছেন বরাবর! তবে, এ বার রণবীরের মাকে নিয়ে প্রকাশ্যে মুখ খুললেন দীপিকা। এবং রাখ-ঢাক না করে টুইটারে লিখেও দিলেন মনের কথা! কী বলছেন দীপিকা রণবীরের মাকে নিয়ে? বলছেন, ‘দেখুন, কী মিষ্টি-ই না লাগছে না ওকে!’\nদীপিকার কথাটা শুনে চোখ কপালে উঠতেই পারে সবার! বরাবর তো সবাই তার আর নীতুর শীতল সম্পর্কের কথাই জানত! তা হলে কী এমন ঘটল যে রণবীরের মায়ের প্রশংসায় মুখর হলেন নায়িকা? আসলে, ইদানীং বলিউডে ঝড় উঠেছে ডাবস্ম্যাশ ভিডিও পোস্ট করার! সেই ঝড়ে হালফিলে গা ভাসালেন নীতুও!\nকর্ণ জোহরকে সঙ্গে নিয়ে রণবীর-দীপিকার ‘তামাশা’ ছবির গানে নাচতে দেখা গেল তাকে সেই ভিডিওয়! তা, তার ছবির গানে যদি পা মেলান নীতু, দীপিকার কি তবে চুপ করে বসে থাকা সাজে? সেই জন্যই টুইটারে রণবীরের মায়ের প্রশংসা করতে দেখা গেল দীপিকাকে!\nঅবশ্য, এ হেন প্রশংসার পিছনে আর একটা কারণও রয়েছে। দু’জনের সম্পর্কের বরফটাকে আগ বাড়িয়ে ভেঙেছেন নীতুই! মাস কয়েক আগে এক সাক্ষাৎকারে মন্তব্য করেছিলেন তিনি, ক্যাটরিনার চেয়ে দীপিকাই না কি তার বেশি কাছের, বেশি পছন্দের! এ বার সেই প্রশংসারই প্রত্যুত্তর দিলেন দীপিকা, এই যা!\nবিনোদন Comments Off on রণবীরের মাকে নিয়ে যা বললেন দীপিকা সংবাদটি প্রিন্ট করুন\n« এবার মশার কামড় থেকে বাঁচাবে পারফিউম! (পূর্বের সংবাদ)\n(পরের সংবাদ) ‘রাশিয়ার সাথে যুদ্ধের প্রস্তুতি নিচ্ছে আমেরিকা’ »


একাদশ শ্রেণির পূর্বে আর কোন বিভাগ থাকবেনা\nPublished : Thursday,5March, 2020 at 4:43 PM, Update: 05.03.2020 4:47:41 PM\nবাংলাদেশ সরকারের শিক্ষামন্ত্রী ও আওয়ামী লীগের যুগ্ম সাধারণ সম্পাদক ডা. দীপু মনি এমপি বলেছেন, নতুন কারিকুলাম অনুযায়ী নবম ও দশম শ্রেণি আর কোন বিভাগ থাকবেনা। ইতিমধ্যে মাননীয় প্রধানমন্ত্রী নির্দেশনা দিয়ে দিয়েছেন সে অনুয়ায়ী কারিকুলাম পরিমার্জনের কাজ চলছে। নতুন কারিকুলাম যখন থেকে বাস্তবায়িত হবে, তখন থেকে একাদশ শ্রেণির আগে আর কোনো বিভাগ থাকবেনা।\nতিনি ৫ মার্চ বৃহস্পতিবার দুপুরে চাঁদপুর সরকারি কলেজের বার্ষিক ক্রীড়া প্রতিযোগিতার পুরস্কার বিতরণ অনুষ্ঠান শেষে সাংবাদিকদের প্রশ্নের জবাবে এ কথা বলেন।\nতিনি বলেন, তিনি আরো বলেন নোট বই, গাইড বই যেগুলো চলার কথা নয়, সেগুলো আর থাকবেনা। এগুলো কেনার জন্য কোনো শিক্ষার্থীকে চাপ প্রয়োগ করা যাবেনা। যদি এমন অভিযোগ পাওয়া যায়, তাহলে শিক্ষাপ্রতিষ্ঠানের প্রধানের বিরুদ্ধে ব্যবস্থা নেয়া হবে। তবে ৩৩ হাজার শিক্ষা প্রতিষ্ঠানে শিক্ষামন্ত্রণালয়ের একার পক্ষে নজরদারী করাা সম্ভব নয়। এ জন্য মিডিয়াসহ সকলের সহযোগিতা প্রয়োজন।\nতিনি আরো বলেন, তবে সহায়ক বই থাকতে পারে। কারণ সারা বিশ্বে সহায়ক বইয়ের প্রচলন আছে। তবে তা অনুমোদিত হতে হবে। শিক্ষা আইন প্রণীত হলেই এনিয়ে আর কোনো প্রশ্ন থাকবেনা।\nচাঁদপুর সরকারি কলেজের বার্ষিক ক্রীড়া প্রতিযোগিতার পুরস্কার বিতরণ পূর্বে শিক্ষামন্ত্রী পুরানবাজার ডিগ্রি কলেজ পরে চাঁদপুর সরকারি মহিলা কলেজে একই অনুষ্ঠানে প্রধান অতিথি হিসেবে উপস্থিত ছিলেন।\nএ সময় মাধ্যমিক ও উচ্চ শিক্ষা অধিদপ্তরের মহাপরিচালক ড. সৈয়দ মো.গোলাম ফারুক, চাঁদপুর জেলা আওয়ামী লীগের সাধারণ সম্পাদক আবু নঈম পাটওয়ারী দুলাল, পুলিশ সুপার (পদোন্নতি প্রাপ্ত) মো. মিজানুর রহমান, চাঁদপুর সরকারি কলেজের অধ্যক্ষ প্রফেসার অসিত কুমার দাশ, ফরিদগঞ্জ উপজেলা পরিষদের চেয়ারম্যান অ্যাড. জাহিদুল ইসলাম রোমানসহ অন্যান্যরা উপস্থিত ছিলেন।\nআরও সংবাদ বিষয়: একাদশ শ্রেণি ডা. দীপু মনি এমপি


স্ত্রীকে না পেয়ে আদালত চত্বরে স্বামীর আত্মহত্যা\nহবিগঞ্জে মামলা করেও স্ত্রী-সন্তানকে ফিরে না পাওয়ার ক্ষোভে আদালত চত্বরেই বুকে ছুরিকাঘাত করে আত্মহত্যা করেছেন এক যুবক। সোমবার (১৪ ডিসেম্বর) জেলা নির্বাহী আদালতের সামনে দুপুরে নিজের পেটে ছুরিকাঘাত করে হাফিজ মিয়া (৩২) আত্মহত্যা করেন। তিনি সদর উপজেলার সুলতান মামদপুর গ্রামের নূর মিয়ার ছেলে। এ তথ্য\nপ্রকাশিত: সোমবার, ১৪ ডিসেম্বর, ২০২০, ০৬:২৮\nহবিগঞ্জে মামলা করেও স্ত্রী-সন্তানকে ফিরে না পাওয়ার ক্ষোভে আদালত চত্বরেই বুকে ছুরিকাঘাত করে আত্মহত্যা করেছেন এক যুবক।\nসোমবার (১৪ ডিসেম্বর) জেলা নির্বাহী আদালতের সামনে দুপুরে নিজের পেটে ছুরিকাঘাত করে হাফিজ মিয়া (৩২) আত্মহত্যা করেন। তিনি সদর উপজেলার সুলতান মামদপুর গ্রামের নূর মিয়ার ছেলে।\nএ তথ্য জানিয়েছেন আদালতের পরিদর্শক মো. আল-আমিন।\nআদালত পরিদর্শক মো. আল-আমিন বলেন, স্ত্রীর সঙ্গে হাফিজের সম্পর্ক ভালো যাচ্ছিলো না। তাই তারা দুইজন আলাদা বসবাস করছিলেন। সম্প্রতি হাফিজ স্ত্রীকে ফিরে পেতে হবিগঞ্জ নির্বাহী আদালতে মামলা করেন।\nসোমবার বিচারক হাফিজের স্ত্রীর ইচ্ছায় তাকে তার মায়ের সঙ্গে যাওয়ার আদেশ দেন। কিছুক্ষণ পর হাফিজ বাইরে এসে আদালত ভবনের সামনে নিজের বুকে ছুরিকাঘাত করেন।


Titan launches5contactless payment functionality watch in India\nHome গ্যাজেট লেনদেন হবে ঘড়ির মাধ্যমে, Titan ভারতে আনলো পাঁচটি কনট্যাক্টলেস পেমেন্ট যুক্ত ঘড়ি\nলেনদেন হবে ঘড়ির মাধ্যমে, Titan ভারতে আনলো পাঁচটি কনট্যাক্টলেস পেমেন্ট যুক্ত ঘড়ি\nSeptember 17, 2020 8:52 PM\nআর নয় হাতে হাতে টাকাপয়সা লেনদেনের ঝুঁকি, এবার লেনদেন হবে ঘড়ির মাধ্যমে। আশ্চর্য শোনালেও এটাই সত্যি। কারণ বিখ্যাত ঘড়ি নির্মাতা Titan বাজারে নিয়ে এসেছে পাঁচটি এমন ঘড়ি যার মাধ্যমে করা যাবে কনট্যাক্টলেস পেমেন্ট। এর জন্য Titan, SBI-এর সঙ্গে সম্মিলিত ভাবে তৈরী করেছে Titan Pay Solution। ব্যবহারকারীরা কনট্যাক্টলেস পেমেন্ট POS মেসিনে এই টাইটান পে সল্যুশন পাওয়ার্ড ঘড়িটি ট্যাপ করে পেমেন্ট করতে পারবেন। কেবলমাত্র SBI কার্ড আছে এমন গ্রাহকরাই এটি ব্যবহার করতে পারবেন। এই ঘড়ির মাধ্যমে ২০০০ টাকা অব্দি পেমেন্ট করা যাবে পিন ছাড়াই, তার বেশি পেমেন্ট করতে হলে পিন লাগবে।\nTitan পুরুষ ও মহিলাদের জন্য পাঁচটি Titan Pay-যুক্ত ঘড়ি বাজারে এনেছে। পুরুষদের ঘড়িগুলি কালো ও বাদামি চামড়ার স্ট্র্যাপযুক্ত এবং গোল ডায়ালের, যাদের দাম যথাক্রমে ২,৯৯৫, ৩,৯৯৫ এবং ৪,৯৯৫ টাকা। মহিলাদের ঘড়িগুলির দাম যথাক্রমে ৩,৮৯৫ ও ৪,৩৯৫ টাকা। এগুলিও কালো ও বাদামি চামড়ার স্ট্র্যাপযুক্ত। Titan-এর ওয়েবসাইটে এগুলি কিনতে পাওয়া যাচ্ছে। ঘড়ির স্ট্র্যাপে সুরক্ষিত এবং সার্টিফায়েড NFC চিপ আছে যার মাধ্যমে এই পেমেন্ট সম্ভব হবে। YONO SBI এই পেমেন্টে সহায়তা করছে। যেখানে কনট্যাক্টলেস POS মেসিনে আছে সেখানেই কেবল এই পদ্ধতিতে পেমেন্ট সম্ভব।\nSBI-এর চেয়ারম্যান রজনীশ কুমার বলেন, “Titan-এর কনট্যাক্টলেস পেমেন্টের এই অভিনব উদ্যোগে অংশীদার হতে পেরে আমরা খুব খুশী। বিশ্বের পঞ্চম বৃহত্তম ঘড়ি নির্মাতাদের সঙ্গে যোগদান করতে পেরে, Titan পেমেন্ট ওয়াচের মাধ্যমে YONO ক্রেতাদের স্মার্ট এবং উদ্ভাবনী কেনাকাটার সমাধান দিতে পেরে আমি খুব আনন্দিত। ট্যাপ অ্যান্ড পে প্রযুক্তি আমাদের ক্রেতাদের কেনাকাটার অভিজ্ঞতাকে অন্য রকম করে তুলবে বলে আমাদের বিশ্বাস। আধুনিক প্রযুক্তির উন্নতির সাথে সাথে State Bank of India সব সময় চেয়েছে উদ্ভাবনী এবং বিশ্বসেরা ব্যাংকিং পরিষেবা ক্রেতাদের কাছে পৌঁছে দিতে।”\nTitan-এর ম্যানেজিং ডাইরেক্টর সি. কে. ভেঙ্কটরমন বলেন, “Titan সব সময় ডিজাইন এবং উদ্ভাবনের শীর্ষে থেকেছে। ক্রেতাদের পরিবর্তনশীল চাহিদা অনুযায়ী আমরা নতুন নতুন প্রোডাক্ট বাজারে এনেছি। নিউ নর্মালের জন্য দ্রুত, সুরক্ষিত ও সহজ পেমেন্ট পদ্ধতির উদ্ভাবনে SBI আমাদের যোগ্য পার্টনার। এই প্রোডাক্ট শুধু ক্রেতাদের ব্যাংকিং-সংক্রান্ত চাহিদাই পূরণ করবে না, বর্তমানের বিবর্তনশীল ক্রেতাদের ক্লাসিক এবং পরিশীলিত ডিজাইন দিয়েও মন জয় করে নেবে।”\nTitan contactless payment


Narendra Nath Dubey Death: ১৯৮৪ সাল থেকে দেশের প্রতিটি নির্বাচনে লড়ে হেরেছেন, মৃত্যু হল বারাণসীর আদিগের! | 🇮🇳 LatestLY বাংলা\nNarendra Nath Dubey Death: ১৯৮৪ সাল থেকে দেশের প্রতিটি নির্বাচনে লড়ে হেরেছেন, মৃত্যু হল বারাণসীর আদিগের!\n১৯৮৪ সাল থেকে দেশের প্রতিটি নির্বাচনে লড়েছেন, যদিও একবারও তাঁর ভাগ্যে শিকে ছেড়েনি। একবারও জয়ের মুখ দেখেননি। সেই নরেন্দ্রনাথ দুবে ওরফে আদিগের (Narendra Nath Dubey a.k.a. Adig) মৃত্যু হল। বুধবার হৃদরোগে আক্রান্ত হয়ে তাঁর মৃত্যু হয়েছে বলে পরিবারের তরফে জানানো হয়েছে।\nদেশ Sanjoy Patra| Jun 02, 2022 09:06 AM IST\nNarendra Nath Dubey (Photo: IANS)\nবারাণসী, ২ জুন: ১৯৮৪ সাল থেকে দেশের প্রতিটি নির্বাচনে লড়েছেন, যদিও একবারও তাঁর ভাগ্যে শিকে ছেড়েনি। একবারও জয়ের মুখ দেখেননি। সেই নরেন্দ্রনাথ দুবে ওরফে আদিগের (Narendra Nath Dubey a.k.a. Adig) মৃত্যু হল। বুধবার হৃদরোগে আক্রান্ত হয়ে তাঁর মৃত্যু হয়েছে বলে পরিবারের তরফে জানানো হয়েছে।\nপেশায় আইনজীবী আদিগ অভ্যাসের বশেই নির্বাচনে প্রতিদ্বন্দ্বিতা করতেন। জয়ের ব্যাপারে দৃঢ়প্রতিজ্ঞ ছিলেন। প্রধানমন্ত্রী নরেন্দ্র মোদীর (PM Narendra Modi) লোকসভা আসন বারাণসীর (Varanasi) বাসিন্দা আদিগ ১৯৮৪ সাল থেকে এমএলএ, এমএলসি, এমপি এবং উপ-রাষ্ট্রপতি সহ অনেক নির্বাচনে প্রতিদ্বন্দ্বিতা করেছিলেন। ২০১৪ সালে বারাণসী আসন থেকে খোদ প্রধানমন্ত্রীর বিরুদ্ধেই লড়েন তিনি। তাঁর নির্বাচনী প্রতীক ছিল লেটার বক্স। তবে তিনি সব নির্বাচনেই হেরেছেন, প্রতিবারই জামানত বাজেয়াপ্ত হয়েছে। আরও পড়ুন: Shakira Caught Gerard Pique Cheating On Her: অন্য মহিলার সঙ্গে অ্যাফেয়ার, জেরার্ড পিককে হাতেনাতে ধরলেন শাকিরা!\n২০১২ সালে তিনি লাইমলাইটে আসেন, যখন তিনি রাষ্ট্রপতি নির্বাচনে লড়ার সিদ্ধান্ত নেন। তিনি সেই সময় দাবি করেছিলেন যে ৫০ জন সাংসদ তাঁর মনোনয়ন সমর্থন করেছেন। যদিও পরে সাংসদদের সমর্থনের দাবিটি ভুয়ো বলে প্রমাণিত হয়। বারাণসীর বাসিন্দা আদিগ রেকর্ড সংখ্যক নির্বাচনে হেরে গিনেস বুক অফ ওয়ার্ল্ড রেকর্ডসে জায়গা পাওয়ার আশা করেছিলেন।\nNarendra Nath Dubey Narendra Nath Dubey a.k.a. Adig Narendra Nath Dubey Death নরেন্দ্রনাথ দুবে নরেন্দ্রনাথ দুবে ওরফে আদিগ


অবশেষে শরনখোলাবাসীর দীর্ঘদিনের স্বপ্ন পূরণ, বলেশ্বরে চালু হচ্ছে ফেরি! অবশেষে শরনখোলাবাসীর দীর্ঘদিনের স্বপ্ন পূরণ, বলেশ্বরে চালু হচ্ছে ফেরি! – dainikhabigonjeralo.com\nঅবশেষে শরনখোলাবাসীর দীর্ঘদিনের স্বপ্ন পূরণ, বলেশ্বরে চালু হচ্ছে ফেরি!\nবাগেরহাট জেলার শরণখোলা উপজেলা ও পিরোজপুর জেলার মঠবাড়িয়া উপজেলার মধ্যবর্তী বলেশ্বর নদের দুই পারের মানষের সহজ যোগাযোগের জন্য দীর্ঘদিনের দাবি ছিল ফেরি চলাচলের। অবশেষে সেই স্বপ্ন পুরণ হতে চলেছে। শিগগিরই চালু হবে বলেশ্বর নদের রায়েন্দা-বড়মাছুয়া পয়েন্টে ফেরি চলাচল।\nজানা গেছে, এই ফেরি স্থাপনের পেছনে বাগেরহাট-৪ (শরণখোলা-মোড়েলগঞ্জ) আসনের বর্তমান সংসদ সদস্য অ্যাডভোকেট আমিরুল আলম মিলন, পিরোজপুর-৩ (মঠবাড়িয়া) আসনের সংসদ সদস্য ডা. রুস্তম আলী ফরাজী এবং সাবেক রেল সচিব মোফাজ্জল হক মন্টুর বিশেষ অবদান রয়েছে। এছাড়া, প্রথম দিকে বাগেরহাট-৪ আসনের প্রয়াত সংসদ সদস্য ডা. মোজাম্মেল হোসেন এই ফেরি চালুর উদ্যোগ গ্রহন এবং তা বস্তবায়নের কাজ অনেকটা এগিয়ে রেখে যান। তাদের প্রচেষ্টায় দেশের দক্ষিণাঞ্চলের যোগাযোগ ব্যবস্থা উন্নত করতে জনগুরুত্বপূর্ণ রায়েন্দা-বড়মাছুয়ার এই ফেরি সার্ভিস চালুর অনুমোদন দেয় সরকার।\nএব্যাপারে শরণখোলা মুক্তিযোদ্ধা সংসদের ডেপুটি কমান্ডার হেমায়েত উদ্দিন বাদশা ও সমাজসেবক এম ওয়াদুদ আকন তাদের প্রতিক্রিয়ায় জানান, রায়েন্দা-বড়মাছুয়া ফেরি চালু হলে দুই উপজেলার মানুষের মধ্যে একটা সৌহার্দপূর্ণ সম্পর্ক তৈরী হবে। যোগাযোগ ব্যবস্থার পাশাপাশি আর্থসামাজিক উন্নয়নও তরান্বিত হবে। ঝুঁকিপূর্ণ খেয়া পারাপারের খোগান্তি থেকে মুক্তি পাবে মানুষ। দুই উপজেলার মানুষের দীর্ঘদিনের দাবি পুরণ করায় সরকারকে ধন্যবাদ জানান তারা।\nবাগেরহাটের সড়ক ও জনপথ বিভাগের নির্বাহী প্রকৌশলী মো. ফরিদ উদ্দিন জানান, ফেরি চলাচলের জন্য গত ৬ জানুয়ারি শরণখোলার অংশের দরপত্র আহবান করা হয়েছে। কাজের মধ্যে রায়েন্দা ঘাট থেকে পাঁচরাস্তার বাদল চত্বর পর্যন্ত ৭৭৫মিটার ১৮ফুট প্রসস্ত মূল সড়ক কার্পেটিং এবং ঘাট থেকে পন্টুনে ওঠার ১২০মিটার কথ ও গ্যাংওয়ে নির্মান করা হবে। যার সম্ভব্য ব্যয় ধরা হয়েছে তিন কোটি ৬ লাখ টাকা। ইতোমধ্যে মঠবাড়িয়ার বড়মাছুয়া খালের উত্তরপাশে ঘাটের স্থান নির্ধারণ করে ৮৩লাখ টাকা ব্যয়ে ৫০০মিটার সড়ক ও পন্টুন থেকে ওঠার পথ নির্মাণ কাজ সম্পন্ন হয়েছে। জুনের মধ্যে সমস্ত কাজ সমাপ্ত হবে